4malayalees - 'പള്ളിയുടെ ഉദ്ഘാടനത്തിന് ഞാന് പോകില്ല; കാരണം ഞാനൊരു ഹിന്ദുവാണ്'; അയോധ്യയില് ബാബരി പള്ളിയ്ക്ക് പകരം നിര്‍മ്മിക്കുന്ന പള്ളിയുടെ ഉദ്ഘാടനത്തിന് ക്ഷണിച്ചാലും പോകില്ലെന്ന് ഉത്തര്‍പ്രദേശ് മുഖ്യമന്ത്രി യോഗി ആദിത്യനാഥ്\nഅയോധ്യയില് ബാബരി പള്ളിയ്ക്ക് പകരം നിര്‍മ്മിക്കുന്ന പള്ളിയുടെ ഉദ്ഘാടനത്തിന് ക്ഷണിച്ചാലും പോകില്ലെന്ന് ഉത്തര്‍പ്രദേശ് മുഖ്യമന്ത്രി യോഗി ആദിത്യനാഥ്. ഒരു സ്വകാര്യ ചാനലിലെ അഭിമുഖത്തിലാണ് ആദിത്യനാഥിന്റെ പ്രതികരണം.ഉദ്ഘാടനത്തിനായി ആരും തന്നെ ക്ഷണിക്കില്ലെന്നും അദ്ദേഹം പറഞ്ഞു. അയോധ്യയില് ഭൂമിപൂജയില് പങ്കെടുത്തതിന് പിന്നാലെയാണ് യു.പി മുഖ്യമന്ത്രിയുടെ പ്രതികരണം.\nമുഖ്യമന്ത്രിയെന്ന നിലയില് ആരെയും മാറ്റി നിര്‍ത്തില്ല. എന്നാല് യോഗി ആദിത്യനാഥിനോടാണ് നിങ്ങളുടെ ചോദ്യമെങ്കില് പള്ളിയുടെ ഉദ്ഘാടനത്തിന് ഞാന് പോകില്ല. കാരണം ഞാനൊരു ഹിന്ദുവാണ്'ഹിന്ദുവിന്റെ ആചാരങ്ങളനുസരിച്ച് ജീവിക്കാന് തനിക്ക് അവകാശമുണ്ടെന്നും യോഗി ആദിത്യനാഥ് പറഞ്ഞു.\nഎന്നെ ആരും ക്ഷണിക്കില്ലെന്ന് ഉറപ്പാണ്. അവര് തന്നെ ക്ഷണിക്കുകയാണെങ്കില് ഉടനെ മതേതരത്വം അപകടത്തിലാണെന്ന് പറഞ്ഞ് കുറേ പേര് രംഗത്തെത്തും. എനിക്ക് അവരുടെ മതേതരത്വം ആവശ്യമില്ല.നിശ്ബദമായി ജോലി ചെയ്ത് എല്ലാ വിഭാഗം ജനങ്ങള്‍ക്കും സര്‍ക്കാറിന്റെ ആനുകൂല്യങ്ങള് എത്തിക്കുകയാണ് തന്റെ ലക്ഷ്യമെന്നും അദ്ദേഹം അവകാശപ്പെട്ടു.\nവസ്ത്രം മാറ്റാതെ മാറിടത്തില് തൊടുന്നത് പീഡനമല്ല', ബോംബെ ഹൈക്കോടതിയുടെ വിവാദ ഉത്തരവിന് സ്റ്റേ\nഇന്ത്യന് റിപ്പബ്ലിക് ദിനം കരിദിനമായി ; കര്‍ഷക നിയമം പിന്‍വലിക്കാതെ കര്‍ഷകര് പിന്മാറരുത് ; ഇന്ത്യയില് നടക്കുന്ന പ്രതിഷേധങ്ങളെ മുതലാക്കി പാകിസ്ഥാന്\nബുര്‍ഖ ധരിച്ച് ക്ഷേത്രത്തിലെത്തി പ്രദക്ഷിണം നടത്തി ആചാരങ്ങളുടെ ഭാഗമായി ; തെലങ്കാനയിലെ ഈ ദൃശ്യങ്ങള് ഇന്ത്യന് മതേതരത്വത്തിന്റെ മഹത്വം വിളിച്ചോതുന്നത്\nഓടിയെത്തി പ്രക്ഷോഭകരുടെ അക്രമം സഹിക്കാനാകാതെ 15 അടി ഉയരമുള്ള ചെങ്കോട്ട മതില് ചാടി പോലീസുകാര് ; ദൃശ്യങ്ങള് പുറത്ത് ; കര്‍ഷക സമരം കൈവിട്ടപ്പോള് സംഭവിച്ചതിങ്ങനെ\nചെങ്കോട്ടയില് പതാക ഉയര്‍ത്തിയതിന് പിന്നില് നടന് ദീപ് സിദ്ദുവും കേന്ദ്ര സര്‍ക്കാരുമെന്ന് കര്‍ഷകര് ; സിദ്ദുവിന്റെ ബിജെപി ബന്ധം വെളിപ്പെടുത്തുന്ന ചിത്രവുമായി പ്രശാന്ത് ഭൂഷണ് ; ചര്‍ച്ചയാകുന്നു കര്‍ഷക സമരവും പിന്നിലെ രാഷ്ട്രീയവും\nറാലിക്കിടെ കര്‍ഷകന് മരിച്ചത് ട്രാക്ടര് മറിഞ്ഞുള്ള അപകടത്തില് ; ദൃശ്യങ്ങള് പുറത്തുവിട്ട് പൊലീസ്\nമക്കളുടെ സംസ്‌കാര ചടങ്ങുകളിലും ഭാവ വ്യത്യാസമില്ലാതെ മാതാപിതാക്കള് ; വിചിത്രമായ സംഭാഷണങ്ങള് ; അന്ധവിശ്വാസം കൊണ്ട് മക്കളെ കൊലപ്പെടുത്തിയ അധ്യാപക ദമ്പതികളെ കുറിച്ച് പോലീസ് പറയുന്നതിങ്ങനെ\nവിവാഹം കഴിഞ്ഞ് ദിവസങ്ങള്‍ക്കുള്ളില് ഭാര്യ മറ്റൊരാള്‍ക്കൊപ്പം പോയി; ശേഷം സ്ത്രീകളോട് പക, പതിനാറ് സ്ത്രീകളെ അതിക്രൂരമായി കൊലപ്പെടുത്തിയ സൈക്കോ കില്ലറിനെ പൊലീസ് പിടികൂടി ; സംഭവം ഹൈദരാബാദില്\nസ്വതന്ത്ര ഇന്ത്യയുടെ ചരിത്രത്തിലെ പുതിയ സമരക്കാഴ്ചയ്ക്ക് വേദിയാകുന്നു ഡല്‍ഹി ; റിപ്പബ്ലിക് ദിനത്തില് ഡല്‍ഹിയില് കൂറ്റന് ട്രാക്ടര് റാലി\n56 ഇഞ്ചുകാരന് മാസങ്ങളായി 'ചൈനയെന്ന്' ഉരിയാടുന്നില്ല! സിക്കിമിലെ ഇന്ത്യചൈന സംഘര്‍ഷത്തില് പ്രധാനമന്ത്രി മോദിയെ പരിഹസിച്ച് രാഹുല് ഗാന്ധി


വോട്ട് ചെയ്താൽ വിരൽ മുറിക്കും... നക്സൽ ഭീഷണി, വിരലിലെ മഷി നീക്കം ചെയ്യാനൊരുങ്ങി ജനങ്ങൾ!! | After Naxals' "Chop Finger" Threat, Chhattisgarh Voters Busy Removing Ink - Malayalam Oneindia\n14 min ago ബിജെപി എംഎൽഎ കുൽദീപ് സിംഗ് സെൻഗാർ പ്രതിയായ ബലാത്സംഗക്കേസിൽ വിധി ഡിസംബർ 16ന്\n20 min ago അമിത് ഷാ ചരിത്ര പഠന ക്ലാസില് ഉഴപ്പനായിരുന്നു... വിഭജന പരാമര്‍ശത്തില് ശശി തരൂരിന്റെ ക്ലാസ് മറുപടി!!\nPublished: November 14 2018, 18:07 [IST]\nഛത്തീസ്ഘട്ട്: സംസ്ഥാനത്ത് തിരഞ്ഞെടുപ്പിന്റെ ഭാഗമായി വോട്ട് ചെയ്തവർക്കെല്ലാം നക്സൽ ഭീഷണി. വോട്ട് ചെയ്തവരുടെ വിരലുകൾ മുറിക്കുമെന്നാമ് നെക്സൽ ഭാഷണി വന്നിരിക്കുന്നത്. ഇതോടെ വിരലിലെ മഷി നീക്കം ചെയ്യാൻ തീരുമാനിച്ചിരിക്കുകയാണ് ഒരു ജില്ലയിലെ മുഴുവൻ ജനങ്ങളും. ദന്ദേവാദ ജില്ലയിലെ ജനങ്ങളാണ് കൂടുതൽ പ്രതിസന്ധി അനുഭവിക്കുന്നത്.\nഭീഷണിയെ തുടർന്ന് ഇന്ദ്രാവതി നദിക്കരികിൽ സ്ഥാപിച്ചിരുന്ന ഏഴ് വോട്ടിംഗ് ബൂത്തുകൾ മാറ്റി സ്ഥാപിക്കേണ്ടി വന്നിരുന്നു. ഇതു കാരണം വോട്ട് ചെയ്യാൻ ജനങ്ങൾ കൂടുതൽ ദൂരം സ‍ഞ്ചരിക്കേണ്ടിയും വന്നു. ഛത്തീസ്ഘട്ടിലെ ആദ്യഘട്ട വോട്ടെടുപ്പ് നവംമ്പർ 12 നാണ് നടന്നത്. ബാക്കിയുള്ള 72 നിയോജക മണ്ഡലത്തിലെ വോട്ടെടുപ്പ് നവംമ്പർ 20ന് നടക്കാനിരിക്കുകയാണ്.\nആദ്യഘട്ട വോട്ടെടുപ്പ് പൂ‌ർത്തിയാകുമ്പോൾ തന്നെ ഭീഷണിയുടെ വക്കിലാണ് ഛത്തീസ്ഘട്ടിലെ ജനങ്ങൾ. എന്നാൽ ജനങ്ങൾക്ക് ഭീഷണികൂടാതെ വോട്ട് ചെയ്യാനുള്ള സൗകര്യവും ഒരുക്കിയിരുന്നുവെന്നാണ് പോലീസിന്റെ വാദം. ജീവന് ഭീഷണിയുണ്ടായിരുന്നിട്ടും നല്ലൊരു ശതമാനം ജനങ്ങൾ ഇത്തവണ വോട്ട് രേഖപ്പെടുത്താനെത്തിയിരുന്നുവെന്നതും അതിശയിപ്പിക്കുന്ന കാര്യമാണ്. ഛത്തീസ്ഘട്ടിലെ നിയമസഭ തിരഞ്ഞെടുപ്പ് ഫലം ഡിസംബർ 11നാണ് പ്രഖ്യാപിക്കുന്നത്.\nassembly election chhattisgarh assembly election 2018 bjp congress നിയമസഭ തിരഞ്ഞെടുപ്പ് തിരഞ്ഞെടുപ്പ് 2018 ഛത്തീസ്ഗഡ് ബിജെപി naxal maoist മാവോയിസ്റ്റ്


ഓഫിസിലേക്കാണോ, എങ്കിൽ സിംപിൾ ആൻഡ് എലഗന്റ് ഹെയർ സ്റ്റൈൽ ഇതാ... | Hair Styles\nSaturday 22 February 2020 06:50 PM IST\nമുടിയിൽ പുതിയൊരു സ്റ്റൈൽ പരീക്ഷിച്ചാൽ പിന്നെ, എന്തൊരു മാറ്റമാണ്. പക്ഷേ, പതിവായി കെട്ടുന്ന രീതി, വകഞ്ഞിടുന്ന സൈഡ്... ഇതൊക്കെ ഒന്നു മാറ്റി നോക്കാൻ വലിയ ടെൻഷനും. പുതിയ സ്റ്റൈൽ മുഖത്തിന് ഇണങ്ങുമോ? അണിയുന്ന വസ്ത്രവുമായി ഹെയർ സ്റ്റൈൽ മാച്ചാകുമോ? സ്ഥിരം സ്റ്റൈൽ മാറിയാൽ കോൺഫിഡൻസ് പോകുമോ? ഇങ്ങനെ ഒക്കെ ചിന്തിച്ച് പരീക്ഷണങ്ങളെ മാറ്റി നിർത്തേണ്ട. എളുപ്പത്തിൽ ചെയ്യാവുന്ന, ഏതു വസ്ത്രത്തിനൊപ്പവും ഇണങ്ങുന്ന ചില ഹെയർ സ്റ്റൈലുകൾ കണ്ടോളൂ. പാർട്ടിക്കോ, ഓഫിസിലോ... എവിടെ പോയാലും എളുപ്പത്തിൽ മുടി കെട്ടാം. കിടിലൻ മേക്കോവർ എന്ന് മറ്റുള്ളവരെക്കൊണ്ട് പറയിപ്പിക്കുകയും ചെയ്യാം.\nഓഫിസിലേക്കാണോ, എങ്കിൽ സിംപിൾ ആൻഡ് എലഗന്റ്\n1. മുടി നന്നായി ചീകി അയണർ ഉപയോഗിച്ച് മൃദുവായി ഒന്ന് ടച്ച് ചെയ്തിടാം. സ്ട്രെറ്റ് മുടിയുള്ളവർ വീതി കൂടിയ ചീപ്പ് ഉപയോഗിച്ച് വൃത്തിയായി ചീകിയൊതുക്കിയാൽ മതി. മുടിയുടെ അറ്റം മാത്രം കളർ ചെയ്ത മുടിയിലാണ് ഈ സ്റ്റൈൽ കൂടുതൽ ഭംഗി.\n2. മുടിയുടെ അടിവശങ്ങളിലായി മാത്രം ചെറിയ ചുരുളുകൾ നൽകാം. കേളർ ഉപയോഗിക്കുന്നതാണ് നല്ലത്. മുടി ചെറിയ ഭാഗങ്ങളായി തിരിച്ച് അഗ്രഭാഗങ്ങളിൽ മാത്രം വേണം കേൾ നൽകാൻ. നടുവശങ്ങളിൽ മുടി കനം കുറച്ചെടുത്ത് കൂടുതൽ ചുരുളകൾ നൽകാം.\n3. കേൾ ചെയ്ത മുടി ഒന്നു വിടർത്തിയിടാം. അടിവശത്തു മുടിയിഴകൾക്കിടയിലൂടെ വിരലുകൾ ഓടിച്ച് വേണം വിടർത്താൻ. നാച്ചുറൽ ലുക് ലഭിക്കാനാണ് ഇങ്ങനെ ചെയ്യുന്നത്. ഇനി മുകളിൽ നിന്ന് കേൾ ചെയ്ത ഭാഗം വരെ നന്നായി ചീകാം.\n4. സ്ഥിരമായി നൽകുന്ന പോലെ നടുവിലോ സൈഡിലോ വകച്ചിൽ എടുക്കാമെന്നതാണ് ഈ സ്റ്റൈലിന്റെ പ്രത്യേകത. മുഖത്തിന്റെ ആകൃതി മാറുമോ എന്ന പേടിയേ വേണ്ട.


ആ കാഴ്ച്ച ക്യാമറയില് പകര്‍ത്താന് നിന്നില്ല; ചോരയില് കുളിച്ച\nആ കാഴ്ച്ച ക്യാമറയില് പകര്‍ത്താന് നിന്നില്ല; ചോരയില് കുളിച്ച കുരുന്നിനേയും കൊണ്ടോടി; സിറിയന് ദുരന്തമുഖത്ത് മനുഷ്യത്വത്തിന്റെ വറ്റാത്ത ഉറവയായി ഫോട്ടോഗ്രാഫര്\nആറ് വര്‍ഷമായി തുടരുന്ന സിറിയന് ആഭ്യന്തര യുദ്ധത്തിന് ഇനിയും അറുതിയായിട്ടില്ല. അസദ് ഭരണകൂടവും വിമതരവും ഏറ്റുമുട്ടല് തുടരുമ്പോള് കുട്ടികളടക്കം ലക്ഷങ്ങള് കൊല്ലപ്പെട്ടു. സിറിയന് യുദ്ധമുഖത്ത് നിന്നും നൊമ്പരപ്പെടുത്തുന്ന ചിത്രങ്ങളാണ് പുറത്തുവന്നു കൊണ്ടിരിക്കുന്നത്.\nയുദ്ധകെടുതിയില് നിന്നും രക്ഷപ്പെടാന് വേണ്ടി യൂറോപ്പിലേക്ക് പലായനം ചെയ്യവെ ബോട്ട് മുങ്ങി മരിച്ച ഐലാന് കുര്‍ദി ഇന്നും ലോകത്തിന്റെ നൊമ്പരമാണ്. തീരത്തെ മണലില് മുഖംപൊത്തി കിടക്കുന്ന 2015ലെ ആ ചിത്രം ലോകമനസാക്ഷിയ്ക്ക് മുന്നില് ചോദ്യചിഹ്നമായി നില്‍ക്കുന്നു.\nഅലെപ്പോയിലുണ്ടായ വ്യോമാക്രമണത്തില് പരുക്കേറ്റ് ചോരയില് കുളിച്ച് ആംബുലന്‍സില് വിറങ്ങലിച്ച് ഇരിക്കുന്ന ഒമ്രാന് ദഖ്‌നീഷ് എന്ന കുട്ടിയുടെ ഫോട്ടോഗ്രാഫും സിറിയന് യുദ്ധത്തിന്റെ യഥാര്‍ത്ഥ ചിത്രം വരച്ചുകാട്ടി.\nഐലാന് കുര്‍ദി, ഒമ്രാന് ദഖ്‌നീഷ്\nകഴിഞ്ഞ ആഴ്ച്ച സിറിയയില് അഭയാര്‍ത്ഥി വാഹനത്തിന് നേരെയുണ്ടായ ആക്രമണത്തില് 68 കുട്ടികളടക്കം 126 പേരാണ് കൊല്ലപ്പെട്ടത്. മൃതദേഹങ്ങള് ചിന്നിചിതറി. ബോംബ് സ്‌ഫോടനത്തിന് ദൃക്‌സാക്ഷിയായ ഫോട്ടോഗ്രാഫറും ആക്ടിവിസ്റ്റുമായ അബ്ദ് അല്‍കാദര് ഹബാക് നടുക്കുന്ന കാഴ്ച്ചയില് നിന്നും ഇപ്പോഴും മുക്തനായിട്ടില്ല. ആ രംഗം ഭയാനകമായിരുന്നുവെന്നാണ് ഹബാകിന്റെ പ്രതികരണം. സ്വന്തം കണ്‍മുന്നില് കുരുന്നുകള് മരിച്ചുവീഴുന്നത് കണ്ടപ്പോള് ഹൃദയം പിടഞ്ഞു. ആദ്യമുണ്ടായ ഞെട്ടലില് നിന്നും ആത്മസംയമനം വീണ്ടെടുത്ത ഹബക് പിന്നെയൊന്നും നോക്കിയില്ല. സഹപ്രവര്‍ത്തകരേയും കൂട്ടി പരുക്കേറ്റവരെ രക്ഷിക്കാന് പാഞ്ഞു.\nചോരയില് കുളിച്ച് നിലത്ത് കിടന്നിരുന്ന ഒരു കുട്ടിയെ ആണ് ഹബക് ആദ്യം കണ്ടത്. ജീവനുണ്ടായിരുന്നില്ല. ഹബക് തൊട്ടടുത്ത് കിടന്നിരുന്ന മറ്റൊരു കുട്ടിയുടെ അടുത്തേക്ക് ഓടി. ആ കുട്ടിയ്ക്ക് ജീവനില്ലെന്ന് ആ സമയം ആരോ വിളിച്ചുപറയുന്നുണ്ടായിരുന്നു. എന്നാല് കുരുന്നിന്റെ ശരീരത്തില് നേരിയ മിടിപ്പുണ്ടെന്ന് മനസ്സിലായതോടെ ഹബക് അവനെ നെഞ്ചോട് ചേര്‍ത്ത് പാഞ്ഞു. 'ആ കുട്ടി എന്റെ കയ്യില് ഉറക്കെപിടിച്ച് എന്നെ തന്നെയാണ് നോക്കിയിരുന്നത്' - ഹബക് പറയുന്നു. മറ്റൊരു ഫോട്ടോഗ്രാഫറായ മുഹമ്മദ് അല്‍റാഗബ് പകര്‍ത്തിയ, ഹബക് കുട്ടിയെ രക്ഷിക്കാന് ഓടുന്ന ചിത്രം ഹൃദയഭേദകമാണ്.\nആംബുലന്‍സില് ആശുപത്രിയിലേക്ക് വിട്ടയച്ച കുട്ടിയ്ക്ക് ആറ് വയസ്സ് പ്രായമുണ്ടാകും. ആ കുട്ടി ബോംബാക്രമണത്തെ അതിജീവിച്ചോ എന്നും അറിയില്ലെന്ന് ഹബക് പറയുന്നു. ആക്രമണത്തില് കൊല്ലപ്പെട്ട് നിലത്ത് കിടക്കുന്ന കുരുന്നിന്റെ മൃതദേഹം കണ്ട് ഹബക് പൊട്ടിക്കരയുന്ന മറ്റൊരു ചിത്രവും പുറത്തുവന്നിട്ടുണ്ട്. ഹബകിന്റെ സഹപ്രവര്‍ത്തകനാണ് ഈ ചിത്രം പകര്‍ത്തിയത്. മുട്ടുകുത്തിയിരുന്ന് തേങ്ങുന്ന ഹബകിന്റെ ചിത്രം ആരിലും വേദനയുളവാക്കും.\nകുരുന്നിന്റെ മൃതദേഹം കണ്ട് ഹബക് പൊട്ടിക്കരയുന്ന ചിത്രം


ആജീവനാന്ത വിലക്ക്; ശ്രീശാന്ത് നല്‍കിയ ഹര്‍ജിയില് ...\nആജീവനാന്ത വിലക്ക്; ശ്രീശാന്ത് നല്‍കിയ ഹര്‍ജിയില് സുപ്രീം കോടതി വിധി ഇന്ന്\nSreehari | Friday, March 15, 2019 8:32 AM IST\nന്യൂഡല്‍ഹി: ബി.സി.സി.ഐ ഏർപ്പെടുത്തിയ ആജീവനാന്ത വിലക്ക് നീക്കണമെന്ന് ആവശ്യപ്പെട്ട് ക്രിക്കറ്റ് താരം ശ്രീശാന്ത് നൽകിയ ഹർജിയിൽ ഇന്ന് സുപ്രീംകോടതി വിധി പറയും. വിചാരണക്കോടതി കുറ്റവിമുക്‌തനാക്കിയിട്ടും ബി.സി.സി.ഐ വിലക്ക് നീക്കാത്തത് കടുത്ത അനീതിയാണ് എന്നാണ് ശ്രീശാന്തിന്റെ വാദം. എന്നാല് ആരോപണങ്ങളിൽ നിന്ന് ശ്രീശാന്ത് പുർണ്ണ മുക്തനല്ല എന്നാണ് ബി.സി.സി.ഐ യുടെ നിലപാട്.\nഒത്തുകളിവിവാദം മൊത്തത്തിൽ പരിശോധിക്കുമ്പോൾ ശ്രീശാന്തിന്റെ പൊരുമാറ്റം അത്ര നല്ലതായിരുന്നോ എന്ന് കേസിൽ വാദം കേൾക്കുന്നതിനിടെ കോടതി ചോദിച്ചിരുന്നു. ഒത്തുകളിക്കുന്നതിനായി വാതുവെപ്പുകാർ സമീപിച്ച വിവരം എന്തുകൊണ്ട് ശ്രീശാന്ത് ബിസിസിഐയെ അറിയിച്ചില്ല എന്നതും കോടതി ചൂണ്ടിക്കാട്ടിയിരുന്നു.\nജസ്റ്റിസുമാരായ അശോക് ഭൂഷൻ ,കെ എം ജോസഫ് എന്നിവരടങ്ങിയ ബെഞ്ചാണ് കേസിൽ വിധി പറയുക.\n2013ലെ ഐ.പി.എല് വാതുവയ്പ്പ് കേസിനെ തുടർന്നാണ് ശ്രീശാന്തിന് ബി.സി.സി.ഐ ആജീവനാന്ത വിലക്ക് ഏർപ്പെടുത്തിയത്. ആറു വർഷമായി ഈ വിലക്ക് തുടരുകയാണ്. ഇതിനിടെ ആരോപണങ്ങൾ തെളിയക്കപ്പെടാത്തതോടെ വിചാരണ കോടതി ശ്രീശാന്തിനെ കുറ്റവിമുക്തനാക്കി. ശേഷവും വിലക്ക് നീക്കാൻ ബി.സി.സി.ഐ തയ്യാറായില്ല. ഈ നിലപാടിനെയാണ് ശ്രീശാന്ത് സുപ്രിം കോടതിയിൽ ചോദ്യം ചെയ്തത്. ഇംഗ്ലീഷ് കൗണ്ടി ക്രിക്കറ്റ് കളിക്കാൻ അവസരമുണ്ട്. പക്ഷേ വിലക്ക് കാരാണം കഴിയുന്നില്ലെന്ന് ശ്രീശാന്ത് സുപ്രിം കോടതിയിൽ വാദിച്ചിരുന്നു.


രാജ്യത്ത് ബ്ലാക്ക് ഫംഗസ് കേസുകളില് വൻ വർധന - Janayugom Online\nരാജ്യത്ത് ബ്ലാക്ക് ഫംഗസ് കേസുകളില് വൻ വർധന\nരാജ്യത്ത് ബ്ലാക്ക് ഫംഗസ് കേസുകളില് കഴിഞ്ഞ മൂന്നാഴ്ചയ്ക്കിടെ 150 ശതമാനം വര്‍ധന രേഖപ്പെടുത്തി. രാജ്യത്ത് ഇതുവരെ 31216 കേസുകളും 2109 മരണങ്ങളും സ്ഥിരീകരിച്ചിട്ടുണ്ട്.\nമഹാരാഷ്ട്രയിലാണ് ഏറ്റവും കൂടുതല് ബ്ലാക്ക് ഫംഗസ് കേസുകളും മരണവും റിപ്പോര്‍ട്ട് ചെയ്തിരിക്കുന്നത്. ഇവിടെ ഇതുവരെ 7057 കേസുകളും 609 മരണവും റിപ്പോര്‍ട്ട് ചെയ്തു. ഗുജറാത്ത് 5418 കേസുകള് 323 മരണം, രാജസ്ഥാന് 2976 കേസുകള് 188 മരണം എന്നിങ്ങനെയാണ് കൂടുതല് ബ്ലാക്ക് ഫംഗസ് കേസുകള് റിപ്പോര്‍ട്ട് ചെയ്തിരിക്കുന്നത്.\nഉത്തര്‍പ്രദേശില് 1744 കേസുകളും 142 മരണവും ഡല്‍ഹിയില് 1200 കേസുകളും 125 മരണവും റിപ്പോര്‍ട്ട് ചെയ്തു. ഝാര്‍ഖണ്ഡിലാണ് ഏറ്റവും കുറവ്, 96 കേസുകള്. ബംഗാളിലാണ് ഏറ്റവും കുറവ് മരണം(23) സ്ഥിരീകരിച്ചിരിക്കുന്നത്.\nബ്ലാക്ക് ഫംഗസ് ബാധ സ്ഥിരീകരിച്ചവരെ ചികിത്സിക്കാനുപയോഗിക്കുന്ന ആംഫോട്ടെറിസിന്-ബി എന്ന മരുന്നിന് നേരിടുന്ന ക്ഷാമവും കേസുകള് വര്‍ധിക്കുന്നതിന് കാരണമായതായാണ് വിലയിരുത്തപ്പെടുന്നത്. കോവിഡ് ബാധിച്ചവരിലാണ് ബ്ലാക്ക് ഫംഗസ് കേസുകളും കൂടുതലായി റിപ്പോര്‍ട്ട് ചെയ്യപ്പെട്ടിരിക്കുന്നത്.\nenglish summary; Huge increase in black fungus cases in India\nവാക്സിനേഷന് പൂര്‍ണമായില്ലെങ്കിൽ വൈറസ് വകഭേദങ്ങള് പിടിമുറുക്കും\nകര്‍ഷകര് നമ്മുടെ റിപ്പബ്ലിക് തിരിച്ചുപിടിക്കുകയാണ്; ട്രാക്ടര് റാലി പിന്തുണച്ച് പ്രശാന്ത് ഭൂഷണ്\nരാജ്യത്ത് കോവിഡ് രോഗികളുടെ എണ്ണം 71 ലക്ഷം കടന്നു; 816 മരണങ്ങള് കൂടി


സൈന ക്വാര്‍ട്ടറില് :: Janmabhumi Daily\nFriday 23 October 2015 9:56 pm IST\nപാരീസ്: ഫ്രഞ്ച് ഓപ്പണ് സൂപ്പര് സീരിസ് ബാഡ്മിന്റണില് ഇന്ത്യയുടെ സൈന നേവാള് ക്വാര്‍ട്ടര് ഫൈനലില്. ലോക രണ്ടാം നമ്പറായ സൈന ജപ്പാന്റെ മിനാറ്റ്‌സു മിതാനെ തുടര്‍ച്ചയായ ഗെയിമില് കീഴടക്കി സ്‌കോര്: 21-19, 21-16. നാല്‍പ്പത്തിയൊന്ന് മിനിറ്റില് സൈന എതിരാളിയുടെ വെല്ലുവിളി അവസാനിപ്പിച്ചു. ചാമ്പ്യന്‍ഷിപ്പില് അവശേഷിക്കുന്ന ഏക ഇന്ത്യന് താരവും സൈന. പുരുഷന്മാരില് മലയാളി താരം എച്ച്.എസ്. പ്രണോയ്, അജയ് ജയറാം, വനിതാ ഡബിള്‍സില് ജ്വാല ഗുട്ട-അശ്വിനി പൊന്നപ്പ എന്നിവര് പുറത്ത്.


മേയറുടെ കാര് തകര്‍ത്ത ട്രാന്‍സ്‌ജെന്ററിനെ കസ്‌റ്റഡിയിലെടുത്തു\nTuesday, August 20, 2019 Last Updated 13 Min 31 Sec ago English Edition\nകൊല്ലം: കോര്‍പറേഷന് മേയറെ കാണണമെന്ന ആവശ്യവുമായി എത്തിയ ട്രാന്‍സ്‌ജെന്ററായ യുവാവിനോടു കാത്തുനില്‍ക്കാന് ഉദ്യോഗസ്‌ഥര് പറഞ്ഞതിനെ തുടര്‍ന്നു ക്ഷുഭിതനായ യുവാവ് മേയറുടെ കാറിന്റെ പിന്‍ഭാഗത്തെ കണ്ണാടി ചില്ല് ഇടിച്ച് തകര്‍ത്തു. ഉടന് സെക്യൂരിറ്റി ജീവനക്കാരന് ഇയാളെ കീഴ്‌പ്പെടുത്തി പോലീസിന് കൈമാറി. ഇന്നലെ വൈകിട്ടായിരുന്നു സംഭവം. മേയര് മീറ്റിങ്ങിലാണെന്നും കാത്തു നില്‍ക്കണമെന്നും പറഞ്ഞത് ഇഷ്‌ടപ്പെടാതെയാണ് ഇയാള് കോര്‍പറേഷന് ഓഫീസിന് താഴെ കാര് പാര്‍ക്ക് ചെയ്‌തിരുന്ന സ്‌ഥലത്തെത്തി അക്രമം കാട്ടിയത്.\nകഴിഞ്ഞ ദിവസം രാത്രി കൊല്ലം എ.ആര്. ക്യാമ്പിന് സമീപം അജ്‌ഞാത സംഘം ഇയാളെ ആക്രമിച്ച് പരുക്കേല്‍പ്പിച്ചിരുന്നു. ജില്ലാ എയിഡ്‌സ് കണ്‍ട്രോള് സൊസൈറ്റിയിലെത്തി ഇയാള് തലയിലെ മുറിവില് തുന്നലിട്ടു ചികിത്സ തേടിയിരിന്നുവെന്ന് കോഡിനേറ്റര് ഡോ. സന്തോഷ്‌കുമാര് പറഞ്ഞു. കാര് തകര്‍ക്കുന്നതിനിടെ എച്ച്.ഐ.വി. പോസിറ്റീവായ യുവാവിന്റെ കൈക്കും പരുക്കേറ്റു. സംഭവമറിഞ്ഞ കൊല്ലം ജില്ലാ കലക്‌ടര് മേയറുമായി ടെലഫോണില് ബന്ധപ്പെട്ട് വിവരം ആരായുകയും നിയമ നടപടി സ്വീകരിക്കാന് പോലീസിനു നിര്‍ദേശം നല്‍കുകയും ചെയ്‌തു. പൊതു മുതല് നശിപ്പിച്ചതിനാല് പി.ഡി.പി.പി ആക്‌ട് പ്രകാരം\nട്രാന്‍സ് ജെന്ററിനെതിരെ കേസെടുത്തേക്കും. ഇയാള് മാനസിക വിഭ്രാന്തി പ്രകടിപ്പിക്കുന്നുണ്ടെന്ന് പോലീസ് പറഞ്ഞു. തന്നെ തന്റെ വിഭാഗത്തില്‍പ്പെടുന്നവര് ജീവിക്കാന് അനുവദിക്കുന്നില്ലെന്നും തനിക്കു സമൂഹത്തോടു വെറുപ്പാണെന്നും അതുകൊണ്ട് സുരക്ഷിതത്വ ലൈംഗിക ബന്ധത്തിലല്ല താന് ഏര്‍പ്പെടുന്നതെന്നും ഇയാള് നാലു വര്‍ഷം മുമ്പ് ഒരു വാര്‍ത്താ ചാനലിനോട് വെളിപ്പെടുത്തിയിരുന്നു. അതിനെത്തുടര്‍ന്ന് സംസ്‌ഥാന, ജില്ലാ എയിഡ്‌സ് കണ്‍ട്രോളര് സൊസൈറ്റി, ഡി.എം.ഒ. തുടങ്ങിയവരുടെ യോഗം ജില്ലാ കലക്‌ടര് വിളിക്കുകയും ഇയാളെ കൗണ്‍സിലിങ്ങിന് വിധേയമാക്കുകയും ചെയ്‌തിരുന്നു.


കര്‍ണ്ണാടക മുന് മന്ത്രിയും ജെ.ഡി.എസ് നേതാവുമായിരുന്ന കെ.അമര്‍നാഥ് ഷെട്ടി അന്തരിച്ചു | www.vyganews.com\nകര്‍ണ്ണാടക മുന് മന്ത്രിയും ജെ.ഡി.എസ് നേതാവുമായിരുന്ന കെ.അമര്‍നാഥ് ഷെട്ടി അന്തരിച്ചു\nബംഗളൂരു: കര്‍ണ്ണാടക മുന് മന്ത്രിയും ജെ.ഡി.എസ് നേതാവുമായിരുന്ന കെ.അമര്‍നാഥ് ഷെട്ടി (80) അന്തരിച്ചു. തിങ്കളാഴ്ച രാവിലെ മംഗളൂരുവില് വച്ചായ...\nബംഗളൂരു: കര്‍ണ്ണാടക മുന് മന്ത്രിയും ജെ.ഡി.എസ് നേതാവുമായിരുന്ന കെ.അമര്‍നാഥ് ഷെട്ടി (80) അന്തരിച്ചു. തിങ്കളാഴ്ച രാവിലെ മംഗളൂരുവില് വച്ചായിരുന്നു അന്ത്യം.\nകര്‍ണ്ണാടക സര്‍ക്കാരില് ടൂറിസം, തൊഴില് മന്ത്രിയായിരുന്ന അമര്‍നാഥ് ഷെട്ടി 1987 ലും 1994 ലുമാണ് നിയമസഭയിലേക്ക് തിരഞ്ഞെടുക്കപ്പെട്ടിട്ടുള്ളത്.\nKeywords: Karnataka, Ex minister, J.D.S, Passes away\nwww.vyganews.com: കര്‍ണ്ണാടക മുന് മന്ത്രിയും ജെ.ഡി.എസ് നേതാവുമായിരുന്ന കെ.അമര്‍നാഥ് ഷെട്ടി അന്തരിച്ചു


സൗദി അറേബ്യ വഴി ബഹ്‌റൈൻ - ഖത്തർ അന്താരാഷ്ട്ര റോഡ് ട്രിപ്പ് •Tech Travel Eat\nസൗദി അറേബ്യ വഴി ബഹ്‌റൈൻ – ഖത്തർ അന്താരാഷ്ട്ര റോഡ് ട്രിപ്പ്\nവിവരണം – Vipin Vasudev S Pai.\nഖത്തറിനുമേലുള്ള ഉപരോധം വരുന്നതിനു മൂന്ന് മാസം മുൻപേ നടത്തിയ ഒരു യാത്ര ആയിരുന്നു ഇത്. അന്താരാഷ്ട്ര റോഡ് ട്രിപ്പ് എന്നും ഒരു ഹരമായിരുന്നു. ബഹ്‌റൈൻ (ദുറത്ത് അൽ ബഹ്‌റൈൻ ഗേറ്റ്) മുതൽ ദോഹയിലെ (ഖത്തർ) മത്താർ ഖദീം വരെ ആയിരുന്നു യാത്ര. മുൻപ് ഹജ്ജ്, ഉംറ, ബിസിനസ് എന്നിവയൊഴികെ സൗദി അറേബ്യയിലെ ഒരു ടൂറിസ്റ്റ് സന്ദർശന വിസ ലഭിക്കുന്നത് ബുദ്ധിമുട്ടുള്ളതും എളുപ്പവുമായിരുന്നില്ല. ഇപ്പോൾ ഇതിലൊക്കെ ഒരു ഇളവ് വന്നിട്ടുണ്ട്. ജിസിസി രാജ്യത്തേക്ക് കാർ യാത്ര ചെയ്യാൻ ഒരു ട്രാൻസിറ്റ് വിസ (കെഎസ്എ) ലഭിക്കുന്നത് എളുപ്പമായിരുന്നു. അങ്ങനെയാണ് ഇങ്ങനെ ഒരു ട്രിപ്പ് പ്ലാൻ ചെയ്യുന്നത്. സൗദി അറേബ്യ കാണുന്നതിനും പിന്നെ ഒരു റോഡ് ട്രിപ്പും.\nയാത്ര ചെയ്ത തിയ്യതി: 18 February 2017. ആറ് – ഏഴു മണിക്കൂർ മതി ബഹ്‌റൈനിൽ നിന്നും ദോഹയിലെത്താൻ. പക്ഷെ അന്നേ ദിവസം ഉണ്ടായ ശക്തമായ മഴയും, ദമ്മാമിൽ ഉണ്ടായ ബ്ലോക്കിലും പെട്ട് ഒരു പതിനഞ്ചു മണിക്കൂർ വേണ്ടിവന്നു ഇത്രയും ദൂരം താണ്ടാൻ. എന്തിരുന്നാലും ആ ഒരു യാത്രാനുഭവം വളരെ മികച്ചതായിരുന്നു. സന്ദർശിച്ച സ്ഥലങ്ങൾ: ട്രീ ഓഫ് ലൈഫ്, ബഹ്‌റൈൻ, മനാമ സിറ്റി & ബഹ്‌റൈൻ ബേ, ദമ്മാം സിറ്റി, ഉഖൈർ ബീച്ച്, സൗദി അറേബ്യ.\nയാത്ര തുടങ്ങിയ ദിവസം ബഹ്റൈനിലുള്ള ദുറത്ത് അൽ ബഹ്‌റൈൻ ഗേറ്റിൽ നിന്നും രാവിലെ യാത്ര ആരംഭിച്ചു. ഈ യാത്രയിൽ ആദ്യം സന്ദർശിച്ചത് ബഹ്‌റൈനിലുള്ള നാന്നൂറ് വയസ്സുള്ള മരം – “ട്രീ ഓഫ് ലൈഫ്”. ബഹ്‌റൈനിലെ മരുഭൂമിയായ ജാബേല്‍ധൂക്കാനിലാണ് ഈ മരം ഉള്ളത്. ബഹ്‌റൈൻ സന്ദർശിക്കാനെത്തുന്ന മിക്ക സന്ദർശകരും സന്ദർശിക്കുന്ന ഒരു സ്ഥലമാണ് ഇത്. ഇവിടെ നിന്നും ഒരു നാല്പത് കിലോമീറ്റർസന്ദർശിച്ചു വേണം മനാമ എത്താൻ. ഇവിടെ ഒരല്പ്പനേരം ചിലവഴിച്ചിട്ടു നേരെ മനാമ ലക്ഷ്യമാക്കി യാത്ര തിരിച്ചു.\nമനാമയിലെ ബഹ്‌റൈൻ ബേയിൽ നിന്നും കുറച്ചു ഫോട്ടോസ് എടുത്ത ശേഷം ദമാം ലക്ഷ്യമാക്കി യാത്ര തിരിച്ചു. കിംഗ് ഫഹദ് കോസ്‌വേ കടന്നു വേണം ബഹ്‌റൈനിൽ നിന്നും ദമ്മാം എത്താൻ.ബഹ്റൈനെയും സൗദി അറേബ്യയെയും ബന്ധിപ്പിക്കുന്ന കടൽച്ചിറയാണ് കിങ് ഫഹദ് കോസ്‌വേ. അങ്ങനെ ഇമ്മിഗ്രേഷൻ ഒക്കെ കഴിഞ്ഞയിട്ട് കോസ്‌വേ കടന്നു ദമ്മാം എത്തിയപ്പോൾ നമ്മുടെ കണക്കുകൂട്ടലുകൾ ഒക്കെ തെറ്റിച്ചു ശക്തമായ മഴ പെയ്യാൻ തുടങ്ങി.\nദമ്മാമിൽ ചില സ്ഥലങ്ങളിൽ വെള്ളം കെട്ടി നിൽക്കാൻ തുടങ്ങിയിരുന്നു. അങ്ങനെ ദമ്മാമിൽ ഇറങ്ങാനുള്ള പരിപാടി മാറ്റി നേരെ ഖത്തർ ലക്ഷ്യമാക്കി യാത്ര തുടർന്നു. പക്ഷെ ട്രാഫിക് ബ്ലോക്കും വെള്ളം കെട്ടി നിന്നതും കൊണ്ട് മണിക്കൂറുകൾ കൊണ്ടാണ് ദമ്മാം ടൗൺ വിട്ടത്. ഉഖൈർ റോഡ് (Road #612) വഴി ഖത്തറിലേക്കുള്ള യാത്ര ആരംഭിച്ചു. പോകുന്ന വഴിയുള്ള ഉഖൈർ ബീച്ചിൽ കുറച്ചു സമയം ചിലവഴിച്ചു. സൗദി അറേബ്യയിലെ മരുഭൂമിയിലൂടെ യുള്ള യാത്രയായിരുന്നു പിന്നെ. കുറെ യാത്ര ചെയ്തിട്ടും നല്ല ഭക്ഷണം കഴിക്കാനുള്ള ഹോട്ടലുകൾ ഒന്നും കാണുന്നില്ല. ഇനിയും ഒരു മൂന്ന് മണിക്കൂറെങ്കിലും വേണം ദോഹയിലെത്താൻ. വഴിയിൽ കണ്ട ഒരു ചെറിയ ഹോട്ടലിൽ നിന്നും കബ്സ (പരമ്പരാഗത സൗദി അറേബ്യൻ വിഭവം) കഴിച്ചു.\nഅങ്ങനെ വൈകി ഒരു ഒൻപതു മണി ആയപ്പോൾ സൽവ- അബു സാമ്രാ (സൗദി അറേബ്യ – ഖത്തർ അതിർത്തി) എത്തി. ഇവിടെ നിന്നും ഇമ്മിഗ്രേഷൻ ഒക്കെ കഴിഞ്ഞിട്ട് ദോഹയിലേക് തിരിച്ചു. അങ്ങനെ ഒരു പത്തര ആയപ്പോൾ ദോഹയിൽ എത്തി. അങ്ങനെ കുറെ കാലം മനസിൽകൊണ്ടുനടന്ന ഒരു യാത്ര പൂർത്തീകരിച്ചു അടുത്ത യാത്രയ്ക്കുള്ള (ഈജിപ്ത്) തയാറെടുപ്പിലേക് കടന്നു.


ഓടുന്ന ഓട്ടോറിക്ഷയിൽ യുവതി പ്രസവിച്ചു; രക്ഷകനായി കോട്ടയം നഗരത്തിൽ ആംബുലൻസ് ഡ്രൈവർ – News18 Malayalam\nഓട്ടോറിക്ഷക്ക് ഉള്ളിലിരുന്ന് തന്നെ യുവതി പ്രസവിക്കുന്നത് കണ്ട രഞ്ജിത്താണ് ആംബുലൻസിൽ ഉണ്ടായിരുന്ന തുണിയുമായി കുഞ്ഞിനെ കോരിയെടുത്തത്\nLast Updated : August 05, 2021, 22:32 IST\nകോട്ടയം: ഓടുന്ന ഓട്ടോറിക്ഷയിൽ യുവതി പ്രസവിച്ചു. നഗര ഹൃദയത്തിൽ ആണ് വൈകുന്നേരം നാടകീയമായ സംഭവങ്ങൾ അരങ്ങേറിയത്. കോട്ടയം ചവിട്ടുവരി സ്വദേശിനിയായ ശ്രീക്കുട്ടി ബാബുജി ആണ് നഗരത്തിനുള്ളിൽ ഓട്ടോറിക്ഷയിൽ കിടന്ന് പ്രസവിച്ചത്. ഇന്നു വൈകുന്നേരം അഞ്ചുമണിയോടെ മനോരമ ജംഗ്ഷനിലെ ട്രാഫിക് സിഗ്നൽ സമീപമാണ് സംഭവം അരങ്ങേറിയത്.\nവയറുവേദനയെ തുടർന്നാണ് ഓട്ടോറിക്ഷയിൽ ശ്രീക്കുട്ടിയും കൂട്ടുകാരിയും കോട്ടയം ജനറൽ ആശുപത്രിയിലേക്ക് വന്നത്. വേദന കൂടിയതോടെ മനോരമ ജംഗ്ഷന് സമീപം ഡ്രൈവർ സന്തോഷ് ഓട്ടോ നിർത്തുകയായിരുന്നു. തുടർന്ന് ഗുരുതരാവസ്ഥ തിരിച്ചറിഞ്ഞ ഓട്ടോ ഡ്രൈവർ സന്തോഷ് നാട്ടുകാരുടെ സഹായം തേടി. ഈ സമയത്താണ് നാഗമ്പടത്തെ സ്വകാര്യആശുപത്രിയിൽ രോഗിയെ എത്തിച്ച ശേഷം മടങ്ങുകയായിരുന്ന ആംബുലൻസ് സ്ഥലത്ത് എത്തിയത്. സംഭവമറിഞ്ഞതോടെ ആംബുലൻസ് ഡ്രൈവർ പാത്താമുട്ടം പ്ലാപ്പറമ്പിൽ രഞ്ജിത്ത് സഹായവുമായി രംഗത്ത് എത്തുകയായിരുന്നു.\nഓട്ടോറിക്ഷക്ക് ഉള്ളിലിരുന്ന് തന്നെ യുവതി പ്രസവിക്കുന്നത് കണ്ട രഞ്ജിത്താണ് ആംബുലൻസിൽ ഉണ്ടായിരുന്ന തുണിയുമായി കുഞ്ഞിനെ കോരിയെടുത്തത്. സംഭവം നടന്ന ഉടൻ തന്നെ ഓട്ടോയിൽ ഇവർ കോട്ടയം ജില്ലാ ജനറൽ ആശുപത്രിയിലേക്ക് പോയി. ഇവിടെ എത്തിയ ശേഷമാണ് കുഞ്ഞിന്റെ പൊക്കിൾകൊടി ബന്ധം വേർപെടുത്തിയത്. തുടർന്ന് രഞ്ജിത്ത് കുഞ്ഞിനെ നഴ്സുമാരുടെ പക്കൽ ഏൽപ്പിക്കുകയായിരുന്നു. ശ്രീക്കുട്ടിയേയും കോട്ടയം ജില്ലാ ജനറൽ ആശുപത്രിയിൽ പ്രവേശിപ്പിച്ചു. കുഞ്ഞിന്‍റെ യും അമ്മയുടെയും ആരോഗ്യനില തൃപ്തികരം ആണെന്നാണ് ആശുപത്രിയിൽ നിന്നും ഡോക്ടർമാർ അറിയിക്കുന്നത്.\nപാത്താമുട്ടത്ത് യൂത്ത് കോൺഗ്രസ് പ്രവർത്തകനാണ് രഞ്ജിത്ത്. കോവിഡ് കാലത്ത് സന്നദ്ധ പ്രവർത്തനവുമായി രഞ്ജിത്ത് ഏറെക്കാലമായി സജീവമാണ്. സംഭവം പുറത്തറിഞ്ഞതോടെ തിരുവഞ്ചൂർ രാധാകൃഷ്ണൻ എംഎൽഎ ഉൾപ്പെടെയുള്ളവർ രഞ്ജിത്തിനെ ഫോണിൽ വിളിച്ച് അഭിനന്ദനം അറിയിച്ചു. തിരുവഞ്ചൂർ രാധാകൃഷ്ണൻ എംഎൽഎ യുടെ ഡിസാസ്റ്റർ മാനേജ്മെന്റ് ടീമിൽ അംഗമാണ് രഞ്ജിത്ത്. രഞ്ജിത്ത് നടത്തിയ സമയോചിത ഇടപെടലാണ് സംഭവത്തിൽ നിർണായകമായത്. കോട്ടയം നഗരത്തിലെ സ്വകാര്യ സ്ഥാപനത്തിലെ ജീവനക്കാരനാണ് ശ്രീക്കുട്ടിയുടെ ഭർത്താവ്. ഇയാൾ വീട്ടിൽ ഇല്ലാത്ത സമയത്താണ് ശ്രീക്കുട്ടിക്ക് പ്രസവ വേദന അനുഭവപ്പെട്ടത്. ഇതിനെത്തുടർന്നാണ് സന്തോഷിന്റെ ഓട്ടോ വിളിച്ച് ആശുപത്രിയിലേക്ക് പോകാൻ ശ്രീക്കുട്ടി തീരുമാനിച്ചത്.\nനഗരഹൃദയത്തിൽ നടന്ന നാടകീയ സംഭവങ്ങൾ സംഭവസ്ഥലത്ത് ഉണ്ടായിരുന്ന വരെയും ആശങ്കയിലാക്കി. ഏതായാലും സുരക്ഷിതമായി ആശുപത്രിയിലെത്തിച്ചതിന്റെ ആശ്വാസത്തിലാണ് ഓട്ടോ ഡ്രൈവർ സന്തോഷും. ഇത്രയും അപകടകരമായ സാഹചര്യമായിരുന്നു ഉണ്ടായിരുന്നതെന്ന് ആദ്യം മനസ്സിലായിരുന്നില്ല എന്നാണ് സന്തോഷ് പറയുന്നത്. ഓട്ടോറിക്ഷയിൽ പ്രസവിക്കുന്ന സമയത്ത് യുവതി അബോധാവസ്ഥയിൽ ആയിരുന്നു എന്നും സന്തോഷ് പറയുന്നു. ഏതായാലും ആശുപത്രിയിലെത്താൻ 300 മീറ്റർ മാത്രം അകലെ വെച്ചാണ് യുവതി പ്രസവിച്ചത് എന്നതും ആശ്ചര്യം ഉളവാക്കുന്നതാണ്.\nനേരത്തെയും വിവിധ സന്നദ്ധ പ്രവർത്തനങ്ങളിൽ പങ്കാളിയായത് ധൈര്യപൂർവ്വം ഈ വിഷയത്തിൽ ഇടപെടാൻ തുണയായതായി ആംബുലൻസ് ഡ്രൈവർ രഞ്ജിത്ത് വ്യക്തമാക്കി. അപകടം ഒന്നുമില്ലാതെ യുവതിയെയും കുഞ്ഞിനെയും ആശുപത്രിയിലെത്തിച്ച് സംഭവത്തിൽ ഡോക്ടർമാരും ആശ്ചര്യത്തിൽ ആണ്.\nFirst published: August 05, 2021, 22:32 IST


2023 അവസാനത്തോടെ ഇലക്ട്രിക് കാറുകള് വിപണിയിൽ അവതരിപ്പിക്കാനൊരുങ്ങി ഒപ്പോ | oppo|ELECTRIC CAR\n2023 അവസാനത്തോടെ ഇലക്ട്രിക് കാറുകള് വിപണിയിൽ അവതരിപ്പിക്കാനൊരുങ്ങി ഒപ്പോ\nNov 25, 2021, 12:51 pm IST\nമുന്‍നിര സ്മാര്‍ട്ട് ഫോണ് കമ്പനിയായ ഒപ്പോ ഇലക്ട്രിക് കാറുകള് നിര്‍മിക്കാനൊരുങ്ങുന്നു. ഒപ്പോയുമായി ബന്ധപ്പെട്ട വൃത്തങ്ങളെ ഉദ്ധരിച്ച് ചൈനീസ് മാധ്യമങ്ങള് കഴിഞ്ഞ ദിവസം ഈ വാർത്ത റിപ്പോര്‍ട്ട് ചെയ്തിരുന്നു. ഇലക്ട്രിക് കാറിന്റെ നിര്‍മാണം സംബന്ധിച്ച് ഒപ്പോ ഔദ്യോഗിക സ്ഥിരീരണം നടത്തിയിട്ടില്ലെങ്കിലും വാഹന നിര്‍മാണത്തിന്റെ പ്രാരംഭ നടപടികളിലാണ് കമ്പനിയെന്നാണ് സൂചനകള്. 2023 അവസാനത്തോടെ ഒപ്പോയുടെ ആദ്യ ഇലക്ട്രിക് കാര് അവതരിപ്പിച്ചേക്കുമെന്നാണ് പ്രതീക്ഷിക്കുന്നത്.\nഒപ്പോയുടെ പ്രധാന വിപണിയായ ഇന്ത്യയില് 2024-ല് ഈ വാഹനം എത്തിക്കുമെന്നും വിവരമുണ്ട്. വാഹനത്തിന്റെ മെക്കാനിക്കല് സംബന്ധമായ വിവരങ്ങളൊന്നും നിര്‍മാതാക്കള് ഇതുവരെ വെളിപ്പെടുത്തിയിട്ടില്ല. വാഹന നിര്‍മാണം എന്ന പുതിയ സംരംഭത്തിനായി ഒപ്പോ ജീവനക്കാരെ നിയമിച്ച് തുടങ്ങിയിട്ടുണ്ടെന്നാണ് റിപ്പോര്‍ട്ടുകള് സൂചിപ്പിക്കുന്നത്.\nഒപ്പോയുടെ സി.ഇ.ഒ. ടോണി ചാന് ടെസ്‌ലയുടെ വിതരണക്കാരുമായും സുപ്രധാനമായ ബാറ്ററി നിര്‍മാതാക്കളുമായും കൂടിക്കാഴ്ച നടത്തിയെന്നും റിപ്പോര്‍ട്ടുകളുണ്ട്. വാഹനങ്ങള്‍ക്ക് സോഫ്റ്റ്‌വെയര് സേവനം ഉറപ്പാക്കുന്ന കമ്പനികളുടെ കോണ്‍ഫറന്‍സില് ഒപ്പോയ്ക്കും ക്ഷണം ലഭിച്ചതോടെയാണ് വാഹനം നിര്‍മാണം സംബന്ധിച്ച സൂചനകള് പുറത്തുവരുന്നത്. 2024-ല് ഇലക്ട്രിക് വാഹന നിര്‍മാണം ആരംഭിക്കുമെന്ന് കഴിഞ്ഞ ദിവസമാണ് ഷവോമി ഉറപ്പ് നല്‍കിയത്.\nRead Also:- വിരമിക്കില്ല, ധോണിയെ നിലനിർത്തി ചെന്നൈ സൂപ്പർ കിങ്സ്\nവിവേയും ഇലക്ട്രിക് കാറുകളുടെ നിര്‍മാണം നടത്തുമെന്ന് സൂചന നല്‍കിയിട്ടുണ്ടെങ്കിലും കൃത്യമായ വെളിപ്പെടുത്തലുകള് ഉണ്ടായിട്ടില്ല. എന്നാല്, ഇലക്ട്രിക് വാഹനങ്ങള്‍ക്ക് പുറമെ, ഡ്രൈവറില്ലാതെ ഓടാന് സാധിക്കുന്ന കാറുകളാണ് ആപ്പിളിന്റെ ലക്ഷ്യമെന്നാണ് വിവരം. ആപ്പിള് കാറിന്റെ മാതൃകകളും മുമ്പ് സാമൂഹിക മാധ്യമങ്ങള് നിറഞ്ഞിട്ടുണ്ട്. 2025-ഓടെ ആപ്പിളിന്റെ ഡ്രൈവര്‍ലെസ് കാറുകള് എത്തിയേക്കും.\noppo ELECTRIC CAR\nമോഫിയയുടെ ആത്മഹത്യ: സിഐയ്ക്ക് ഗുരുതര വീഴ്ച സംഭവിച്ചെന്ന് ഡിവൈഎസ്പിയുടെ റിപ്പോര്‍ട്ട്\nയുവതിയെയും മകളെയും വീട്ടിൽ കയറി കടന്നുപിടിച്ചു : പ്രതി പിടിയിൽ\nഒപ്പോ ഫോള്‍ഡബ്ള് ഫോണിന്റെ ലീക്കായ ചില സവിശേഷതകള്!\nOct 31, 2021, 08:58 am IST\nഇലക്ട്രിക് കാറുകളുടെ ഫ്ളാഗ് ഓഫ് മന്ത്രി കെ എൻ ബാലഗോപാൽ നിർവഹിക്കും\nAug 2, 2021, 02:40 am IST\nആഗോള സ്മാർട്ട്ഫോൺ വിപണിയിൽ രണ്ടാം സ്ഥാനം കരസ്ഥമാക്കി ഓപ്പോ\nJul 28, 2021, 09:05 pm IST\n10 ലക്ഷത്തില് താഴെ വിലയിൽ ആദ്യ ഇലക്ട്രിക് കാറുമായി മാരുതി സുസുക്കി\nJul 23, 2021, 08:57 pm IST


വി.കെ. സിങ് മടങ്ങി; പ്രതീക്ഷയോടെ തൊഴിലാളികള് | Madhyamam\nHomechevron_rightNewschevron_rightWorldchevron_rightവി.കെ. സിങ് മടങ്ങി;...\ndate_range6Aug 2016 8:19 AM GMT\nവി.കെ. സിങ് മടങ്ങി; പ്രതീക്ഷയോടെ തൊഴിലാളികള്\nപ്രതിസന്ധിയിലായത് 9520 തൊഴിലാളികള്; നാട്ടിലേക്ക് മടങ്ങുന്നത് 400\nറിയാദ്: മലയാളികളടക്കമുള്ള ഇന്ത്യന് തൊഴിലാളികളുടെ പ്രശ്നങ്ങള് പരിഹരിക്കുന്നതിന്‍െറ ഭാഗമായി സൗദിയിലത്തെിയ കേന്ദ്ര വിദേശകാര്യ സഹമന്ത്രി വി.കെ. സിങ് ചര്‍ച്ചകള്‍ക്കും ലേബര് ക്യാമ്പ് സന്ദര്‍ശനങ്ങള്‍ക്കുമൊടുവില് മടങ്ങി. വെള്ളിയാഴ്ച രാത്രിയാണ് അദ്ദേഹം തിരിച്ചുപോയത്. തൊഴിലാളികളുടെ താമസരേഖ സൗജന്യമായി പുതുക്കി നല്‍കാമെന്നും നാട്ടിലേക്ക് അയക്കുന്നതിന്‍െറ ചെലവ് വഹിക്കാമെന്നും സൗദി അധികൃതര് ഉറപ്പുനല്‍കിയിട്ടുണ്ട്. കൂടാതെ തൊഴിലാളികള്‍ക്ക് മറ്റു കമ്പനികളിലേക്ക് മാറാന് അനുമതിയും ആനുകൂല്യങ്ങള് കിട്ടാനുള്ളവര്‍ക്ക് നിയമസഹായവും വാഗ്ദാനം ചെയ്തിട്ടുണ്ട്.\nഅതേസമയം, നാട്ടിലേക്ക് മടങ്ങുന്ന തൊഴിലാളികളുടെ യാത്രാ സമയം തീരുമാനമായിട്ടില്ല. ഏറ്റവും ഒടുവിലത്തെ കണക്കനുസരിച്ച് റിയാദ്, ജിദ്ദ എന്നിവിടങ്ങളില്‍നിന്നായി 400 പേരാണ് മടങ്ങുന്നത്. ഇവരുടെ എക്സിറ്റ് നടപടികള് പൂര്‍ത്തിയാക്കാന് ഇന്ത്യന് എംബസിയും കോണ്‍സുലേറ്റും തൊഴില് വകുപ്പിന് നിര്‍ദേശം നല്‍കിയിട്ടുണ്ട്. ഇന്ത്യന് അധികൃതരുടെ കണക്കനുസരിച്ച് സൗദിയില് മൊത്തം പ്രതിസന്ധിയിലായ ഇന്ത്യക്കാരുടെ എണ്ണം 9520 ആണ്.\nറിയാദ്, ജിദ്ദ, ദമ്മാം എന്നിവിടങ്ങളില് നിന്നുള്ള കണക്കുകളാണിത്. വി.കെ. സിങ്ങിന്‍െറ സന്ദര്‍ശനത്തിന് മുന്നോടിയായാണ് തൊഴിലാളികളുടെ വിശദാംശങ്ങള് ശേഖരിച്ചത്. തുടക്കത്തില് റിയാദില് മാത്രം 2016 പേരാണ് നാട്ടില് പോകാന് തയാറായിരുന്നത്. എന്നാല്, മന്ത്രിയുടെ വരവുണ്ടാവുകയും തൊഴില് വകുപ്പിന്‍െറ ഇടപെടലുണ്ടാവുകയും ചെയ്തതോടെ മഹാഭൂരിപക്ഷം തൊഴിലാളികളും നാട്ടില് പോകുന്നതില്‍നിന്ന് പിന്മാറി. നേരത്തേ റിയാദ്, ദമ്മാം എന്നിവിടങ്ങളില്‍നിന്ന് മാത്രം 2016 പേരാണ് നാട്ടില് പോകാന് തയാറായി മുന്നോട്ടുവന്നിരുന്നത്. എന്നാലിത് 200 പേരായി ചുരുങ്ങിയിട്ടുണ്ടെന്ന് ഇന്ത്യന് എംബസി വെല്‍ഫെയര് വിങ് ഫസ്റ്റ് സെക്രട്ടറി അനില് നൊട്ട്യാല് അറിയിച്ചു. ഇവരുടെ എക്സിറ്റ് നടപടികള് പൂര്‍ത്തിയാക്കി നാട്ടിലേക്ക് തിരിച്ചയക്കാന് തൊഴില് വകുപ്പിന് എംബസി നിര്‍ദേശം നല്‍കിയിട്ടുണ്ട്. ജിദ്ദയിലും ആയിരത്തിലധികം പേര് നാട്ടില് പോകാന് തയാറായിരുന്നു.\nഎന്നാല്, അത് 200 പേരായി മാറി. ഇവരുടെ എക്സിറ്റ് നടപടികളും പുരോഗമിക്കുകയാണ്. ബാക്കിയുള്ളവര് തങ്ങളുടെ ആനുകൂല്യങ്ങള് ലഭിക്കുമെന്നും മുടങ്ങിയ ശമ്പളം കിട്ടുമെന്നുമുള്ള പ്രതീക്ഷയിലാണ്. സൗദി തൊഴില് വകുപ്പ് നിയമസഹായം വാഗ്ദാനം ചെയ്തതോടെ ദീര്‍ഘനാളായി ഈ കമ്പനികളില് ജോലി ചെയ്യുന്ന തൊഴിലാളികള്‍ക്ക് ആനുകൂല്യങ്ങള് കിട്ടുമെന്ന പ്രതീക്ഷ കൈവന്നിട്ടുണ്ട്. രേഖകള് പുതുക്കിക്കിട്ടുന്നതോടെ മറ്റു കമ്പനികളിലേക്ക് മാറാമെന്ന കണക്കുകൂട്ടലും തൊഴിലാളികളെ ഇവിടത്തെന്നെ നില്‍ക്കാന് പ്രേരിപ്പിക്കുന്നുണ്ട്.


editor Monday, June 4th, 2012 10:35 am4June, 2012\nകാമസൂത്ര വീണ്ടും വെള്ളിത്തിരയിലേക്ക്. മലയാളി സംവിധായകനായ രൂപേഷ് പോളാണ് ഈ ഉദ്യമത്തിന് പിന്നില്. കാന് ഫിലിം ഫെസ്റ്റിവെലില് സെയിന്റ് ഡ്രാക്കുള3ഡിയുടെ പ്രഥമപ്രദര്‍ശനം നടത്തിയശേഷമാണ് രൂപേഷ് പുതിയ പ്രോജക്ടിന്റെ കാര്യം പ്രഖ്യാപിച്ചത്.\nമൂന്ന് ഭാഗങ്ങളായി ഒരുക്കുന്ന ചിത്രത്തിന്റെ രണ്ടും മൂന്നും ഭാഗങ്ങള് 4ഡിയിലും 5ഡിയിലും ഒരുക്കുമെന്ന് രൂപേഷ് പറഞ്ഞു. സിനിമയുടെ കഥ സംഭവിക്കുന്നത് പതിനാലാം നൂറ്റാണ്ടിലാണ്. ബാല്യത്തില് വിവാഹിതയായ ഒരു രാജകുമാരി യൗവനയുക്തയായ ശേഷം തന്റെ ഭര്‍ത്താവിനെ തേടി നടത്തുന്ന യാത്രയാണ് സിനിമയുടെ പശ്ചാത്തലം. യാത്രയ്ക്കിടെ കാമസൂത്രകലയില് അതിനിപുണനായ ഒരാള് രാജകുമാരിക്കൊപ്പം കൂടുന്നു. സഹയാത്രികന്റെ വരവോട് കൂടി രാജകുമാരിയുടെ ശരീരത്തിനും മനസിനും പല മാറ്റങ്ങളും സംഭവിയ്ക്കുകയാണ്. ഇതാണ് പുതിയ കാമസൂത്ര പറയുന്നത്.\n1996ല് മീര നായര് സംവിധാനം ചെയ്ത കാമസൂത്രയുമായി ഇതിന് യാതൊരു ബന്ധവുമില്ലെന്ന് രൂപേഷ് വ്യക്തമാക്കുന്നു. ഇത് തീര്‍ത്തും വ്യത്യസ്തമായ ചലച്ചിത്രമാണെന്നും ചരിത്രത്തിന്റെ പശ്ചാത്തലത്തിലാണ് തന്റെ കാമസൂത്ര ഒരുക്കുന്നതെന്നും അദ്ദേഹം പറഞ്ഞു.\nനിഹാരിക സോഥിയെന്ന പുതുമുഖമാണ് ചിത്രത്തില് രാജകുമാരിയായി വേഷമിടുന്നത്. ഡാനി ഷെയ്‌ലര്, ബില് ഹട്ട്‌ചെന്‍സ്, അന്ന പാസെ എന്നിവരും ഒട്ടേറെ ബോളിവുഡ് താരങ്ങളും അണിനിരക്കും. ജൂണ് 15ന് ഷൂട്ടിങ് ആരംഭിയ്ക്കുന്ന ചിത്രം ഇന്ത്യയ്ക്ക് പുറമെ ഫ്രാന്‍സ്, ഇറ്റലി, യുകെ എന്നിവിടങ്ങളിലായാണ് ചിത്രീകരിയ്ക്കുക.


VD Satheeshan FB post | അഭിമുഖത്തിന് കയറുമ്പോൾ ഏത് യുപിഎസ്‌സി മെമ്പറുടെ അടുത്താണ് എത്തുക എന്ന് പോലും അറിയുക അവസാന നിമിഷം; എഴുത്ത് പരീക്ഷയും അഭിമുഖത്തിനായുള്ള നേർക്കാഴ്ചയും രണ്ടാണ് എന്ന് അറിയാത്ത ആളാണോ കെ ടി ജലീൽ; എൽഡിഎഫിന്റെ വിദ്യാഭ്യാസ മന്ത്രിയിൽ നിന്ന് ഇതല്ലാതെ എന്ത് പ്രതീക്ഷിക്കാൻ? വി.ഡി സതീശന്റെ ഫേസ്‌ബുക്ക് പോസ്റ്റ് - MarunadanMalayali.com\nOctober 17, 2019 | 07:00 PM IST | Permalink\nതിരുവനന്തപുരം: യുപിഎസ്‌സിക്കും ഉദ്യോഗാർത്ഥികൾക്കുമെതിരെ ഉന്നയിച്ച ആരോപണത്തിൽ മന്ത്രി കെ.ടി ജലീലിനെതിരെ രൂക്ഷ വിമർശനവുമായി കോൺഗ്രസ് നേതാവ് വി.ഡി സതീശൻ. മുഖ്യമന്ത്രിമാരും പ്രധാനമന്ത്രിമാരും ജഡ്ജിമാരും വരെ സംശയത്തിന്റെ നിഴലിൽ നിന്നിട്ടുണ്ടെങ്കിലും യുപിഎസ്‌സി അങ്ങനെ അല്ലെന്ന് പറഞ്ഞാണ് സതീശൻ കുറിപ്പ് തുടങ്ങുന്നത്. എഴുത്ത് പരീക്ഷയും വ്യക്തിത്വം അളക്കുന്ന നേർക്കാഴ്ചയും രണ്ടാണെന്നറിയാത്ത വ്യക്തി കേരളത്തിലെ വിദ്യാഭ്യാസമന്ത്രിയായിരിക്കുന്നു. സർക്കാർ ജോലിയും, നാഷനലൈസ്ഡ് ബാങ്കിലെ ജോലിയും സ്വകാര്യ ബാങ്കിലെ ജോലിയും ഒന്നായി മനസ്സിലാക്കുന്ന വ്യക്തിയിൽ നിന്ന് ഇത് സ്വാഭാവികം. എഴുത്ത് പരീക്ഷയിൽ കൂടുതൽ സ്‌കോർ ചെയ്യുന്നവർക്ക് പെഴ്‌സണാലിറ്റി ടെസ്റ്റിൽ കൂടുതൽ മാർക്ക് കിട്ടണം എന്ന് ശ്രീ.ജലിൽ പറയുന്നത് ഇത് രണ്ടും എന്താണെന്നറിയാത്ത വിദ്യാഭ്യാസ മന്ത്രി ആയതു കൊണ്ടാണ് എന്നും തന്റെ ഫേസ്‌ബുക്ക് പോസ്റ്റിൽ സതീശൻ വിമർശിക്കുന്നു.\nവി.ഡി സതീശന്റെ ഫേസ്‌ബുക്ക് പോസ്റ്റിന്റെ പൂർണ രൂപം\nUPSC ക്ക് എതിരെയും ഉദ്യോഗാർത്ഥികൾക്കെതിരയും ഇത്രയും ബാലിശമായ ആരോപണം ഉന്നയിക്കുന്ന ആദ്യ രാഷ്ട്രീയ പ്രവർത്തകനാണ് ശ്രീ. ജലിൽ. മുഖ്യമന്ത്രിമാരും പ്രധാനമന്ത്രിമാരും ജഡ്ജിമാർ പോലും സംശയത്തിന്റെ നിഴലിൽ നിന്നിട്ടുണ്ടെങ്കിലും സ്വതന്ത്ര ഇന്ത്യയിലെ ഭരണഘടനാ സ്ഥാപനമായ UPSC ഒരിക്കലും ആരോപണവിധേയമായിട്ടില്ല.\n1750(written) + 275 (personality test)= 2025 (total)\nഎഴുത്ത് പരീക്ഷ അറിവിനെ അളക്കുന്നു. നേർക്കാഴ്ചയിൽ അറിവല്ല, personality ആണ് അളക്കുന്നത്. സിംഹഭാഗവും എഴുത്ത് പരീക്ഷയുടെ മാർക്കായതിനാൽ അത് വളരെ പ്രധാനമാണ്. അവസാന റാങ്കിങ്ങിന് ഏത് സർവീസ് ലഭിക്കും എന്നൊക്കെ ചെറുതെങ്കിലും ഈ നേർക്കാഴ്ചയുടെ മാർക്കും വേണം. എന്തായാലും ട്ടോട്ടൽ എടുത്താണ് റാങ്ക് തീരുമാനിക്കുന്നത്.\nനേർക്കാഴ്ചയുടെ അന്ന് UPSC ഹാളിൽ മൊബൈലോ മറ്റ് ഒരു വാർത്താവിനിമയ സംവിധാനവും ഇല്ലാതെ മുറി അടച്ച ശേഷമാണ് ഏത് UPSC മെമ്പറുടെ ബോർഡ് ലഭിക്കും എന്ന് പോലും ഉദ്യോഗാർത്ഥി അറിയുക. അതും ലോട്ടിട്ടിട്ട്. കേരള PSC യുടെ SMS സൗകര്യം അവിടെ ഇല്ല. UPSC ബോർഡിൽ രാഷ്ട്രീയക്കാരാരും തന്നെയില്ല-തലമുതിർന്ന റിട്ടയർ ചെയ്ത സിവിൽ സർവീസ് ഉദ്യോഗസ്ഥരും, സൈനിക ഉദ്യോഗസ്ഥരും പേരെടുത്ത പ്രൊഫസർമാരുമാണ് എല്ലാവരും. ബോർഡ് മെമ്പർമാരും പ്രഗൽഭർ.\nഎഴുത്ത് പരീക്ഷയും വ്യക്തിത്വം അളക്കുന്ന നേർക്കാഴ്ചയും രണ്ടാണെന്നറിയാത്ത വ്യക്തി കേരളത്തിലെ വിദ്യാഭ്യാസമന്ത്രിയായിരിക്കുന്നു. സർക്കാർ ജോലിയും, നാഷനലൈസ്ഡ് ബാങ്കിലെ ജോലിയും സ്വകാര്യ ബാങ്കിലെ ജോലിയും ഒന്നായി മനസ്സിലാക്കുന്ന വ്യക്തിയിൽ നിന്ന് ഇത് സ്വാഭാവികം. എഴുത്ത് പരീക്ഷയിൽ കൂടുതൽ സ്‌കോർ ചെയ്യുന്നവർക്ക് പെഴ്‌സണാലിറ്റി ടെസ്റ്റിൽ കൂടുതൽ മാർക്ക് കിട്ടണം എന്ന് ശ്രീ.ജലിൽ പറയുന്നത് ഇത് രണ്ടും എന്താണെന്നറിയാത്ത വിദ്യാഭ്യാസ മന്ത്രി ആയതു കൊണ്ടാണ്.\nഎഴുത്ത് പരീക്ഷ 1750 മാർക്കിലായതിനാൽ അതിൽ കൂടുതൽ സ്‌കോർ ചെയ്യുന്നവർ കൂടിയ റാങ്ക് നേടും. 275 മാർക്ക് മാത്രമുള്ള നേർക്കാഴ്ചയിൽ കുടുതൽ സ്‌കോർ ചെയ്താലും എഴുത്ത് പരീക്ഷയിൽ കുറവ് മാർക്കാണെങ്കിൽ റാങ്ക് പിന്നോട്ടാവും. കണക്കറിയാവുന്ന എല്ലാവർക്കും ഇത് മനസ്സിലാവുമെങ്കിലും കേരളത്തിലെ വിദ്യാഭ്യാസമന്ത്രിക്ക് ഇതറിയില്ല പോലും.\nഈ വർഷത്തെ ഒന്നാം റാങ്ക് നേടിയ കനിഷ്‌ക് കടാരിയ പെഴ്‌സണാലിറ്റി ടെസ്റ്റിൽ നേടിയത് 179 മാർക്കാണ്. താഴോട്ടുള്ള ഏതാണ്ട് എല്ലാ റാങ്ക് കാരും അദ്ദേഹത്തേക്കാൾ മാർക്ക് നേടിയതായി കാണാം. 275 ൽ 206,204 ഒക്കെ നേടിയവർ നൂറും ഇരുന്നൂറും റാങ്ക് താഴെ. ടോട്ടൽ മാർക്ക് കൂടുതലായതിനാൽ ശ്രീ.കടാരിയ ഒന്നാം റാങ്ക് നേടി.\nചരിത്രം പരിശോധിച്ചാൽ ഒന്ന് മനസ്സിലാവും -എല്ലാ വർഷവും ഇങ്ങനൊക്കെ തന്നെയാണ് മാർക്കിന്റെ ട്രെന്റ്. എഴുത്ത് പരീക്ഷയിൽ കൂടുതൽ മാർക്ക് വാങ്ങുന്ന ഉദ്യോഗാർത്ഥിക്ക് ഗംഭീര വ്യക്തിത്വവും ഉണ്ടായേ പറ്റൂ എന്ന് LDF സർക്കാർ നിയമം കൊണ്ടുവന്നത് UPSC അറിഞ്ഞ് കാണില്ല. രാജ്യത്തെ സുപ്രധാനമായ ഒരു പരീക്ഷയെ പറ്റിയും പരീക്ഷാനടത്തിപ്പിനെ പറ്റി പൊതുവിലും ഒരു ചുക്കും അറിയാത്ത ശ്രീ.ജലീൽ UPSC പരീക്ഷ എഴുതുന്ന എല്ലാവരെയും അതുവഴി ജോലി നേടിയവരെയുമാണ് അപമാനിക്കുന്നത്. പ്രതിപക്ഷ നേതാവിന്റെ മകൻ\nശ്രീ. റമിത് കഠിനാധ്വാനവും നിശ്ചയദാർഢ്യമുള്ള ചെറുപ്പക്കാരനാണ്. ആദ്യം പരാജയപ്പെട്ടെങ്കിലും വീണ്ടും അടുത്ത വർഷം പരിശ്രമിച്ച് IRS നേടുകയായിരുന്നു. ഈ വർഷം ലീവെടുത്ത് UPSC പരീക്ഷ വീണ്ടുമെഴുതി റാങ്ക് മെച്ചപ്പെടുത്താൻ ശ്രമിക്കുന്നതിനിടയിൽ കേരളത്തിന്റെ വിദ്യാഭ്യാസമന്ത്രി നൽകിയ അകമഴിഞ്ഞ പിന്തുണയും പ്രോൽസാഹനവും നന്നായിട്ടുണ്ട്. കേരളത്തിൽ നിന്ന് UPSC എഴുതി നല്ല സിവിൽ സർവന്റാവാൻ ശ്രമിക്കുന്ന ചെറുപ്പക്കാരോട് LDF ന്റെ വിദ്യാഭ്യാസമന്ത്രിയിൽ നിന്ന് ഇതല്ലാതെ എന്ത് പ്രതീക്ഷിക്കാൻ?


അവൻ നിങ്ങളെ ഇഷ്ടപ്പെടുന്നതിന്റെ 10 അടയാളങ്ങൾ | signs-he-s-fallen-for-you - Malayalam BoldSky\n1 hr ago കോവിഡിനെതിരേ ഇന്ത്യന് വാക്‌സിന് ഓഗസ്റ്റ് 15ന്\n2 hrs ago ഗ്രഹണത്തില് പതറുന്ന നാല് രാശിക്കാര് ഇവരാണ്\n3 hrs ago ചുണ്ടിലെ കുരു ഇനി പ്രശ്‌നമാകില്ല ഇങ്ങനെ നീക്കാം\n4 hrs ago നിസാരക്കാരല്ല ജൂലൈയില് ജനിച്ചവര്; കാരണങ്ങള് ഇതാ\nNews ചൊവ്വയുടെ ഉപഗ്രഹത്തിന്റെ ചിത്രം പകര്‍ത്തി മംഗള്‍യാന്; പ്രവര്‍ത്തന സജ്ജം\nAutomobiles മാരുതി XL5 -ന്റെ പരീക്ഷണയോട്ടം വീണ്ടും ക്യാമറ കണ്ണുകളിൽ കുടുങ്ങി\nSports ലിന് ഡാന് റാക്കറ്റ് താഴെ വച്ചു! ബാഡ്മിന്റണിനോടു വിട ചൊല്ലി ചൈനീസ് ഇതിഹാസം\nFinance ജോയിന്റ് അക്കൗണ്ട് ഉടമയുടെ പേര് നീക്കം ചെയ്യാം; ചില ഘട്ടങ്ങളിലൂടെ\nMovies സ്വയം സന്തോഷവാനായിരിക്കാൻ ആരുടേയും സമ്മതം ആവശ്യമില്ല! ബഷീർ ബഷിയുടെ വാക്കുകൾ വൈറലാകുന്നു\nTechnology 30,000 രൂപയിൽ താഴെ വിലയിൽ 50 ഇഞ്ച് 4K സ്‌ക്രീൻ സ്മാർട്ട് ടിവികൾ സ്വന്തമാക്കാം\n| Updated: Saturday, July 7, 2018, 15:04 [IST]\nമറ്റെല്ലാം മറന്നു കൊണ്ട് നിങ്ങൾ ഈ വ്യക്തിയുടേത് മാത്രമാകുന്നു. എല്ലാം മികച്ച രീതിയിൽ മുന്നോട്ടു പോകുന്നതായി തോന്നുന്നു. ഈ ലോകത്തിലെ ഒരേയൊരു പെൺകുട്ടിയെന്നതുപോലെ അവൻ നിങ്ങളെ ഒരു രാജ്ഞിയെപ്പോലെ പരിചരിക്കുന്നു. നിങ്ങൾക്കിടയിലെ രസകരമായ ഈ അടുപ്പമോ അല്ലെങ്കിൽ ആകർഷണ ശക്തിയോ ആർക്കും നിഷേധിക്കാനാവില്ല.\nനിങ്ങൾക്കൊപ്പം സമയം ചിലവഴിക്കാൻ അയാൾ ഇഷ്ടപ്പെടുന്നുവെന്നത് വ്യക്തമാണ്. നിങ്ങൾ അവനിൽ സ്വയം കീഴടങ്ങുന്നു എന്നു നിങ്ങൾ സ്വയം സമ്മതിക്കണം, എന്നാൽ ഇവിടെ ഒരു പ്രശ്നം ഉണ്ട്: നിങ്ങളെക്കുറിച്ച് അവൻ എന്തു ചിന്തിക്കുന്നു എന്നതിനെക്കുറിച്ചു ഒരു ഊഹവും നിങ്ങൾക്കില്ല. കാരണം അവൻ അതിനെക്കുറിച്ച് ഒരു വാക്കുപോലും ഇതുവരെ പറഞ്ഞിട്ടില്ല.\nസ്ത്രീകളിൽ നിന്ന് വ്യത്യസ്തമായി, ഹൃദയവികാരങ്ങൾ വാക്കുകളാൽ പ്രകടിപ്പിക്കുന്നതിൽ പുരുഷന്മാർ പിറകിലാണ്. പുരുഷൻമാർക്ക് തങ്ങളുടേതായ കാരണങ്ങൾ ഉണ്ടാകും. എന്നാൽ,നിങ്ങളുടെ പുരുഷന് അങ്ങനെ തോന്നുന്നില്ലെങ്കിൽ അല്ലെങ്കിൽ അയാൾ എങ്ങനെ അനുഭവപ്പെടുന്നു എന്നതിനെക്കുറിച്ച് സംസാരിക്കില്ലെങ്കിൽ, താഴെ പറയുന്ന അഞ്ച് കാര്യങ്ങളിൽ ഒന്നോ അതിലധികമോ ആയിരിക്കാം.\nഈ ബന്ധം പ്രതീക്ഷിച്ചതിനും വളരെ നേരത്തെ തന്നെ ആണ്.\nഅവൻ പ്രണയത്തിലാകാൻ ഭയപ്പെടുന്നു.\nകഴിഞ്ഞ കാലങ്ങളിൽ അദ്ദേഹത്തിന് പ്രണയത്തിൽ നിന്നും മുറിവേൽക്കുകയും ഇനി മറ്റൊരു തിരസ്കരണത്തെ ഭയപ്പെടുകയും ചെയ്യുന്നു.\nഅവൻ ഒരു സാധാരണക്കാരൻ ആണെങ്കിലും സ്വന്തം വികാര വിചാരങ്ങൾ നിഷ്പ്രയാസം പറഞ്ഞു പ്രകടിപ്പിക്കുന്നതിൽ നിന്നും പലതും ചെയ്തു കാണിക്കാൻ ഇഷ്ടപ്പെടുന്നു.\nഅവൻ നിങ്ങൾക്കായി കീഴടങ്ങും പക്ഷേ അങ്ങനെ പറയാൻ വളരെയധികം ഭയപ്പെടുകയും ചെയ്യുന്നു.\nതീർച്ചയായും അവൻ എങ്ങനെയാണ് ചിന്തിക്കുന്നതെന്നു നിങ്ങൾക്കറിയണം, എന്നാൽ അതിനായി കൂടുതൽ ആകാംഷ ഉണ്ടാകരുത്. അവനെ ഒഴിവാക്കാതെ ഈ ബന്ധം പുരോഗമിക്കാൻ നിങ്ങൾ ആഗ്രഹിക്കുന്നു\nനിങ്ങൾ ഇത്തരത്തിലുള്ള വിഷമത്തിലാണ് ഉള്ളതെങ്കിൽ, പ്രതീക്ഷ നഷ്ടപ്പെടുത്തരുത്. നിങ്ങളെക്കുറിച്ചുള്ള യഥാർത്ഥ വികാരങ്ങൾ എന്തൊക്കെയാണെന്നു നിർബന്ധിച്ചു പറയിപ്പിക്കാതെ അതു മനസ്സിലാക്കാനുള്ള ചില വഴികൾ ഉണ്ട്.\nഅവരുടെ വാക്കുകളിലൂടെയല്ല, പുരുഷന്മാർ തങ്ങളുടെ പ്രവൃത്തികളാൽ സ്വയം വെളിപ്പെടുത്തുന്നതായി പറയപ്പെടുന്നു. ഒരാൾ എങ്ങനെ പെരുമാറും എന്നത് പലപ്പോഴും അവന്റെ യഥാർത്ഥ വികാരങ്ങൾ തുറന്നു കാട്ടുന്നു.\nതാഴെ കൊടുത്തിരിക്കുന്ന ആദ്യ പത്ത് സൂചനകൾ നിങ്ങളുടെ പുരുഷൻ നിങ്ങളെ എത്രമാത്രം സ്നേഹിക്കുന്നു എന്നത് വ്യക്തമാക്കുന്നു, പക്ഷേ അത് അംഗീകരിക്കാൻ പേടി തോന്നുന്നു. പെൺകുട്ടികളെ, നിങ്ങൾ തയ്യാറാണോ?\nഅവൻ നിങ്ങളെ ഇഷ്ടപ്പെടുന്നതിന്റെ 10 അടയാളങ്ങൾ, പക്ഷേ അത് സമ്മതിക്കാൻ അവനു ബുദ്ധിമുട്ടാണ്.\nഎല്ലായിടത്തും എല്ലായ്പോഴും മറ്റാരെക്കാളും അവൻ നിങ്ങളോടൊത്തുണ്ടായിരിക്കും.\nപ്രത്യേക അവസരങ്ങൾ അവൻ ഓർക്കുന്നു.\nനിങ്ങൾ പറയുന്നതും പ്രവർത്തിച്ചതും അവൻ ഓർക്കുന്നു.\nനിങ്ങളുടെ മോശം ദിവസങ്ങളിൽ നിങ്ങളുടെ മാനസികാവസ്ഥയെ അവൻ നല്ല രീതിയിൽ കൊണ്ടുവരുന്നു.\nഅവൻ എപ്പോഴും നിങ്ങൾക്ക് സംരക്ഷണം നൽകുന്നു.\nപറയാൻ ഭയപ്പെടുന്നത് അയാളുടെ കണ്ണുകൾ നിങ്ങളോട് പറയുന്നു.\nനിങ്ങളെക്കുറിച്ച് കൂടുതൽ അറിയാൻ അവൻ ആഗ്രഹിക്കുന്നു.\nനിങ്ങളുമായുള്ള ഭാവിയെക്കുറിച്ച് സംസാരിക്കുന്നു.\nഫോൺ കാളിങ്നോ അല്ലെങ്കിൽ സന്ദേശങ്ങൾക്കോ മറുപടി നൽകാതിരിക്കുമ്പോൾ അവൻ അസ്വസ്ഥനാകും.\nനിങ്ങളോടുള്ള അവന്റെ ഇഷ്ടത്തെ കാണിക്കാൻ അവൻ ഇഷ്ടപ്പെടുന്നു.\nഅവൻ നിങ്ങളോടൊപ്പം കൂടുതൽ സമയം ചെലവഴിക്കാൻ അവൻ എന്തൊക്കെ ചെയ്യുന്നുവെന്ന് നിങ്ങൾ ശ്രദ്ധിച്ചിട്ടുണ്ടോ? ഇത് നിങ്ങളുടെ പുരുഷനെക്കുറിച്ചു വിശദീകരിക്കുന്നുണ്ടെങ്കിൽ, നിങ്ങൾക്കതൊരു വലിയ അടയാളമാണ് കാണിച്ചു തരുന്നത്, ഒരു സുഹൃത്തിനപ്പുറം അദ്ദേഹം നിങ്ങളെ സ്നേഹിക്കുന്നു.\nനിങ്ങൾക്ക് വേണ്ടി മറ്റ് ഉത്തരവാദിത്തങ്ങൾ മാറ്റിവെക്കുന്നുണ്ടെങ്കിൽ, നിങ്ങളുടെ സൌജന്യ സമയം അവനോടൊപ്പം ചിലവഴിക്കാൻ അവന്റെ പരിപാടികൾ മാറ്റി വെക്കുന്നുണ്ടെകിൽ, അല്ലെങ്കിൽ ഭാവിയിൽ നിങ്ങളോടൊത്തുണ്ടാകാൻ പോകുന്ന ജീവിതം ആസൂത്രണം ചെയ്യുന്നുണ്ടെങ്കിൽ, അവൻ നിങ്ങളിൽ വീണു പോയിരിക്കുന്നു.\nനിങ്ങൾ ഒന്നിച്ചുചേർന്ന് അവന്റെ ചില സുഹൃത്തുക്കളോടൊപ്പം പോയിട്ടുണ്ടോ, അവരോടൊപ്പം സമയം ചിലവഴിക്കുന്നതിനു പകരം അവൻ നിങ്ങളോടൊത്തു നിന്നിട്ടുണ്ടോ? അവൻ പലപ്പോഴും ചങ്ങാതിമാരോടൊപ്പം ഒരു രാത്രിയും ഒരു വാരാന്ത്യവും ഉപേക്ഷിച്ചാൽ, നിങ്ങൾ ഒരു ഭാഗ്യശാലിയാണ്. അത് നിങ്ങളിലെ അവന്റെ താല്പര്യത്തിന്റെ ഒരു ഉറപ്പായ അടയാളമാണ്.\nഈ ലളിതമായ പ്രവൃത്തികൾ നിങ്ങളുടെ കാലഘട്ടത്തെ അവൻ നിങ്ങളോടൊപ്പം സ്നേഹിക്കുന്നുവെന്നാണ് സൂചിപ്പിക്കുന്നത്. നിങ്ങളെ ശ്രദ്ധിക്കാൻ പറ്റാത്ത ഒരു വ്യക്തിക്ക് ഇങ്ങനെ ചെയ്യാൻ കഴിയില്ല. അവന്റെ ഹൃദയത്തിൽ ഒരു പ്രത്യേക ഇടം നിങ്ങൾക്കുണ്ടെന്നുള്ളതിന്റെ ഒരു സൂചനയാണിത്. അത് പറയാൻ അയാൾക്ക് വളരെ ഭയമുണ്ടെങ്കിൽപ്പോലും.\nഅവൻ പ്രത്യേക സന്ദർഭങ്ങൾ ഓർക്കുന്നു.\nജന്മദിനമോ വാർഷികമോ പോലുള്ള പ്രത്യേക അവസരങ്ങളെ ഓർക്കുന്നത് പുരുഷന്റെ പ്രകൃതി തത്വ സ്വഭാവമല്ല. വാസ്തവത്തിൽ, ഈ സ്വഭാവം ബന്ധങ്ങളിൽ ചെറിയ ചെറിയ പൊരുത്തക്കേടുകൾ ഉണ്ടാക്കും.\nനിങ്ങൾ സ്നേഹിക്കുന്ന ഒരാൾ നിങ്ങളോട് ഒരുപാട് അർത്ഥമുള്ള തീയതികൾ ഓർക്കാൻ ശ്രമിക്കുന്നുവെങ്കിൽ, അയാൾ യഥാർത്ഥത്തിൽ നിങ്ങളിലാണ് ജീവിക്കുന്നത് എന്നതിന്റെ മറ്റൊരു തെളിവാണ്. നിങ്ങളുടെ ജീവിതത്തിലെ സുപ്രധാന തീയതികൾ, പ്രത്യേകിച്ച് നിങ്ങൾ കണ്ടുമുട്ടിയ സമയം, എന്ത് സംഭവിച്ചു, നിങ്ങൾ മുടി കെട്ടിയത് എങ്ങനെ, വസ്ത്രത്തിൻറെ നിറം എന്നിങ്ങനെ ചെറിയ ചെറിയ കാര്യങ്ങളും ഓർമ്മിക്കുന്നു.\nഅപ്രതീക്ഷിതവും പ്രത്യേകവുമായ എന്തോ ഒന്ന് ചെയ്യാൻ അവൻ ഒരുങ്ങുന്നുണ്ടെങ്കിൽ, നിങ്ങൾ തീർച്ചയായും ഭാഗ്യശാലിയായ ഒരു സ്ത്രീയാണ്. നിങ്ങൾ ഭാഗ്യ ശാലിയാണ്, കാരണം അയാൾ നിങ്ങളെ കേൾക്കുന്നതും നിങ്ങളോടൊപ്പം ജീവിക്കാനും ആഗ്രഹിക്കുന്നു. നിങ്ങൾക്ക് പ്രത്യേകമായി തോന്നാൻ അദ്ദേഹം തീർച്ചയായും ദൃഢനിശ്ചയത്തിലാണ്.\nനിങ്ങൾക്ക് എന്തെങ്കിലും മധുരം ലഭിക്കാൻ അവൻ എന്തെങ്കിലും ഒഴികഴിവ് നൽകുന്നുണ്ടോ? നിങ്ങൾ ആ അപരാധിയായ ഈർപ്പമുള്ള ചോക്ലേറ്റ് കേക്ക് നോക്കിക്കൊണ്ടിരിക്കുകയാണെന്ന കാര്യം അവൻ ശ്രദ്ധിച്ചിരുന്നോ. (അതിനുശേഷം നിങ്ങളുടെ പ്രീയപ്പെട്ട മധുര പലഹാര കടയുടെ മുൻപിലൂടെ പോയെന്നു പറഞ്ഞു അവനത് നിങ്ങൾക്ക് കൊണ്ടു തന്നിട്ടുണ്ടാവാം.)\nഇത് മനസ്സിൽ നിന്നും പുറത്തുവരാൻ പറ്റാത്ത യഥാർത്ഥ പ്രണയമാണ്. അവൻ നിങ്ങൾക്കായി എത്രയധികം ആത്മാർഥമായി കരുതുന്നുവെന്നത് ഇത്തരം ചെറിയ കാര്യങ്ങളാണ് സൂചിപ്പിക്കുന്നത്.\nനിങ്ങൾ പറയുന്നതും ചെയുന്നതുമായ കാര്യങ്ങൾ അവൻ ഓർക്കുന്നു\nനിങ്ങളുടെ പുരുഷൻ നിങ്ങളുടെ എല്ലാ കാര്യങ്ങളെക്കുറിച്ചും ഓർമ്മിക്കുന്നു. അത് എത്ര നിസാരമാണെങ്കിലും. അവൻ നിങ്ങളോടൊപ്പമുണ്ട്. സ്റ്റാർബക്സിലെ നിങ്ങളുടെ പ്രിയപ്പെട്ട കാപ്പിയും, ടൈറ്റാനിക് കാണുമ്പോഴെല്ലാം നിങ്ങൾ ഇപ്പോഴും കരയുന്നത്, ആദ്യം കാണുമ്പോഴുള്ള നിങ്ങളുടെ വസ്ത്രത്തിന്റെ നിറം, ഇവയൊക്കെ അവൻ ഓർക്കുകയാണെങ്കിൽ അവനിൽ നിങ്ങൾ തുളഞ്ഞു കയറിയിട്ടുണ്ടെന്ന് 100% ഉറപ്പാണ്. നിങ്ങളെ വളരെയധികം സ്നേഹിക്കുകയും നിങ്ങളോട് അത്രയും കരുതലും ഉള്ള ആളിനു മാത്രമേ ഇത്തരം ചെറിയ കാര്യങ്ങൾ പോലും ഓർക്കാൻ സാധിക്കുകയുള്ളു...\nനിങ്ങൾക്ക് ഒരു മോശം ദിവസം ഉണ്ടെങ്കിൽ നിങ്ങളുടെ സന്തോഷമല്ലാത്ത മാനസികാവസ്ഥയിൽ നിന്നും അവൻ നിങ്ങളെ മോചിപ്പിക്കുന്നു\nനിങ്ങളുടെ വികാരങ്ങൾ മനസ്സിലാക്കുകയും നിങ്ങളുടെ ഓരോ ദിവസവും എങ്ങനെയാണെന്ന ബോധം അവനുണ്ടോ?നിന്റെ ആത്മാവിനെ ഉയർത്തിപ്പിടിക്കാനും നിന്റെ സന്തോഷം നിറഞ്ഞ പുഞ്ചിരി കാണാനും അവൻ ഏതറ്റം വരെയും പോകാറുണ്ടോ? മറ്റെല്ലാറ്റിനേക്കാളും നിങ്ങൾ കൂടുതൽ സന്തോഷിക്കണമെന്നു അവൻ ആഗ്രഹിക്കുന്നു.\nനിങ്ങളുടെ സംസാരങ്ങളും പരാതികളോടും അവൻ ക്ഷമയോടെ കേൾക്കുന്നെങ്കിൽ അവന്റെ ഉള്ളിൽ നിങ്ങൾക്കായുള്ള പ്രത്യേക വികാരങ്ങൾ പ്രതിഫലിപ്പിക്കുന്നു.\nഅവൻ നിങ്ങളെ വളരെയധികം സംരക്ഷിക്കുന്നു.\nഅവൻ നിങ്ങളുടെ സംരക്ഷകനായി പ്രവർത്തിക്കുകയും നിങ്ങൾ എല്ലായ്പ്പോഴും സുരക്ഷിതരാണ് എന്ന് ഉറപ്പു വരുത്തുകയും ചെയ്താൽ അത് നിങ്ങളോടുള്ള അദ്ദേഹത്തിന്റെ ആഴമായ സ്നേഹത്തിന്റെ അടയാളമാണ്. നിങ്ങൾ ഒന്നിച്ചു നടക്കുമ്പോഴെല്ലാം അവൻ നിങ്ങൾക്ക് അടുത്തായി നിൽക്കുമോ? നടപ്പാതയുടെ സുരക്ഷിത ഭാഗത്ത് അയാൾ നിങ്ങളെ എപ്പോഴും നടക്കാൻ അനുവദിക്കാമോ?\nപ്രണയത്തിലാകുന്ന ഒരാൾ തന്റെ കാമുകി വീട്ടിൽ സുരക്ഷിതമായി മടങ്ങി എത്തിയെന്നു ഉറപ്പുവരുത്തും (അല്ലെങ്കിൽ വീട്ടിലേക്ക് മടങ്ങിവരുമെന്ന് ഉറപ്പുവരുത്താൻ ഒരു ഫോൺ കാൾ എങ്കിലും ചെയ്യും). ഇവ ചെറിയ കാര്യങ്ങളായി തോന്നിയേക്കാം, എന്നാൽ നിങ്ങൾ സുരക്ഷിതരാണെന്നു ഉറപ്പുവരുത്തുന്നതിന് അവന്റെ ഒരു അടയാളം കൂടിയാണ്.\nപറയാൻ പേടിയുള്ളത് അവന്റെ കണ്ണുകൾ വ്യക്തമാക്കുന്നു.\nകണ്ണുകൾ ആത്മാവിന്റെ ജാലകമാണ്, അവന്റെ തീക്ഷണമായ നോട്ടം (വേട്ടക്കാരന്റെ നോട്ടം അല്ല!) നിങ്ങളോട് സംസാരിക്കുമ്പോൾ അയാളുടെ വാക്കുകൾ പ്രകടിപ്പിക്കാൻ കഴിയാത്തത് കണ്ണുകൾക്ക് പറയാൻ കഴിയുന്നു. അവന്റെ നോട്ടവും നോക്കിനിൽക്കുന്ന രീതിയും അദ്ദേഹത്തിനു നിങ്ങളോടുള്ള താൽപര്യത്തെ കാണിക്കുന്നു. ഒരു വ്യക്തി തന്റെ ഭാവനയുടെ അടിസ്ഥാനത്തിലാണ് ഓരോ കാര്യങ്ങളെയും നോക്കിക്കാണുന്നതെന്ന് നിങ്ങൾക്ക് അറിയാമല്ലോ!\nസെക്‌സ് ശേഷം 30 മിനിട്ട് ഈ കിടത്തം, ഗര്‍ഭം ഉറപ്പ്\nRead more about: relationship life love ബന്ധം\nUnlike women, men's heartbeat is behind men's words. Men have their own reasons\nമുഖം വെട്ടിത്തിളങ്ങട്ടെ; ഗ്ലിസറിന് ഉപയോഗം ഇങ്ങനെ


Mammootty's movies in 2018 - Malayalam Filmibeat\nഈ വര്‍ഷത്തെ മമ്മൂട്ടി ചിത്രങ്ങൾ | Filmibeat Malayalam\nമലയാള സിനിമയിലെ ഏറ്റവും ചെറുപ്പക്കാരനായ നടന്മാരുടെ പട്ടികയില് മെഗാസ്റ്റാര് മമ്മൂട്ടിയുടെ പേരുമുണ്ടാവും. പ്രായത്തെ ഗ്ലാമറ് കൊണ്ട് മറികടക്കുന്ന മലയാളത്തിന്റെ മെഗാസ്റ്റാര് വിസ്മയ സിനിമകളിലൂടെ അതിശയിപ്പിച്ച് കൊണ്ടിരിക്കുകയാണ്. ഒരു വര്‍ഷം കഴിയുമ്പോള് മമ്മൂട്ടി നായകനായി അഭിനയിച്ച അഞ്ചോളം സിനിമകളാണ് തിയറ്ററുകളിലേക്ക് എത്തിയത്.\nഇനി മമ്മൂട്ടി നായകനായി അഭിനയിച്ച് വരാനിരിക്കുന്ന സിനിമകളെ കുറിച്ചുള്ള ആരാധകരുടെ പ്രതീക്ഷകള് വര്‍ദ്ധിച്ച് കൊണ്ടിരിക്കുകയാണ്. ബിഗ് ബജറ്റിലൊരുക്കുന്ന സിനിമകളടക്കം 20 ഓളം ചിത്രങ്ങളാണ് മെഗാസ്റ്റാര് ഏറ്റെടുത്തിരിക്കുന്നത്. അടുത്ത കാലത്തൊന്നും മമ്മൂട്ടിയ്ക്ക് ഡേറ്റ് ഇല്ലെന്ന് അടുത്ത വൃത്തങ്ങള് സൂചിപ്പിച്ചിട്ടുണ്ടെങ്കിലും നിരവധി സിനിമകളില് മമ്മൂട്ടി നായകനാവുമെന്ന് വാര്‍ത്തകള് വന്ന് കൊണ്ടിരിക്കുകയാണ്. ഈ വര്‍ഷത്തെ മമ്മൂട്ടി ചിത്രങ്ങളെ കുറിച്ച് പരിശേധിക്കുകയാണെങ്കില് ഈ നിഗമനത്തിലായിരിക്കും എത്തി ചേരുക.\nഈ വര്‍ഷം റിലീസിനെത്തിയ മമ്മൂട്ടിയുടെ ആദ്യ ചിത്രമായിരുന്നു സ്ട്രീറ്റ് ലൈറ്റ്സ്. ഛായഗ്രാഹകനായിരുന്ന ഷംദത്ത് സൈനുദ്ദീന് ആദ്യമായി സംവിധാനം ചെയ്ത സ്ട്രീറ്റ് ലൈറ്റ്സ് ജനുവരി 26 നായിരുന്നു റിലീസ് ചെയ്തത്. കസബ എന്ന സിനിമയ്ക്ക് ശേഷം വീണ്ടും മമ്മൂട്ടി പോലീസ് ഓഫീസറുടെ വേഷത്തിലായിരുന്നു സ്ട്രീറ്റ് ലൈറ്റ്സില് അഭിനയിച്ചത്. നായകന് എന്നതിനപ്പുറം പ്ലേ ഹൗസ് മോഷന് പിക്‌ചേഴ്‌സിന്റെ ബാനറില് മമ്മൂട്ടി തന്നെയായിരുന്നു സിനിമ നിര്‍മ്മിച്ചത്. ആരാധകരെ ത്രസിപ്പിക്കുന്ന നിമിഷങ്ങള് സിനിമയില് ഉണ്ടായിരുന്നെങ്കിലും തിയറ്ററുകളില് പ്രതീക്ഷിച്ച വിജയം കൈവരിക്കാന് ചിത്രത്തിന് കഴിഞ്ഞിരുന്നില്ല. സൗബിന് ഷാഹിര്, ലിജോമോള് ജോസ്, ധര്‍മജന് ബോള്‍ഗാട്ടി, ജോയി മാത്യൂ, നീന കുറുപ്പ്, സുധി കൊപ്പ, ഹരീഷ് കണാരാന്, സോഹന് സീനുലാല് എന്നിവരാണ് സിനിമയില് മറ്റ് പ്രധാന കഥാപാത്രങ്ങളെ അവതരിപ്പിച്ചത്.\nജയസൂര്യയെ നായകനാക്കി പ്രജോഷ് സെന് സംവിധാനം ചെയ്ത ബയോപിക് മൂവിയായിരുന്നു ക്യാപ്റ്റന്. ചിത്രത്തില് മമ്മൂട്ടി എന്ന യഥാര്‍ത്ഥ സിനിമാ താരമായി ഒരു അതിഥി വേഷത്തിലായിരുന്നു മമ്മൂട്ടി പ്രത്യക്ഷപ്പെട്ടത്. മമ്മൂട്ടിയുടെ ആരും പ്രതീക്ഷിക്കാത്ത ഒരു എന്‍ട്രിയായിരുന്നു സിനിമയിലുണ്ടായിരുന്നത്. തിയറ്ററുകളില് ഇത് കൈയടി സ്വന്തമാക്കിയിരുന്നു.\nവലിയ പ്രതീക്ഷകളുമായെത്തിയ മമ്മൂട്ടിച്ചിത്രമായിരുന്നു പരോള്. പരസ്യചിത്രങ്ങളിലൂടെയും മറ്റും ശ്രദ്ധേയനായ ശരത് സന്ധിത് സംവിധാനം ചെയ്ത ഫാമിലി എന്റര്‍ടെയിനര് മൂവിയായിരുന്നു പരോള്. അലക്‌സ് എന്ന വേഷത്തില് ഒരു ജയില് തടവുകാരനായിട്ടായിരുന്നു മമ്മൂട്ടി സിനിമയില് അഭിനയിച്ചത്. മമ്മൂട്ടിയ്ക്കൊപ്പം സിദ്ദിഖ്, സുരാജ് വെഞ്ഞാറമൂട്, ഇനിയ, മിയ ജോര്‍ജ്, തുടങ്ങി വമ്പന് താരനിര അണിനിരന്ന സിനിമ തിയറ്ററുകളില് പൂര്‍ണ പരാജയമായിരുന്നു. ഏപ്രിലില് ആയിരുന്നു സിനിമയുടെ റിലീസ്.\nപരോളിന് പിന്നാലെ തന്നെ ഏപ്രില് അവസാനത്തോടെ തിയറ്റരുകളിലേക്ക്് എത്തിയ സിനിമയായിരുന്നു അങ്കിള്. നവാഗതനായ ഗിരീഷ് ദാമോദര് സംവിധാനം ചെയ്ത സിനിമയ്ക്ക് ജോയി മാത്യൂ ആയിരുന്നു തിരക്കഥ ഒരുക്കിയത്. തിയറ്ററുകളിലേക്ക് എത്തിയ സിനിമയ്ക്ക് നല്ല പ്രതികരണമായിരുന്നു ലഭിച്ചത്. റിലീസിന് മുന്‍പ് തന്നെ വിവിധ റൈറ്റ്‌സിലൂടെ മുടക്കുമുതല് തിരിച്ച് പിടിച്ച സിനിമ മോശമില്ലാത്ത കളക്ഷനും സ്വന്തമാക്കിയിരുന്നു. കാര്‍ത്തിക മുരളിധരന്, ജോയി മാത്യൂ, ആശ ശരത്, വിനയ് ഫോര്‍ട്ട്, സുരേഷ് കൃഷ്ണ, മുത്തുമണി, കൈലാഷ്, ഷീല തുടങ്ങിയവരാണ് മറ്റ് താരങ്ങള്.\nഎല്ലാ വര്‍ഷവും ഒരു ബ്ലോക്ക്ബസ്റ്റര് മൂവി സമ്മാനിക്കുന്ന മമ്മൂട്ടിയുടെ 2018 ലെ ബ്ലോക്ബസ്റ്റര് മൂവിയായിരുന്നു അബ്രഹാമിന്റെ സന്തതികള്. സിനിമയുടെ കൃത്യം കളക്ഷന് അണിയറ പ്രവര്‍ത്തകര് പുറത്ത് വിട്ടിട്ടില്ലെങ്കിലും 60 കോടിയ്ക്ക് മുകളില് സിനിമ സ്വന്തമാക്കിയിട്ടുണ്ടെന്നാണ് റിപ്പോര്‍ട്ട്. മമ്മൂട്ടി വീണ്ടും പോലീസ് ഓഫീസറുടെ വേഷത്തിലെത്തിയ ചിത്രം ജൂണിലായിരുന്നു റിലീസ് ചെയ്തത്. ഇമോഷണല് ത്രില്ലറായി ഒരുക്കിയ സിനിമ ഗ്രേറ്റ് ഫാദര് സംവിധായകനായ ഹനീഫ് അദേനിയായിരുന്നു തിരക്കഥ ഒരുക്കിയത്. ഷാജി പാടൂര് സംവിധാനം ചെയ്ത ചിത്രം ഗുഡ്‌വില് എന്റര്‍ടെയിന്‍മെന്റ്‌സിന്റെ ബാനറില് ടില് ജോര്‍ജ്, ജോബി ജോര്‍ജ് എന്നിവര് ചേര്‍ന്നാണ് നിര്‍മ്മിച്ചത്. അന്‍സന് പോള്, കനിഹ, താരുഷി, സിദ്ദിഖ്, രഞ്ജി പണിക്കര്, സിജോയ് വര്‍ഗീസ്, യോഗ് ജെപി, ശ്യാമപ്രസാദ്, കലാഭവന് ഷാജോണ് എന്നിവരായിരുന്നു മറ്റ് താരങ്ങള്.\nഈ വര്‍ഷം ദുരന്തമായി പോയ മമ്മൂട്ടിച്ചിത്രമായിരുന്നു ഒരു കുട്ടനാടന് ബ്ലോഗ്. തിരക്കഥാകൃത്ത് സേതു ആദ്യ സംവിധാനം ചെയ്ത സിനിമയായിരുന്നു ഒരു കുട്ടനാടന് ബ്ലോഗ്. കുട്ടനാടിനെ പശ്ചാതലമാക്കി ഒരുക്കിയ സിനിമ സെപ്റ്റംബറിലായിരുന്നു റിലീസ് ചെയ്തത്. തിയറ്ററുകളിലേക്കെത്തിയ ചിത്രം പ്രതീക്ഷിച്ച വിജയം കൈവരിച്ചില്ലെന്ന് മാത്രമല്ല വന് പരാജയമായി പോവുകയായിരുന്നു. റായി ലക്ഷ്മി, അനു സിത്താര, ഷംന കാസിം എന്നിങ്ങനെ മൂന്ന് നായികമാരായിരുന്നു സിനിമയിലുണ്ടായിരുന്നത്.\nRead more about: year end 2018 mammootty uncle parole street lights abrahaminte santhathikal shaji padoor മമ്മൂട്ടി അബ്രഹാമിന്റെ സന്തതികള് പരോള് അങ്കിള് ഒരു കുട്ടനാടന് ബ്ലോഗ്\nMammootty's movies in 2018


ചൂടിന്‍റെ കാഠിന്യം മെർക്കലിനെ തളർത്തി : Deepika.com Nri News Europe\nWednesday, June 19, 2019 9:36 PM IST\nബർലിൻ: ജർമനിയിൽ വേനൽ എത്തിയതോടെ ചൂടിന്‍റെ കഠിന്യവും വർധിക്കുകയാണ്. ചൊവ്വാഴ്ച തലസ്ഥാനമായ ബർലിനിൽ 30 ഡിഗ്രി ചൂടി ഉണ്ടായിരുന്നത് ചാൻസലർ ആംഗല മെർക്കലിനു താങ്ങാൻ കഴിഞ്ഞില്ല. ഏതു രാഷ്ട്രീയ ചൂടിനെയും നിഷ്പ്രയാസം കീഴടക്കുന്ന മെർക്കലിന് അന്തരീക്ഷ താപനിലയെ അൽപ്പനേരം മറികടക്കാനായില്ല. ഉക്രേനിയൻ പ്രസിഡന്‍റ് വോലോദിമിർ സെലൻസ്കിക്കു നൽകിയ സ്വീകരണത്തിനിടെയാണ് ചാൻസലർആംഗല മെർക്കലിന്‍റെ ആരോഗ്യ സ്ഥിതിയെക്കുറിച്ച് ആശങ്ക ഉയർന്നത്. സ്വീകരണ വേളയിൽ മെർക്കലിന് നേരെ നിൽക്കാൻ ബുദ്ധിമുട്ടിയെന്നും വിറയൽ അനുഭവപ്പെട്ടുവെന്നും മാധ്യമങ്ങൾ റിപ്പോർട്ടു ചെയ്തു.\nഎന്നാൽ, ഇത് നിർജലീകരണം കാരണം സംഭവിച്ചതാണെന്ന് മെർക്കൽ തന്നെ പിന്നീട് അറിയിച്ചത് കൂടുതൽ വിശദീകരണത്തിന്‍റെ മുനയൊടിച്ചു. കടുത്ത ചൂടുണ്ടായിരുന്നു. അതാണ് അസ്വസ്ഥതയ്ക്കു കാരണം. മൂന്നു ഗ്ലാസ് വെള്ളം കുടിച്ചപ്പോൾ എല്ലാം ശരിയായെന്നും മെർക്കൽ പറഞ്ഞു.\nചാൻസലറുടെ കൊട്ടാരത്തിൽ തന്നെയാണ് ഉക്രേനിയൻ പ്രസിഡന്‍റിന് സൈനിക സ്വീകരണം ഒരുക്കിയിരുന്നത്. ഗാർഡ് ഓഫ് ഹോണർ കൊട്ടാരത്തിനു വെളിയിലായിരുന്നു. അപ്പോഴത്തെ കടുത്ത വെയിലിന്‍റെ ചൂടാണ് മെർക്കലിന് പ്രശ്നമായത്. മെർക്കലിന്‍റെ ആരോഗ്യ സ്ഥിതിയിൽ ആശങ്കപ്പെടാൻ ഒന്നുമില്ലെന്ന് പിന്നീട് സെലൻസ്കിയും പറഞ്ഞു.\n2021 ൽ ചാൻസലർ കാലാവധി അവസാനിക്കുന്നതോടെ പൊതു ജീവിതത്തിൽനിന്നു വിരമിക്കുകയാണെന്ന് മെർക്കൽ നേരത്തെ പ്രഖ്യാപിച്ചിരുന്നു. അടുത്ത മാസം 65 വയസ് തികയുന്ന മെർക്കലിന്‍റെ ആരോഗ്യ സ്ഥിതിയിൽ ആശങ്ക പ്രകടിപ്പിച്ച് ചുട്ടുപൊള്ളുന്ന വെയിലിൽ വിറച്ചു നിന്ന മെർക്കലിന്‍റെ ഫോട്ടോയാണ് മാധ്യമങ്ങൾ പ്രസിദ്ധീകരിച്ചത്.\nജർമനിയിൽ ശനിയാഴ്ച വരെ അന്തരീക്ഷ താപനില ഉയരുമെന്നും ഉഷ്ണക്കാറ്റും ചുഴലിക്കാറ്റും ഇടിമിന്നലോടുകൂടിയ കനത്ത മഴയ്ക്കും സാധ്യതയുണ്ടെന്നും കാലാവസ്ഥാ നീരീക്ഷണകേന്ദ്രം അറിയിച്ചിട്ടുണ്ട്. കലണ്ടർ പ്രകാരം ജൂണ് 21 നാണ് യൂറോപ്പിൽ വേനൽ തുടങ്ങുന്നത്.


Thursday2February 2017 9:58 pm IST\nവാഴൂര് ഈസ്റ്റ്: ചെങ്കല് തിരുഹൃദയ പള്ളിയില് ഈശോയുടെ തിരുഹൃദയത്തിന്റെയും വിശുദ്ധ സെബസ്ത്യാനോസിന്റെയും സംയുക്ത തിരുനാള് ഇന്നു മുതല് അഞ്ചുവരെ നടക്കും. വൈകുന്നേരം അഞ്ചിന് കൊടിയേറ്റ്, തുടര്‍ന്ന് വിശുദ്ധകുര്‍ബാന ഫാ. ജേക്കബ് പുറ്റനാനിക്കല്, 6.45ന് സെമിത്തേരി സന്ദര്‍ശനം, 7.30ന് നാടകം. നാലിന് രാവിലെ 6.30ന് വിശുദ്ധകുര്‍ബാന, 10.30ന് വിശുദ്ധകുര്‍ബാന. വൈകുന്നേരം അഞ്ചിന് തിരുനാള്‍കുര്‍ബാന, 6.30ന് ജപമാല പ്രദക്ഷിണം, തുടര്‍ന്ന് സ്‌നേഹവിരുന്ന്. 5ന് രാവിലെ ഏഴിന് വിശുദ്ധകുര്‍ബാന, 10.30ന് തിരുനാള്‍കുര്‍ബാന, സന്ദേശം ഫാ. ടോം ജോസ്, വൈകുന്നേരം 4.30ന് തിരുനാള്‍കുര്‍ബാന, 6.30ന് പത്തൊമ്പതാംമൈല് പന്തലിലേക്ക് പ്രദക്ഷിണം, പ്രസംഗം, 8.30ന് സമാപനാശീര്‍വാദം. പാലപ്ര: വിമലമാതാ പള്ളിയില് പരിശുദ്ധ കന്യകാമറിയത്തിന്റെയും വിശുദ്ധ സെബസ്ത്യാനോസിന്റെയും വിശുദ്ധ അല്‍ഫോന്‍സാമ്മയുടെയും സംയുക്ത തിരുനാള് ഇന്നു മുതല് അഞ്ചു വരെ നടക്കുമെന്ന് വികാരി ഫാ. ജോസ് കണിയാംപടിക്കല് അറിയിച്ചു. ഉച്ചകഴിഞ്ഞ് മൂന്നിന് ആരാധന, വിശുദ്ധ യൂദാശ്ലീഹായുടെ നൊവേന, 4.30ന് കല്‍ക്കുരിശ് വെഞ്ചെരിപ്പ്, അഞ്ചിന് കൊടിയേറ്റ്. 5.30ന് സമൂഹബലി തുടര്‍ന്ന് സെമിത്തേരി സന്ദര്‍ശനം. 4ന് രാവിലെ 6.30ന് നൊവേന, തുടര്‍ന്ന് വിശുദ്ധകുര്‍ബാന. രാവിലെ 10.30ന് പുളിമൂട് പന്തലില് നിന്നും ഉച്ചകഴിഞ്ഞ് 2.15ന് പാലപ്ര ടോപ്പില് നിന്നും 2.45ന് വില്ലന്‍ചിറ കുരിശടിയില് നിന്നും പഴൂമല പന്തലില് നിന്നും കഴുന്നു പ്രദക്ഷിണം, 4.30ന് ലത്തീന് റീത്തില് വിശുദ്ധകുര്‍ബാന ഫാ. ഫെലിക്‌സ് ദേവസ്യ പുറത്തേപ്പറമ്പില്, ആറിന് സ്‌നേഹവിരുന്ന്, 6.45ന് ചിറ പന്തലിലേക്ക് പ്രദക്ഷിണം, പ്രസംഗം സെബാസ്റ്റ്യന് താന്നിക്കല്. അഞ്ചിന് രാവിലെ ഏഴിന് വിശുദ്ധകുര്‍ബാന, വൈകുന്നേരം 4.15ന് തിരുനാള് കുര്‍ബാന ഫാ. തോമസ് കന്നാലില്, ആറിന് പ്രദക്ഷിണം, 7.30ന് മെഗാഷോ.


kayarupiriyan maala short story കയറുപിരിയന് മാല\nBy : 24 Community July 15, 2020 comments\nസനിധ മേരി ആന്റണി/ കഥ\nഫ്രീലാന്‍സ് ഡിസൈനറാണ് ലേഖിക.\nതട്ടാന്റെ മൂശയില് വെന്തുരുകി പലതവണ അടികൊണ്ട് ഉരുണ്ടും പരന്നും എനിക്ക് സ്വന്തമായി കിട്ടിയ രൂപവുമായി ആദ്യമായി പുറംലോകത്തേക്ക്..\nതേച്ചുമിനുക്കി മോടികൂട്ടി തൂക്കവും വണ്ണവും എല്ലാം കൂട്ടികിഴിച്ച് എന്നെ ഇന്ന് ചില്ലലമാരയില് പ്രതിഷ്ഠിക്കും. ഒരുപാട് സ്വപനം കണ്ട നിമിഷം\nഇന്ന് മുതല് എല്ലാം മാറുകയാണ്. മനുഷ്യരാല് ഞാന് സ്‌നേഹിക്കപെട്ടു തുടങ്ങും. മറ്റെന്തിനേക്കാളുമേറെ എനിക്ക് വില കല്‍പിക്കപെടുന്ന അവസരങ്ങള് ഇനി ഉണ്ടാകും. അങ്ങനെ ഉടമസ്ഥന് വേണ്ടിയുള്ള എന്റെ കാത്തിരിപ്പ് ഇവിടെ തുടങ്ങുകയായി..\nഒരു പുരുഷനെ അലങ്കരിക്കല് ആണ് എന്റെ ദൗത്യം എന്ന് നിശ്ചയിക്കപ്പെട്ടതിനാല് ഞാന് ആ ഗണത്തിലേക് മാറ്റപ്പെട്ടു കഴിഞ്ഞിരുന്നു. വല്ലാത്ത നിരാശ മനസില് ഉരുണ്ടുകൂടിയെങ്കിലും പെട്ടെന്ന് തന്നെ അതങ്ങു പെയ്‌തൊഴിഞ്ഞു. കാരണം, എന്തുകൊണ്ടും സുരക്ഷിതം ഇവിടെ തന്നെ എന്ന് ഞാന് തിരിച്ചറിഞ്ഞു. പഴയ സ്വര്‍ണം മാറി പുതിയ ഫാഷന് ആക്കുന്നത് സ്ത്രീകളുടെ ഏറ്റവും പ്രിയപ്പെട്ട വിനോദങ്ങളില് ഒന്നാണ് എന്ന് ഇവിടെ വന്ന് അല്‍പ സമയത്തിനുണ്ണില് തന്നെ ഞാന് തിരിച്ചറിഞ്ഞിരുന്നു. ഒരു സ്ത്രീയുടെ കഴുത്തില് നിന്നു ഇതു നിമിഷവും ഞാന് വീണ്ടും ഉമിത്തീയില് എറിയപ്പെട്ടേക്കാം..\nഅങ്ങനെ ഇരിയ്‌ക്കേ ഒരു ദിവസം എനിക്കായി ഒരാള് വന്നു. ഒരു പ്രതിശ്രുത വരനായ എന്റെ ഉടമസ്ഥന് വധുവിന്റെ വീട്ടുകാരുടെ വിവാഹ സമ്മാനമാണ് ഞാന്. പക്ഷെ അദ്ദേഹത്തിന്റെ കഴുത്തിലേക്കുള്ള എന്റെ സ്ഥാനക്കയറ്റം അത്ര എളുപ്പമായിരുന്നില്ല. പല കൈകള് മാറി മറിഞ്ഞു ഒരുപാട് അഭിപ്രായപ്രകടനങ്ങള്‍ക്കു ഒടുവില് ഞാന് ആ കഴുത്തില് കയറി പറ്റി. അങ്ങനെ എല്ലാ കണ്ണുകളും എന്റെ മേല് വന്നു വീണു. ആദ്യമായി എന്റെ ജീവിതത്തിനു ഒരു അര്‍ത്ഥം വന്നതുപോലെ തോന്നി. ഒടുവില് ഞാനും അംഗീകരിക്കപ്പെട്ടു !\nഅങ്ങനെ സന്തോഷത്തിന്റെ പരമോന്നതമായ അവസ്ഥയില് അദ്ദേഹത്തിന്റെ കഴുത്തില് കിടന്നങ്ങനെ വിലസുമ്പോഴാണ് അത് സംഭവിക്കുന്നത്. ചിന്താമഗ്‌നനായി പലതരം കടലാസു കക്ഷണങ്ങളുടെ ഇടയില്, വലതു കൈകൊണ്ട് താടിയും താങ്ങിയിരുന്ന എന്റെ യജമാനന് ഒരു വലിയ ദീര്‍ഘനിശ്ശ്വാസത്തോടെ എന്നെ ഒന്ന് തലോടി. അവിടെ തുടങ്ങുകയാണ് എന്റെ ജീവിതത്തിന്റെ അടുത്ത ഭാഗം..\nപെട്ടെന്ന് ഒരു പേപ്പര് തുണ്ടില് പൊതിയപെട്ടു ഞാന്. ഇരുട്ടിന്റെ ആദ്യ അനുഭവം അവിടെ നിന്ന് വെളിച്ചത്തിലേക്കു ഒരിത്തിരി നേരം.. പിന്നെ അഗാധമായ, വളരെ കട്ടികൂടിയ ഇരുട്ടിലേക് ഞാന് എറിയപെട്ടു. ആ ഇരുട്ടില് എന്റെ ഉടമസ്ഥനായുള്ള കാത്തിരുപ്പ്, രണ്ടാം ഭാഗം തുടങ്ങുകയാണ്..\nനാളുകള് ഏറെ കഴിഞ്ഞു.. എന്റെ പ്രതീക്ഷയും പതിയെ കെട്ടു തുടങ്ങി. പെട്ടെന്നൊരു ദിവസം തികച്ചും അപ്രതീക്ഷിതമായി എന്റെ കണ്ണുകള് വെളിച്ചം കണ്ടു. പക്ഷെ ആ സന്തോഷത്തിനു അധികം ആയുസുണ്ടായില്ല. വീണ്ടും ഇരുട്ട്. പിന്നെയും അല്പനേരത്തെ വെളിച്ചം.. ഇരുട്ട്.. വെളിച്ചം.. ഈ പ്രക്രിയ തുടര്‍ന്ന് കൊണ്ടിരുന്നു..\nപക്ഷെ ഒരിക്കല് ഇരുട്ടില് എറിയപെട്ട ഞാന് വളരെ അധികം നാളുകള് വെളിച്ചം കണ്ടതേയില്ല. ഒടുവില് ഒരുദിവസം പരിചിതമായ ഒരു ചുറ്റുപാടിലേക് എന്റെ കണ്ണുകള് തുറന്നു. ഒരുപാട് വേദനയോടെ ഞാന് മനസിലാക്കി ഇതാ, ഇന്നിവിടെ തീരുകയാണ് എന്റെ ഈ ജന്മം.\nഅധികം വൈകിയില്ല. ഞാന് വീണ്ടും മൂശയില് എറിയപെട്ടു. വെന്തുനീറി അടികൊണ്ട്.. അങ്ങനെ..\nStory Highlights – kayarupiriyan maala short story, Readers blog


ലോകത്തില് നിന്നും മകളെ അകറ്റിനിര്‍ത്തി; ദമ്പതികള് സ്വന്തം മകളെ വര്‍ഷങ്ങള് നീണ്ട ലൈംഗിക പീഡനത്തിനും, ചൂഷണത്തിനും വിധേയമാക്കി; കൊടുംക്രൂരതയ്ക്ക് ഭാര്യക്കും ഭര്‍ത്താവിനും സ്വാന്‍സി ക്രൗണ് കോടതി 23 വര്‍ഷക്കാലത്തെ ശിക്ഷ വിധിച്ചു\nഭാര്യയുടെ മാനസിക നിലയെയും ഭര്‍ത്താവ് മരുന്ന് നല്‍കി നിയന്ത്രിച്ചിരുന്നു\nഭൂമിയില് ഇങ്ങനെ ഒരാള് പിറന്നിട്ടില്ലെന്ന് വരുത്തിത്തീര്‍ക്കാന് നടത്തുന്ന ശ്രമത്തേക്കാള് ക്രൂരമായി മറ്റെന്തുണ്ട്? ഒരു അമ്മയും, അച്ഛനുമാണ് സ്വന്തം മകളെ ആ മനുഷ്യത്വരഹിതമായ അവസ്ഥയിലൂടെ കൊണ്ടുപോയത്. വെയില്‍സിലെ ഭവനത്തില് സ്‌കൂളില് വിടാതെയും, കൂട്ടുകൂടാന് അനുവദിക്കാതെയും വര്‍ഷങ്ങളോളം ഇവര് മകളെ ലൈംഗിക പീഡനത്തിനും ചൂഷണത്തിനും ഇരയാക്കി. ഈ കേസില് 23 വര്‍ഷക്കാലത്തെ ജയില്‍ശിക്ഷയാണ് കോടതി വിധിച്ചത്.\nകുട്ടിയെ ഒരിക്കല് പോലും കളിക്കാന് പുറത്തുവിട്ടിരുന്നില്ല. സ്‌കൂളില് അയയ്ക്കുകയോ, കൂട്ടുകാരോ ഉണ്ടായിരുന്നില്ല. വര്‍ഷങ്ങള് നീണ്ട പീഡനങ്ങള്‍ക്കൊടുവില് കുട്ടിയുടെ മാനസിക നിലയും തെറ്റി, സ്വാന്‍സി ക്രൗണ് കോടതി വിധിച്ചു. രക്ഷിതാക്കളില് നിന്നും വര്‍ഷങ്ങളോളം ഏറ്റുവാങ്ങിയ പീഡനം ദമ്പതികള് ഫോട്ടാഗ്രാഫ് ചെയ്ത് സൂക്ഷിച്ചിരുന്നു. കുട്ടിയുടെ ഐഡന്റിറ്റി സംരക്ഷിക്കാന് ഇവരുടെ പേരുവിവരങ്ങള് പുറത്തുവിട്ടിട്ടില്ല.\nഇംഗ്ലണ്ടിലെ പബ്ബില് വെച്ചാണ് ഈ ദമ്പതികള് കണ്ടുമുട്ടിയത്. സ്ത്രീക്ക് അന്ന് പ്രായം വെറും 16. മാസങ്ങള്‍ക്കകം ഇവര് ഗര്‍ഭിണിയായി. ഇവര് പിന്നീട് വെയില്‍സിലേക്ക് താമസം മാറി. കുടുംബം ഒരു ഘട്ടത്തിലും അയല്‍ക്കാരുമായി ഇടപഴകിയിരുന്നില്ലെന്ന് പ്രോസിക്യൂട്ടര് റോബിന് റൗച്ച് വ്യക്തമാക്കി. ഹോം സ്‌കൂളിംഗ് നല്‍കി പൂന്തോട്ടത്തിന്റെ ഗെയിറ്റും, കര്‍ട്ടനും വരെ അടച്ചിടുകയാണ് പതിവ്. ഭാര്യയുടെ മാനസിക നിലയെയും ഭര്‍ത്താവ് മരുന്ന് നല്‍കി നിയന്ത്രിച്ചിരുന്നു. ഇവരുടെ കുടുംബവുമായുള്ള ബന്ധവും വിച്ഛോദിക്കപ്പെട്ടു. ഷോപ്പിംഗിന് പോകാന് പോലും അനുവദിച്ചിരുന്നില്ല.\nമകളെ ആരും അറിയാതെ പീഡിപ്പിക്കാനുള്ള സാഹചര്യം ഒരുക്കുകയായിരുന്നു ഇയാളുടെ ഉദ്ദേശം. ഭാര്യയും ഭര്‍ത്താവും തമ്മില് ഉടക്കിയതോടെയാണ് സംഭവങ്ങള് പുറത്തുവരുന്നത്. ഭാര്യ പോലീസിനോട് കാര്യങ്ങള് വെളിപ്പെടുത്തുകയായിരുന്നു. പോലീസ് നടത്തിയ അന്വേഷണത്തില് ആദ്യ വിവാഹത്തിലെ മകളെയും പീഡിപ്പിച്ചതായി വ്യക്തമായി. ഭര്‍ത്താവിന് 12 വര്‍ഷവും, ഭാര്യക്ക് സൈക്യാട്രി ചികിത്സ നല്‍കുന്ന 11 വര്‍ഷം ശിക്ഷയുമാണ് കോടതി വിധിച്ചത്.


ഉള്ളടക്ക ക്യൂറേഷൻ എന്താണെന്ന് നിങ്ങളിൽ ചിലർ ചോദിച്ചേക്കാം. ട്വിറ്റർ, ഫേസ്ബുക്ക്, ബ്ലോഗുകൾ, വാർത്തകൾ, യൂട്യൂബ്, മറ്റ് മാധ്യമങ്ങൾ എന്നിവയിലൂടെ വെബിൽ പ്രസിദ്ധീകരിക്കുന്ന ഉള്ളടക്കത്തിന്റെ പരിഹാസ്യമായ അളവ് ഉണ്ട്. ആ ഉള്ളടക്കത്തിൽ ചിലത് നിങ്ങളുടെ പ്രേക്ഷകർക്ക് വിലപ്പെട്ടതാകാനുള്ള സാധ്യതയുണ്ട് - പക്ഷേ ഇതിന് സഹായകരമായ രീതിയിൽ കുറച്ച് വിശകലനം, ഫിൽട്ടറിംഗ്, അവതരണം എന്നിവ ആവശ്യമാണ്. ഓണാണ് Martech Zone, ഞങ്ങൾ ധാരാളം ഉള്ളടക്കം ക്യൂറേറ്റ് ചെയ്യുന്നു. ഒരു ഉദാഹരണം ഇൻഫോഗ്രാഫിക്സ് ആണ്. ഞങ്ങൾ ഒരു ടൺ കണ്ടെത്തുമ്പോൾ


പ്രവാസികളുടെ സർട്ടിഫിക്കറ്റിൽ ബാച്ച് നമ്പരും തീയതിയും ചേർക്കും: മന്ത്രി വീണാ ജോർജ് | Asian Metro News പ്രവാസികളുടെ സർട്ടിഫിക്കറ്റിൽ ബാച്ച് നമ്പരും തീയതിയും ചേർക്കും: മന്ത്രി വീണാ ജോർജ്\nതിരുവനന്തപുരം : വിദേശത്ത് പോകുന്നവർക്ക് നൽകുന്ന വാക്സിനേഷൻ സർട്ടിഫിക്കറ്റിൽ ബാച്ച് നമ്പരും തീയതിയും ചേർക്കുമെന്ന് ആരോഗ്യ മന്ത്രി വീണാ ജോർജ് അറിയിച്ചു. ചില വിദേശ രാജ്യങ്ങൾ വാക്സിനെടുത്ത തീയതിയും വാക്സിന്റെ ബാച്ച് നമ്പരും ആവശ്യപ്പെടുന്ന പശ്ചാത്തലത്തിലാണ് സർട്ടിഫിക്കറ്റിൽ ഇവകൂടി ചേർക്കാൻ സർക്കാർ നിർദേശം നൽകിയത്. ഇതിനായുള്ള ഇ ഹെൽത്തിന്റെ പോർട്ടലിൽ അപ്ഡേഷൻ നടത്തിവരികയാണ്. അടുത്ത ദിവസം മുതൽ തന്നെ ബാച്ച് നമ്പരും തീയതിയും ചേർത്ത പുതിയ സർട്ടിഫിക്കറ്റ് ലഭിക്കും. നേരത്തെ സർട്ടിഫിക്കറ്റ് എടുത്ത, ബാച്ച് നമ്പരും തീയതിയും ആവശ്യമുള്ളവർക്ക് അവകൂടി ചേർത്ത് പുതിയ സർട്ടിഫിക്കറ്റ് നൽകുമെന്നും മന്ത്രി വ്യക്തമാക്കി.\nഇപ്പോൾ, വാക്സിൻ എടുത്ത് വിദേശത്ത് പോകുന്നവർക്ക് ഉടൻ തന്നെ സർട്ടിഫിക്കറ്റ് നൽകുന്നതിനുള്ള ക്രമീകരണങ്ങൾ പോർട്ടലിൽ വരുത്തിയിട്ടുണ്ട്. വാക്‌സിൻ നൽകി കഴിയുമ്പോൾ വ്യക്തിയുടെ രജിസ്റ്റർ ചെയ്ത മൊബൈൽ നമ്പറിൽ, സർട്ടിഫിക്കറ്റ് നമ്പർ അടങ്ങിയ എസ്എംഎസ് ലഭിക്കും. ഉടൻ തന്നെ അവർക്ക് പോർട്ടലിൽ നിന്നും സർട്ടിഫിക്കറ്റ് ഡൗൺലോഡ് ചെയ്യാം. കൂടുതൽ വിവരങ്ങൾക്ക് ദിശ.\nകൊട്ടാരക്കര ഗ്യാസ് ഏജന്‍സി ഓഫീസിലേയ്ക്ക് സിപിഐ എമ്മിന്റെ പ്രതിഷേധ മാര്‍ച്ച് 0\nമുഖാവരണം ധരിക്കാത്തവർക്കെതിരെ കർശന നടപടിയുമായി ജില്ലാ പോലീസ് മേധാവി 0


ബ്ലോത്രം: ഇന്ന് മൂന്നു കരുത്തരുടെ മത്സരങ്ങള് - ബ്രസില്, പോര്‍ച്ചുഗല്, ഐവറി കോസ്റ്റ്\nഇന്ന് മുതല് ലോക കപ്പ് വിശേഷങ്ങള് പങ്കു വെക്കാന് രണ്ടു പ്രതിനിധികള്\nപുതിയ റിപ്പോര്‍ട്ട് :ഇത് വരെയുള്ള കളികളെ വിലയിരുത്തുമ്പോള് ;ഏഷ്യയുടെ തിളക്കം\nസൗത്ത് ആഫ്രിക്കന് ഫുട്ബോള് ചരിത്രത്തിലൂടെ ഒരു യാത്ര.\nലോകകപ്പു ഇവിടെ പുരോഗമിച്ചുകൊണ്ടിരിക്കുന്നു. പലയിടങ്ങളിലും കാലിയായ സീറ്റുകള് കാണുന്നതിനു സംഘാടകര് പല മുടന്തന് ന്യായങ്ങളും നിരത്തുന്നു എങ്കിലും സത്യത്തില് ഫിഫയുടെ വിപണന തന്ത്രത്തിലെ പിഴവ് തന്നെയാണ് ഇതിനു പ്രധാന കാരണം. കളികാണാന് ആഗ്രഹമുള്ളവര്‍ക്ക് ടിക്കറ്റ് വാങ്ങാന് നിവൃത്തിയില്ലാത്ത അവസ്ഥ. പിന്നെ വന്‍ലാഭം ലക്ഷ്യമാക്കി ട്രാവല് ഏജന്‍സികള് കൊട്ടതോടെ ടിക്കറ്റ് ബുക്ക് ചെയ്യുകയും ആളുകള് വരാത്തത് മൂലം ആ സീറ്റുകള് ഒഴിഞ്ഞു കിടക്കുകയും ചെയ്യുന്നു. ടിക്കറ്റ് തിരികെ നല്‍കാന് മാര്‍ഗമില്ലാത്തതിനാല് അത്തരം സീറ്റുകള് ഇനിയുള്ള മത്സരങ്ങളിലും ഒഴിഞ്ഞു കിടക്കും. ആളുകള് വരാത്തതിനു ഇവിടുത്തെ വെള്ളക്കരോട് ആഭിമുഖ്യമുള്ള പത്രങ്ങള് ക്രൈം, ആളുകളുടെ പേടി, വുവുസേലകളുടെ ശബ്ദം തുടങ്ങി പലന്യായങ്ങള് നിരത്തുന്നുണ്ട്. എനിക്ക് തോന്നുന്ന ഒരു കാരണം മത്സരങ്ങള് നടക്കുന്ന സ്ഥലങ്ങളിലേക്ക് ആളുകള്‍ക്ക് എത്തിച്ചേരാനുള്ള പ്രയാസമാണ് ഇതില് പ്രധാനം എന്നാണു. ഈ രാജ്യത്തു വന്നതിനു ശേഷം ഇവിടെ തീരെ ഇല്ലാത്തതും ഉണ്ടെങ്കില് തന്നെ ഉപയോഗിക്കാത്ത ഒന്നും ഇവിടുത്തെ പുബ്ലിക് ട്രാന്‍സ്പോര്‍ട്ട് ആണ്. അതിവേഗ മെട്രോ സര്‍വീസ് ആയ ഖവുട്രെയിന് (Gautrain) സര്‍വിസുകള് ഇപ്പോഴാണ് ആരംഭിച്ചതെങ്കിലും അതിന്റെ വ്യാപ്തിയും ഉപയോഗവും കണ്ടറിയണം. പ്രത്യേകിച്ച് ട്രെയിന് സ്റ്റേഷനില് നിന്ന് പോകേണ്ടയിടങ്ങളിലേക്ക് പോകുവാന് വേറെ മാര്‍ഗങ്ങള് ഇല്ല എന്നത് കൊണ്ട്. പക്ഷെ മത്സരങ്ങളെ കുറിച്ച് സാധാരണ സൗത്ത് ആഫ്രിക്കക്കാരന് അഭിമാനവും സന്തോഷവും ആണ്. ചിലയിടങ്ങളില് ഒഴിച്ച്. കഴിഞ്ഞ ദിവസം ടീവീയില് കേപ് ടൌണിലെ ഒരു ഉപരിവര്‍ഗ എസ്റ്റേറ്റ് ലോകകപ്പുമായി ബന്ധപെട്ട എല്ലാ ആഘോഷങ്ങളും അവരുടെ പരിധിക്കുള്ളില് നിരോധിച്ച വാര്‍ത്ത കണ്ടു. കൂടുതലും പണക്കാരായ വെള്ളകാര് താമസിക്കുന്ന സ്ഥലത്ത് അവര് രാഷ്ട്രത്തിന്റെ പതാക പാറിക്കുന്നത്, ലോകകപ്പ് പരസ്യങ്ങള് , വുവുസേല തുടങ്ങിയവ നിരോധിച്ചതായി കണ്ടു. വുവുസേല ശബ്ദ മലിനീകരണം ഉണ്ടാക്കുന്നു എന്നും ആരോഗ്യത്തിനു നല്ലതല്ല എന്നും പറയാം പക്ഷെ ഒരു രാഷ്ട്രത്തിന്റെ പതാക ഒരു പ്രത്യേക സ്ഥലത്ത് അവരുടെ തന്നെ പൌരന്മാര്‍ക്ക് പാറിക്കാന് പറ്റില്ല എന്നാ അവസ്ഥ ഉണ്ടെങ്കില് അതീ രാജ്യത്തിന്റെ പുറമേ കാണുന്ന സൌന്ദര്യത്തിന്റെ പുറംചട്ട മാത്രമാണെന്നും എവിടെയൊക്കെയോ ഇനിയും നീറുന്ന പഴയ വര്‍ണവിവേചനത്തിന്റെ വിത്തുകള് മുളക്കാന് ശ്രമിക്കുന്നുണ്ടെന്നും മനസിലാക്കാം. പ്രത്യേകിച്ച് ഏതാനും മാസങ്ങള് മുന്‍പ് യൂജിന് ട്ടെറെബ്ലാന്ച് എന്ന വര്‍ണവിവേചനത്തെ അനുകൂലിച്ചു നടന്ന നേതാവ് മരിച്ചപ്പോള് അവരുടെ സംഘടനയുടെ വകയുണ്ടായ കോലാഹലം കണ്ടപ്പോള്.\nഅന്നവര് പറഞ്ഞത് ഇംഗ്ലണ്ട്, നെതര്‍ലാണ്ട്സ്, ജെര്‍മനി തുടങ്ങിയ രാജ്യങ്ങളിലെ ആളുകള് ഇവിടെ വരരുത് വന്നാല് കറുത്തവര് അവരെ കൊല്ലുമെന്നും ആണ്. ഭാഗ്യവശാല് അങ്ങനെയൊന്നും ഇത് വരെ നടന്നിട്ടില്ല. എന്തിനേറെ ലോകകപ്പ് സമയത്ത് നടക്കുന്ന കുറ്റകൃത്യങ്ങള് കൈകാര്യം ചെയ്യാന് പ്രത്യേക ഫാസ്റ്റ് ട്രാക്ക് കോടതികള് സ്ഥാപിക്കുകയും ചെയ്തു. അതിന്റെ ഫലമായി ഈ കുറച്ചു ദിവസങ്ങള് കൊണ്ട് തന്നെ നാലോ അഞ്ചോ പേര് ജയിലിലായി കഴിഞ്ഞു. ഒറ്റദിവസം കൊണ്ട് വിചാരണ പൂര്‍ത്തിയാക്കി ശിക്ഷ നടപ്പാക്കുന്ന രീതിയാണ് അവര് ഉപയോഗിക്കുന്നത്. ഇന്ന് പിടിച്ചാല് നാളെ വിചാരണ കഴിഞ്ഞു വൈകുന്നേരം ജയിലില് ചെക്ക് ഇന് ചെയ്യാം.\nനാളെ ബഫാന വീണ്ടും ഇറങ്ങുകയാണ്. ഒരു ചരിത്ര സമരത്തിന്റെ വഴിയിലൂടെ സഞ്ചരിച്ചു ഇന്ന് ലോകകപ്പിന് ആതിഥ്യം വഹിക്കാന് സൗത്ത് ആഫ്രിക്കന് ഫുട്ബോള് കരുത്താര്‍ജിച്ചതിന്റെ നാള്‍വഴികള് പീടനത്തിന്റെയും ത്യാഗത്തിന്റെയുമാണ്. ഇവിടുത്തെ ഇന്ത്യക്കാര്‍ക്ക് അതിലുള്ള സ്ഥാനം വളരെ വലുതും. ബ്രിട്ടീഷ് പട്ടാളക്കാര് കൊണ്ട് വന്ന കളി വെള്ളക്കാര് പ്രത്യേകം കളിച്ചിരുന്നു ഏതാണ്ട് പത്തൊന്‍പതാം നൂറ്റാണ്ടിന്റെ അവസാനം മുതല് . ഫിഫയുടെ പേജില് കാണുന്ന ചരിത്രം അതില് ഒതുങ്ങി പോകുന്നു. വെള്ളക്കാര് സ്ഥാപിച്ച ഫുട്ബോള് അസോസിയേഷന് ഓഫ് സൗത്ത് ആഫ്രിക്കയും അതിന്റെ ചരിത്രവുമാണ് ഫിഫക്ക് പറയാനുള്ളത്. എന്നാല് പത്തൊന്‍പതാം നൂട്ടണ്ടിറെ ഒടുവിലും ഇരുപതാം നൂറ്റാണ്ടിന്റെ തുടക്കത്തിലുമായി ഇന്ത്യന് വംശജര് കളി തുടങ്ങിയപ്പോഴാണ് വെള്ളക്കാരുടെ മാത്രം വിനോദമായിരുന്ന ഫുട്ബോള് ഇവിടുത്തെ മറ്റു ജനങ്ങളിലേക്ക് പ്രചരിച്ചു തുടങ്ങിയത്. 1896 ല് ട്രാന്‍സ്വാള് ഫുട്ബോള് അസോസിയേഷന് സ്ഥാപിക്കുകയും തുടന്നു മഹാത്മാ ഗാന്ധിയുടെ നേതൃത്വത്തില് സൗത്ത് ആഫ്രിക്കന് ഇന്ത്യന് ഫുട്ബോള് അസോസിയേഷന് സ്ഥാപിക്കുകയും ചെയ്തു. വെള്ളക്കാരുടെതല്ലാത്ത ആദ്യ ഫുട്ബോള് സംഘടനകള് ഇവയാണ്. പിന്നീടു കറുത്തവര് ബാന്റു ഫുട്ബോള് അസോസിയേഷന് മറ്റു നിറങ്ങള് ഉള്ളവള് സൗത്ത് ആഫ്രിക്കന് കലര്ട് (Coloured) ഫുട്ബോള് അസോസിയേഷന് എന്നിവ സ്ഥാപിക്കുകയും ചെയ്തു. എല്ലാ സംഘടനകളും അവരുടെ ആളുകള്‍ക്കിടയില് കളിയെ പ്രോത്സാഹിപിച്ചു പോന്നു. സൗത്ത് ആഫ്രിക്കന് യൂണിയന് ഉണ്ടാക്കി വെള്ളക്കാര് വര്‍ണ വിവേചനം ആരംഭിച്ചപ്പോള് വെള്ളക്കാരുടെ അസോസിയേഷന് ആയിരുന്നു ഫിഫക്ക് പഥ്യം. എന്നാല് ലോകമാകെ വര്‍ണവിവേചന നടപടികളെ എതിര്‍ത്ത് തുടങ്ങിയപ്പോള് ഫിഫ സൗത്ത് ആഫ്രിക്കന് ഫുട്ബോള് അസോസിയേഷന് എന്ന സങ്ങഹടനയോടു വിവേചനപരമായ സമീപനം നീക്കുവാന് ആവശ്യപെട്ടു. എന്നാല് അവര് അതിനു തയ്യാറായില്ല. തുടര്‍ന്ന് 1961 ല് അവരെ ഫിഫയില് നിന്ന് പുറത്താക്കി. ലോകമൊട്ടാകെ സൗത്ത് ആഫ്രിക്കയുമായുമായി എല്ലാ ബന്ധങ്ങളും എല്ലാ രാജ്യങ്ങളും ഉപേക്ഷിച്ച കാലമായിരുന്നു അത്. ആ സമയത്ത് മറ്റു നിരക്കാര് ചേര്‍ന്ന് പുതിയ സംഘടനയും ഒരു ലീഗും ഇവിടെ ആരംഭിച്ചു. ഇതില് നിന്ന് ഉയര്‍ന്നുവന്ന നല്ല കളിക്കാര് പ്രത്യേകിച്ച് കറുത്തവര് ലോകത്തിന്റെ പല ഭാഗങ്ങളിലും പ്രഫഷണല് ഫുട്ബോള് കളിച്ചു തുടങ്ങി. 1963 ല് കുറച്ചു കാലത്തേക്ക് വീണ്ടും ഫിഫയില് അംഗത്വം ലഭിച്ചുവെങ്കിലും അധികകാലം നീണ്ടു നിന്നില്ല. ലോകരാഷ്ട്രങ്ങളുടെ സമ്മര്‍ദത്തില് വീണ്ടും നിരോധിച്ചു.\nഎണ്‍പതുകളില് കാറ്റ് മാറി വീശിത്തുടങ്ങി. കറുത്തവര് ബിസ്സിനെസ്സ് രംഗത്ത് ഉയര്‍ന്നു  വരുവാന് തുടങ്ങി. 1983 ല് വെള്ളക്കാരുടെ ഒരു ക്ലബ് ഒരു കറുത്ത ബിസ്സിനെസ്സ്കാരന് വാങ്ങി. ചരിത്രത്താളുകളില് പുതിയ കഥകള് എഴുതിത്തുടങ്ങി. 1989 ആയപ്പോഴേക്കും വര്‍ണവിവേചനം ഇല്ലാത്ത പുതിയ ലീഗും പഴ സോക്കര് സിറ്റി സ്ടേഡിയവും ഉണ്ടായി. പഴയ നാല് ഫുട്ബോള് അസോസിയേഷന് അംഗങ്ങള് ചേര്‍ന്ന് പുതിയ സൗത്ത് ആഫ്രിക്കന് ഫുട്ബോള് അസോസിയേഷന് സ്ഥാപിക്കുന്നത് മുതല് പുതിയ ചരിത്രം ആരംഭിക്കുന്നു. അതിന്റെ തുടര്‍ച്ചയെന്നോണം പ്രസിഡന്റ് ആയി സ്ഥാനമേറ്റെടുത്തു മണിക്കൂറുകള്‍ക്കുള്ളില് നെല്‍സണ് മണ്ടേല ഏതാണ്ട് എമ്പതിനായിരം ആളുകളോട് ചേര്‍ന്ന് മത്സരം വീക്ഷിക്കുന്നു. 1996 ലെ ആഫ്രിക്കന് നേഷന്‍സ് കപ്പു നേടി ബഫാന ബഫാനയും ചരിത്രത്തോടൊപ്പം യാത്ര തുടങ്ങി. തുടന്നു രണ്ടു ലോക കപ്പുകളില് യോഗ്യത നേടുകയും ഇന്ന് ഇപ്പോള് ലോകകപ്പ് മത്സരങ്ങള് നടത്തിക്കൊണ്ടു ലോകത്തിന്റെ നെറുകയില് ഈ കൊച്ചുരാഷ്ട്രം അഭിമാനത്തോടെ നില്‍ക്കുന്നു.\nസൗത്ത് ആഫ്രിക്കന് ഫുട്ബോളിന്റെ നാള്‍വഴി ഇവിടെയുണ്ട്\nഇനി ഒരു വീഡിയോ കാണൂ..ഫിഫാ ലോകകപ്പില് ഉപയോഗിക്കുന്ന പന്തായ ജുബുലാനി നിര്‍മിക്കുന്ന വിധം :\nനെതര്‍ലാണ്ട്സ് ഇന്നലെ ഡെന്മാര്‍ക്കിനെ തോല്‍പ്പിച്ച്. റോബ്ബന് ഇല്ലെങ്കിലും നല്ല ടീം തന്നെയെന്നു ടോട്ടല് ഫുട്ബോളിന്റെ വക്താക്കള് ഒന്നൂടെ തെളിയിച്ചു. ജപ്പാന് കാമറൂണിനെ അട്ടിമറിച്ചു ഏഷ്യന് കറുത്ത് കാട്ടി! ഇറ്റലിയെ ഇന്നലെ പെരുമഴയത്ത് പരാഗ്വേ തകര്‍ത്തു എന്നാണു കരുതിയത്. കഷ്ടി രക്ഷപെട്ടു.\nഇന്ന് ആദ്യ മത്സരത്തില് ദുര്‍ബലരായ ന്യൂസീലാന്റ് സ്ലോവാക്ക്യക്കെതിരെ ഇറങ്ങുന്നു. പഴയ ചെക്കോസ്ലോവാക്ക്യ വെട്ടിമുറിച്ചതില് ഒരു കഷണം ഈ പേരില് അറിയപ്പെടുന്നു. മുപ്പത്തിനാലാം രണ്കുള്ള സ്ലോവാക്ക്യ എഴുപത്തിയെട്ടാം റാങ്കുള്ള ന്യൂസിലാണ്ടിനെ ഇന്ന് രസ്ടന്‍ബര്‍ഗില് തോല്‍പ്പിക്കും എന്ന് പ്രതീക്ഷ. ഗോളുകള് അധികം വീഴാത്ത ലോകകപ്പില് രണ്ട് ഗോളില് കൂടുതല് പ്രതീക്ഷിക്കാന് വകുപ്പില്ല..അതുകൊണ്ട്2-0\nവൈകിട്ട് പോര്‍ച്ചുഗല് ഐവറി കോസ്റ്റ് മത്സരം വാശി നിരഞ്ഞതായിരിക്ക്കും. ദ്രോഗ്ബ ഇല്ലാതെയാണോ ആനകള് ഇറങ്ങുന്നത് എന്ന് കാണണം, മുന്നേറ്റ നിരയില് റൊണാള്‍ഡോ അടക്കം കരുത്തുള്ള പോര്‍ച്ചുഗലിനെ തോല്‍പ്പിക്കുക അസാധ്യം എന്ന് പറയുന്നില്ല. കലൂ, യായാ ടൂറെ, ഇമ്മാനുവേല് കോനെ അടക്കമുള്ള ഐവറി കോസ്റ്റ് ശക്തരാണ്. അത് പോലെ തന്നെ മധ്യനിരയില് പെപ്പെ, ടിയഗോ എന്നിവരും മുന്നേറ്റ നിരയില് റൊണാള്‍ഡോ, അല്‍മേര തുടങ്ങിയവരും അടങ്ങിയ പോര്‍ച്ചുഗലും. കാത്തിരുന്നു കാണേണ്ട കളി എന്ന് ഇതിനെ വിശേഷിപ്പിക്കുന്നു. പോര്‍ച്ചുഗല് 1 -0 ത്തിനു ജയിക്കും എന്ന് തോന്നുന്നു. ദ്രോഗ്ബയില്ലാത്ത ആനകള്‍ക്ക് കരുത്ത് കുറവായിരിക്കും എന്ന് സത്യം.\nമൂന്നാം മത്സരം സാംബരാജാക്കന്മാരും വടക്കന് കൊറിയയും തമ്മില്. ഏഷ്യന് രാജ്യങ്ങളുടെ ഫോം വച്ച് അട്ടിമറി സ്വപ്നം കാണാം എങ്കിലും ബ്രസില് ജയിക്കും എന്ന് തന്നെ തോന്നുന്നു. ജോബര്‍ഗിലെ തണുപ്പ് അവരെ തോല്പ്പിച്ചില്ലെങ്കില്. ഇന്ന് പകല് എട്ടു ഡിഗ്രിയും രാത്രി മൈനസ് രണ്ടു വരെയും പോകുവാന് സാധ്യതയുണ്ട് എന്നാണു പറയുന്നത്. റോബിഞ്ഞോ, ഫാബിയാനോ എന്നിവരുടെ മുന്നേറ്റ നിരയും, കാക്ക, ഫെലിപ്പോ മെലോ എന്നിവര് അടങ്ങിയ മുന്നേറ്റ നിരയും ലോകത്തിലെ ഏതു ടീമിനെയും ഒന്ന് പേടിപ്പിക്കും. ബ്രസില്3- കൊറിയ ൦ എന്നാണ് എനിക്ക് തോന്നുന്നത്. എന്നാലും ജോബര്‍ഗിലെ തണുപ്പ് ബ്രസില് എങ്ങനെ കൈകാര്യം ചെയ്യും എന്ന് എനിക്ക് സംശയം ഉണ്ട്. തണുത്ത അന്തരീക്ഷത്തില് കൊറിയ നന്നായി കളിക്കാനും സാധ്യതയുണ്ട്. എതിരാളികളെ നിസ്സാരമായി ബ്രസില് എടുക്കാതിരിക്കട്ടെ.\nപന്തിനെ കുറ്റം പറഞ്ഞു ഇവര്‍ക്ക് മടുത്തുവെന്ന് തോന്നുന്നു. ഇപ്പോള് ഗ്രൌണ്ടിനെ പറയുന്നതാണ് ഫാഷന്. എത്രയൊക്കെയായാലും എല്ലാവരും കളിക്കേണ്ടത് ഒരേ പന്ത് വച്ച് ഒരേ ഗ്രൗണ്ടില് അല്ലെ. ഇനി ഇന്നലെ പെയ്ത മഴയെ ആരെങ്കിലും കുറ്റം പറയുവോ ആവോ?\nമുന് ഘാന താരം അബേദി പെലെയുടെ രണ്ടു മക്കള് (അബ്ദുല് രഹിം അയൂ, ആന്ദ്രെ അയൂ) ഘാന ടീമിലുണ്ട്. ഘാന മത്സരത്തിനിടെ ആരോ അദ്ദേഹത്തോട് മക്കളുടെ കളിയെ പറ്റി ചോദിച്ചപ്പോള് അദ്ദേഹത്തിന്റെ മുഖം കാണേണ്ടതായിരുന്നു. അഭിമാനിയായ അച്ഛന് മക്കളെ പുകഴ്ത്തി പറയാന് വിസമ്മതിച്ചു. കുറെകൂടി കഴിയട്ടെ എന്നാണു അദ്ദേഹം പറഞ്ഞത്.\nപോര്‍ച്ചുഗല് താരം ക്രിസ്റ്റിയാനോ റൊണാള്‍ഡോ ഗോളുകളെ കുറിച്ച്..\n"Goals, asafootball legend once told me, are like ketchup, Sometimes as much as you try, they don't come out, and when they come, many come all at same time."\nമോനെ റൊണാള്‍ഡോ ! കെച്ചപ്പ് ഒഴിക്കുന്നതൊക്കെ കൊള്ളാം പ്ലേറ്റില് തന്നെ വീഴണം. അവസാനം കുപ്പിയെ കുറ്റം പറയരുത്!!\nbipin kuruvila said...


രഹസ്യങ്ങൾ വെളിപ്പെടുത്തി പൂർണിമ ഇന്ദ്രജിത്ത് | Poornima Indrajith | Style and Fashion | Pranaah | Wardrobe |\nവ്യത്യസ്തയാകുന്നത് എങ്ങനെ ? രഹസ്യങ്ങൾ വെളിപ്പെടുത്തി പൂർണിമ ഇന്ദ്രജിത്ത്\nഅൻസു അന്ന ബേബി November 06, 2019 10:55 AM IST\nഫാഷനിൽ നല്ലതോ ചീത്തയോ ഇല്ല\n3 മാസം കൂടുമ്പോൾ വാർഡ്റോബ് റീസൈക്കിൾ ചെയ്യും\n‘പ്രാണ’യുടെ സാരഥി പൂർണിമ ഇന്ദ്രജിത്തിന് ഫാഷനെന്നാൽ പ്രാണനാണ്. ചെറുപ്പത്തിൽ ഉടുപ്പുകൾ തയ്പ്പിച്ചെടുക്കാൻ അമ്മ എടുക്കുന്ന ‘എഫർട്ട്’ കണ്ടു വളർന്ന പൂർണിമയ്ക്ക് ഫാഷനിൽ കുറുക്കുവഴികളില്ല; കഠിനാധ്വാനവും ഫാഷനോടുള്ള അടങ്ങാത്ത താൽപര്യവും നിറംമങ്ങാതെ സൂക്ഷിക്കുന്ന പൂർണിമ ക്രിയേറ്റ് ചെയ്തതൊക്കെ ആരുടെയും മനസ്സ് മനസ്സു നിറയ്ക്കുന്ന ഡിസൈനുകൾ.\nഫാഷനിൽ നല്ലതോ ചീത്തയോ ഇല്ല. ഈ സീസണിൽ ഈ കളർ ധരിക്കാമോ എന്നൊന്നും ചിന്തിക്കുന്ന ആളല്ല ഞാൻ. ഏതു വസ്ത്രവും നന്നായി യോജിക്കുമെങ്കിൽ അതാണു നിങ്ങളുടെ ട്രെൻഡ്. അതിൽ മറ്റു ഘടകങ്ങൾക്ക് സ്ഥാനമില്ല.\n Stylish ആകാം\nആഗ്രഹവും പരിശ്രമിക്കാനുള്ള മനസ്സുമുണ്ടെങ്കിൽ ആർക്കും സ്റ്റൈലിഷാകാം. ലോകത്തെവിടെ നടക്കുന്ന കാര്യങ്ങളും വളരെ എളുപ്പത്തിൽ അറിയാൻ കഴിയുന്ന കാലമാണിത്. പാരീസ് ഫാഷൻ വീക്കിലെ ട്രെൻഡ് എന്താണെന്ന് കേരളത്തിൽ ഇരിക്കുന്ന ആൾക്കും അറിയാൻ സാധിക്കും. അൽപം ഹോംവർക്കും അപ്ഡേഷനും ഉണ്ടെങ്കിൽ ഏതു പ്രായത്തിലുള്ളവർക്കും ആഗ്രഹിക്കുന്ന രീതിയിൽ സ്വന്തമായി സ്റ്റൈൽ ക്രിയേറ്റ് ചെയ്യാൻ കഴിയും. ഏതു ഡ്രസും നമ്മുടെ പഴ്സനാലിറ്റിയുടെ എക്സ്റ്റൻഷൻ ആണെന്ന് മറക്കരുത്.\n Mix & Match\nകുറച്ച് ഡ്രസുകൾ ഉപയോഗിച്ച് വ്യത്യസ്തത കൊണ്ടുവരണമെന്ന് ആഗ്രഹിക്കുന്നവർക്ക് മിക്സ് ആൻഡ് മാച്ച് തിരഞ്ഞെടുക്കാം. നിറങ്ങളെക്കുറിച്ചും ഡിസൈനുകളെക്കുറിച്ചുമൊക്കെ അത്യാവശ്യം സെൻസ് വേണമെന്നു മാത്രം.3മാസം കൂടുമ്പോൾ വാർഡ്റോബ് റീസൈക്കിൾ ചെയ്യുന്ന ആളാണ് ഞാൻ. ഇങ്ങനെ മാറ്റുന്ന ഡ്രസുകൾ മിക്സ് ആൻഡ് മാച്ച് ചെയ്യാനാണ് കൂടുതലും ഉപയോഗിക്കുന്നത്.\nവെൽ ഫിറ്റഡ് വൈറ്റ് ഷർട്ട്, വെൽ ഫിറ്റഡ് ബ്ലൂ ജീൻസ്, ബ്ലാക്ക് ഡ്രസ്, വൈറ്റ് കുർത്തി, ബ്ലാക്ക് സാരി, ട്രൻഡി ബെൽറ്റ് എന്നിവ നിർബന്ധമായും വാഡ്രോബിൽ ഉണ്ടാകണം. ഏതുതരം വസ്ത്രവുമായും മിക്സ് ആൻഡ് മാച്ച് ചെയ്യാമെന്നതാണ് ഇവയുടെ ഹൈലൈറ്റ്. മിക്സ് ആൻഡ് മാച്ച് ചെയ്യുന്നതിൽ ആക്സസറീസും വളരെ പ്രധാനമാണ്.\nപ്ലെയ്ൻ വൈറ്റ് കുർത്തിയാണ് ഇഷ്ടമെങ്കിൽ ഒരു തവണ കളർഫുൾ ഷോളിനൊപ്പം ധരിക്കാം. വീണ്ടും ധരിക്കുമ്പോൾ ബ്ലൂ ജീൻസിനൊപ്പമോ സിൽവർ ജ്വല്ലറിക്കൊപ്പമോ പ്രിന്റഡ് ജാക്കറ്റിനൊപ്പമോ ധരിക്കാം.\nസ്ട്രീറ്റ് ഷോപ്പിങ്ങിനോടാണ് എനിക്ക് താൽപര്യം. ജോധ്പൂർ, ഹൈദരാബാദ് എന്നിവിടങ്ങളിലെ സിൽവർ, റോയൽ ജ്വല്ലറികൾ ഏറെ ഇഷ്ടമാണ്. ഡൽഹിയിലെ ഘാൻ മാർക്കറ്റും പ്രിയപ്പെട്ട ഷോപ്പിങ് ഡെസ്റ്റിനേഷനാണ്. ഷോപ്പിങ്ങിനു പോകുന്നതിന് മുൻപ് ഒരു ലിസ്റ്റ് തയാറാക്കുക. ബജറ്റ് തെറ്റാതെ ഷോപ്പിങ് നടത്താൻ ഇതു സഹായിക്കും. ഷോപ്പിങ്ങിനിടെ ലിസ്റ്റിൽ ഉൾപ്പെടാത്ത എന്തെങ്കിലും വാങ്ങണമെന്ന് തോന്നിയാൽ അത് ബജറ്റിൽ ഒതുങ്ങുന്നതാണെന്ന് ഉറപ്പാക്കുക. ഇല്ലെങ്കിൽ അതുപയോഗിക്കുമ്പോഴെല്ലാം നമ്മുടെ മനസ്സിൽ ആദ്യം വരുക അതിന്റെ വിലയായിരിക്കും.\n ഏതു ഡ്രസ് ആണെങ്കിലും വെൽ ഫിറ്റഡ് ആയിരിക്കണം. ശരീരപ്രകൃതിക്കു യോജിക്കുന്നതായിരിക്കാനും ശ്രദ്ധിക്കുക.\n ആക്സസറീസ് തിരഞ്ഞെടുക്കുമ്പോൾ വ്യത്യസ്ത ഔട്ട്ഫിറ്റുകൾക്കൊപ്പം ഉപയോഗിക്കാവുന്നവ തിരഞ്ഞെടുത്താൻ പണം നഷ്ടമുണ്ടാകില്ല.\n വിവാഹ വസ്ത്രങ്ങൾ സമയമെടുത്ത് ഡിസൈൻ ചെയ്യിക്കുക. ഡിസൈനർക്ക് എത്രമാത്രം സമയം കിട്ടുന്നോ അത്രയും കൂടുതൽ മികച്ചതായിരിക്കും ഡ്രസും.\nEnglish Summary : wardrobe secrets by poornima indrajith


Kerala Flash | NEWS Updates from Malayalam and English News papers: പോലീസ് അക്കാദമിയില് ഐ.ജിയുടെ നാമകരണയജ്‌ഞം; കാവിവല്‍ക്കരണമെന്നു വിവാദം\nപോലീസ് അക്കാദമിയില് ഐ.ജിയുടെ നാമകരണയജ്‌ഞം; കാവിവല്‍ക്കരണമെന്നു വിവാദം\nകൊച്ചി: തൃശൂരിലെ കേരള പോലീസ് അക്കാദമിയുടെ വിവിധ വിഭാഗങ്ങളില് ഐ.ജി. സുരേഷ് രാജ് പുരോഹിത് നടത്തുന്ന നാമകരണ പ്രവര്‍ത്തനം വിവാദത്തില്. ഐ.ജി, തന്നിഷ്‌ടപ്രകാരം അക്കാദമിയെ കാവിവല്‍ക്കരിക്കാന് ശ്രമിക്കുകയാണെന്നാണ് വിമര്‍ശനം.\nഏതാനും ദിവസം മുമ്പ് ഐ.ജി. സ്വന്തം ഔദ്യോഗിക ബംഗ്ലാവിനു മുന്നില് കൈലാസം എന്നു പേരെഴുതിയിരുന്നു. തുടര്‍ന്ന് കാന്റീനിനു തൃപ്‌തി, പലചരക്ക് വിതരണശാലയ്‌ക്ക് അന്നപൂര്‍ണ, തുണിത്തര വിതരണശാലയ്‌ക്ക് കാമധേനു എന്നിങ്ങനെ പേരു നല്‍കി. പരിശീലന ബ്ലോക്കുകള്‍ക്കു മുന്നില് സാന്ദീപനി, വിക്രമാദിത്യ എന്നിങ്ങനെ ബോര്‍ഡു തൂക്കി. ഉദ്യാനത്തിനും മറ്റും ഇനി നാമകരണമുണ്ടത്രേ. ഇതിനു പിന്നില് ഹിന്ദുത്വ അജന്‍ഡയാണെന്ന് ഒരു വിഭാഗം പോലീസുകാര് അടക്കം പറയുന്നു.\nഐ.ജി. പുരോഹിത് ആഴ്‌ചകള്‍ക്കു മുമ്പാണ് പോലീസ് അക്കാദമിയുടെ ചുമതലയേറ്റത്. തുടര്‍ന്ന് അക്കാദമി മെസിലും കാന്റീനിലും ബീഫ് വിഭവങ്ങള്‍ക്ക് അപ്രഖ്യാപിത നിരോധനമുണ്ടായത് മുറുമുറുപ്പിനിടയാക്കിയിരുന്നു. ബംഗ്ലാവ് നവീകരണത്തിനായി അദ്ദേഹം പ്രത്യേക പൂജ നടത്തിയതായും അണിയറ സംസാരമുണ്ടായി. അക്കാദമിയില് അഞ്ചുവര്‍ഷത്തിലധികം സേവനം ചെയ്‌തവരെ കൂട്ടത്തോടെ സ്‌ഥലം മാറ്റിയപ്പോള് അതില് മതന്യൂനപക്ഷങ്ങളാണ് ഏറെയും ഉള്‍പ്പെട്ടെതെന്നും വിമര്‍ശനമുയര്‍ന്നു. അതിനു പിന്നാലെയാണ് നാമകരണ യജ്‌ഞം.\nഎന്നാല് അക്കാദമിയില് ശാന്തിയും ചിട്ടയുമുണ്ടാക്കാനുള്ള ശ്രമം മാത്രമാണിതെന്ന് അധികൃതര് വിശദീകരിച്ചു. നാവിക കമാന്‍ഡിലും മറ്റും സമാനമായ നാമകരണം നടക്കുന്നുണ്ട്. മുമ്പ് മന്ത്രി അബ്‌ദു റബ് ഗംഗ എന്ന ഔദ്യോഗിക വസതിയുടെ പേര് ഗ്രെയ്‌സ് എന്നാക്കി മാറ്റിയത് പച്ചവല്‍ക്കരണത്തിനാണെന്ന് ആക്ഷേപമുണ്ടായിരുന്നു. വിവാദത്തില് കഴമ്പില്ലെന്നു പിന്നാലെ വ്യക്‌തമായില്ലേയെന്നാണ് ഇവരുടെ മറുചോദ്യം.\nLabels: Kerala, Mangalam


സഹകരണ ഫെഡറേഷൻ വായ്പ ഏറ്റെടുക്കാനുള്ള തീരുമാനം പിൻവലിക്കണം: ചെന്നിത്തല |\nTuesday, August 20, 2019 10:54 AM IST\nതിരുവനന്തപുരം: സഹകരണ ഫെഡറേഷനുകളുടെ വായ്പ ഏറ്റെടുത്ത നടപടിക്കെതിരെ പ്രതിപക്ഷ നേതാവ് രമേശ് ചെന്നിത്തല. സംസ്ഥാന സർക്കാരിന്‍റെ തീരുമാനത്തെ പ്രതിപക്ഷം നിയമപരമായി നേരിടും. വായ്പ ഏറ്റെടുക്കാനുള്ള തീരുമാനം പിൻവലിക്കണമെന്നും പ്രതിപക്ഷ നേതാവ് ആവശ്യപ്പെട്ടു.\nറബ്കോ, റബർ മാർക്ക്, മാർക്കറ്റ് ഫെഡ് എന്നീ സഹകരണ സ്ഥാപനങ്ങൾക്ക് 306.75 കോടി രൂപ ജില്ലാ സഹകരണ ബാങ്കുകളിലും സംസ്ഥാന സഹകരണ ബാങ്കിലുമായി വായ്പാ കുടിശിക ഉണ്ടായിരുന്നു. ഈ തുകയാണ് സർക്കാർ അടച്ചുതീർത്തത്. വായ്പാ ബാധ്യത സർക്കാർ അടച്ചുതീർത്തതു വ്യക്തമായ ധാരണാപത്രത്തിന്‍റെ അടിസ്ഥാനത്തിലാണെന്നായിരുന്നു ആദ്യം സർക്കാരിന്‍റെ വാദം.\nഎന്നാൽ ഈ സ്ഥാപനങ്ങൾ തുക സർക്കാരിനു തിരിച്ചു നൽകുമെന്ന് മന്ത്രി കടകംപള്ളി സുരേന്ദ്രൻ തിരുത്തിയിരുന്നു. ഇതിനുള്ള കരാർ വ്യവസ്ഥകൾ സംബന്ധിച്ചു ചർച്ചകൾ നടന്നുവരികയാണെന്നും തിങ്കളാഴ്ച മന്ത്രി വ്യക്തമാക്കിയിരുന്നു.\nകോഴിക്കോട്: ഓണത്തോട് അനുബന്ധിച്ച് കെഎസ്ആർടിസി അന്തർ സംസ്ഥാന സ്പെഷൽ സർവീസുകൾ ആരംഭിക്കുന്നു. ഗതാഗത...


കേരളം പെട്രോള് വില കുറച്ചില്ലെങ്കില് ശക്തമായ പ്രക്ഷോഭം നടത്തും; കെ. സുരേന്ദ്രന് | janakeeyam\nതിരുവനന്തപുരം: കേന്ദ്രസർക്കാറിനെ മാതൃകയാക്കി സംസ്ഥാന സർക്കാരും ഇന്ധനനികുതി കുറയ്ക്കണമെന്ന് ബിജെപി സംസ്ഥാന അദ്ധ്യക്ഷൻ കെ.സുരേന്ദ്രൻ ആവശ്യപ്പെട്ടു. ഇന്ധനവില വർദ്ധനവിൽ കേന്ദ്രസർക്കാരിനെ പഴിചാരി ജനങ്ങളുടെ കണ്ണിൽപൊടിയിടാനുള്ള സംസ്ഥാന സർക്കാരിന്റെ എല്ലാ അടവും പൊളിഞ്ഞു കഴിഞ്ഞു. ഇനിയെങ്കിലും ജനദ്രോഹ നടപടിയിൽ നിന്നും പിൻമാറാൻ ഇടതു സർക്കാർ തയ്യാറാവണം. മറ്റു പല സംസ്ഥാനങ്ങളും നികുതി കുറച്ച് കേന്ദ്രത്തിന് പിന്തുണ നൽകിയിട്ടും കേരള സർക്കാർ തപ്പിതടയുകയാണ്.\nകേന്ദ്രം നികുതി കുറച്ചാൽ കേരളവും നികുതി കുറയ്ക്കാമെന്ന വാഗ്ദാനം പാലിക്കാൻ ധനകാര്യ മന്ത്രി തയ്യാറാവണം. നികുതി കുറയ്ക്കാൻ സംസ്ഥാന സർക്കാർ തയ്യാറായില്ലെങ്കിൽ ശക്തമായ പ്രക്ഷോഭത്തിന് ബിജെപി നേതൃത്വം നൽകുമെന്നും സുരേന്ദ്രൻ അറിയിച്ചു.\nഅതേസമയം, സംസ്ഥാനം നികുതി കുറയ്ക്കില്ലെന്ന് ധനമന്ത്രി കെ.എന് ബാലഗോപാല് അറിയിച്ചു. സംസ്ഥാനത്തിന്റെ സാമ്പത്തിക സ്ഥിതി പരിതാപകരമാണെന്നും കോവിഡ് കാരണം സര്‍ക്കാരിന് മേലുള്ളത് അധികഭാരമാണെന്നും മന്ത്രി വ്യക്തമാക്കിയിരുന്നു.\nഉരുൾപൊട്ടലുണ്ടായ ഇടുക്കി രാജമല പെട്ടിമുടിയിലെ ദുരിതം പേറുന്നവർക്ക് സർക്കാർ സഹായധനം നാളെ കൈമാറും. ആദ്യഘട്ടത്തിൽ ഉരുൾപൊട്ടലിൽ മരിച്ച 44 പേരുടെ അനന്തരാവകാശികൾക്കാണ് സഹായധനം കൈമാറുന്നത്. ദുരന്തത്തെ അതിജീവിച്ചവ‍ർക്കുള്ള വീടുകളും ഈ മാസം തന്നെ കൈമാറും. ദുരന്തമുണ്ടായി നാല് മാസം കഴിഞ്ഞിട്ടും സർക്കാർ സഹായധനം ലഭിക്കാത്തതിനെതിരെ പരാതി ഉയർന്ന പശ്ചാത്തലത്തിലാണ് നടപടിക്രമങ്ങൾ വേഗത്തിലാക്കി സഹായധനം കൈമാറുന്നത്.പെട്ടിമുടിയിലെ ദുരന്തത്തിൽ 70 പേരാണ് മരിച്ചത്. ഇതിൽ 44 പേരുടെ നടപടിക്രമങ്ങൾ പൂർത്തിയാക്കിയാണ് ആദ്യഘട്ടത്തിൽ സഹായം കൈമാറുന്നത്. മന്ത്രി എംഎം മണി മൂന്നാറിൽ […]


പാകിസ്താൻ നരകമല്ലെന്നും പാകിസ്താനികൾ നമ്മെപ്പോലുള്ളവരാണെന്നും പറഞ്ഞ നടി രമ്യക്കെതിരെ രാജ്യദ്രോഹക്കേസ് - ഇ വാർത്ത | evartha\nപാകിസ്താൻ നരകമല്ലെന്നും പാകിസ്താനികൾ നമ്മെപ്പോലുള്ളവരാണെന്നും പറഞ്ഞ നടി രമ്യക്കെതിരെ രാജ്യദ്രോഹക്കേസ്\nപാകിസ്താൻ നരകമല്ലെന്നും പാകിസ്താനികൾ നമ്മെപ്പോലുള്ളവരാണെന്നും പറഞ്ഞ നടിയും കര്‍ണാടകയിലെ മണ്ഡ്യയില് നിന്നുള്ള മുന് കോണ്‍ഗ്രസ് എംപിയുമായ രമ്യയ്‌ക്കെതിരെ രാജ്യദ്രോഹക്കുറ്റത്തിന് കേസ്.‘പാകിസ്താന് നരകമല്ല’ എന്ന രമ്യയുടെ എന്ന പരാമര്‍ശത്തിനെതിരെയാണ് കര്‍ണാടകയില് നിന്നുള്ള അഭിഭാഷകന് പരാതി നല്‍കിയത്. പാകിസ്താനെ അഭിനന്ദിക്കുന്നതിലൂടെ ഇന്ത്യയെ അപമാനിക്കുകയും ഇന്ത്യക്കാരെ പ്രകോപിപ്പിക്കുകയുമാണ് ചെയ്തതെന്ന് കേസ് നല്‍കിയ കെ.വിട്ടല് ഗൗഡ പറയുന്നു.\nസോംവാര്‍പേട്ടിലെ ഫസ്റ്റ് ജുഡീഷ്യല് മജിസ്‌ട്രേറ്റ് ഫസ്റ്റ് ക്ലാസ് കോടതിയിലാണ് കേസ്. രമ്യയ്‌ക്കെതിരെ ഐപിസി 124എ വകുപ്പ് ചുമത്തണമെന്നാണ് ആവശ്യം. ഇത് രാജ്യദ്രോഹക്കുറ്റത്തിന്റെ പരിധിയില് വരുന്ന വകുപ്പാണ്. ഈ മാസം 27നാണ് കേസ് പരിഗണിക്കുക.\nപ്രതിരോധ മന്ത്രി മനോഹർ പരീക്കർ കുറച്ച് ദിവസങ്ങൾക്ക് മുൻപാണ് ‘പാകിസ്താനിലേക്ക് പോകുന്നത് നരകത്തിലേക്ക് പോകുന്നതിന് തുല്യമാണ്’ എന്ന് അഭിപ്രായപ്പെട്ടത്. ഇതിന് മറുപടിയെന്നോണമാണ് സാർക് സമ്മേളനത്തിൽ പങ്കെടുത്ത് തിരിച്ചെത്തിയ നടി പാകിസ്താനിലെ ജനങ്ങൾ വളരെ മാന്യമായാണ് തന്നോട് പെരുമാറിയതെന്ന് പറഞ്ഞത്. ‘പാകിസ്താൻ നരകമല്ല. നമ്മെപ്പോലുള്ളവരാണ് അവിടെയുമുള്ളത്.’ -രമ്യ പറഞ്ഞു.\nമണ്ഡ്യയില് വനിത റാലിയെ അഭിസംബോധന ചെയ്ത് സംസാരിക്കവെയാണ് രമ്യയുടെ വിവാദ പരാമര്‍ശം. 2016ലെ സര്‍ക്ക് യുവ പാര്‍ലമെന്റ് അംഗങ്ങളുടെ യോഗം ഇസ്ലാമാബാദില് നടന്നപ്പോള് രമ്യയും പങ്കെടുത്തിരുന്നു.


Youth Run for getting money for poor's treatment | ഇതൊരു 'റൺ ബോബി റൺ' അല്ല; പേരും പ്രശസ്തിയും വേണ്ട, ബ്ലേഡ്-കച്ചവട താത്പര്യങ്ങളുമില്ല; റെക്കോർഡുകൾ സൃഷ്ടിച്ച് ഷിനു ഓടിക്കൊണ്ടേയിരിക്കുന്നു, പാവപ്പെട്ട രോഗികൾക്കായി - MarunadanMalayalee.com\nJune 29, 201503:45 PM IST Permalink\nആലപ്പുഴ: ഷിനു ഓടുന്നതു സ്വയം ജീവിക്കാൻ വേണ്ടിയല്ല. മറിച്ച് ജീവനുവേണ്ടി പോരടിക്കുന്ന കുരുന്നുകൾക്കും മുതിർന്നവർക്കും വേണ്ടിയാണ്. ബക്കറ്റിൽ വിഴുന്ന നാണയത്തുട്ടുകൾ അതേപടി സ്വരൂപിച്ച് രോഗികൾക്കു നല്കി അവർക്കു കൈത്താങ്ങാകാൻ ശ്രമിക്കുന്ന ഈ ചെറുപ്പക്കാരന്് കേരളത്തിലെ വിവിധ രോഗികൾ ഹൃദയപൂർവം നന്ദി രേഖപ്പെടുത്തുകയാണ്. തിരുവനന്തപുരം സ്വദേശിയായ ഷിനു എന്ന ചെറുപ്പക്കാരന്റെ ജീവിതകഥ ഇങ്ങനെ.\nഇളയമ്മയുടെ കാൻസർബാധയിൽനിന്നും ജിവിതത്തിന്റെ വലിയ പാഠം ഉൾക്കൊണ്ടാണ് ഷിനു എന്ന കായികതാരം തന്റെ ഓട്ടത്തിന്റെ ഗതി തിരിച്ചുവിട്ടത്. കടുത്ത വേദന മൂലവും ചികിൽസയ്ക്ക് പണമില്ലാതെയും ഏറെ ദുരിതം പേറിയ ഇളയമ്മയുടെ മരണം ഷിനുവെന്ന കായികതാരത്തെ വല്ലാതെ ഉലച്ചു. രാജ്യത്തിന്റെ യശസുയർത്തുന്ന കായികതാരമാകണമെന്ന് ഷിനുവിന്റെ മോഹത്തിന് ഇതോടെ കടിഞ്ഞാണായി. പിന്നീടുള്ള ഓട്ടം മുഴുവൻ രാജ്യത്ത് രോഗത്തോട് മല്ലടിക്കുന്ന പാവങ്ങൾക്കുവേണ്ടിയാക്കി. 2008 -ൽ തമിഴിനാട്ടിലെ കാമരാജ് ഫൗണ്ടേഷൻ നടത്തിയ മാരത്തൺ മൽസരത്തിൽ ജേതാവായ ഷിനു തനിക്ക് ലഭിച്ച സമ്മാനത്തുക ശിവാനിയെന്ന കുരുന്നിന്റെ ചികിൽസക്കായി നൽകിയാണ് പുതിയ ദൗത്യത്തിന് തുടക്കമിട്ടത്.\nഇപ്പോൾ സംസ്ഥാനത്തൊട്ടാകെ 56,000 കിലോമീറ്റർ ഓടി 25 ലക്ഷം രുപ സ്വരൂപിച്ച് നൂറോളം രോഗികൾക്ക് ആശ്വാസം നൽകിയ ശേഷമാണ് ഷിനു ഓട്ടം നിർത്തിയത്. പുതിയ രോഗികൾക്കായുള്ള ചികിൽസാസഹായം തേടി ഷിനു ആലപ്പുഴയിൽ നാളെ ഓട്ടത്തിന് തുടക്കമിടും. പിരിച്ചെടുക്കുന്ന പണം ഓരോ ജില്ലയിലെയും ഉത്തരവാദപ്പെട്ട ജനപ്രതിനിധികളുടെയോ ഉദ്യോഗസ്ഥമേധാവികളുടെയോ സാന്നിദ്ധ്യത്തിൽ നൽകുകയാണ് പതിവ്. എവിടെ നിന്നും രോഗികൾ സഹായം അഭ്യർത്ഥിച്ചാലും അവർക്കൊക്കെ സഹായം നൽകാൻ ഷിനു സദാസമയവും തയ്യാറാണ്. സഹായം അർഹരായവരിൽ എത്തുന്നതിനായി ജില്ലകൾ തോറും പ്രത്യേക സമിതിയെ രൂപീകരിച്ചിട്ടുണ്ട്. ഇവരുടെ അന്വേഷണത്തിന്റെ അടിസ്ഥാനത്തിലാണ് സഹായം നൽകുന്നത്.\nനേരത്തെ മുഴുവൻ ആളുകൾക്കും നൽകിയിരുന്ന പണം പലപ്പോഴും മറ്റു കാര്യങ്ങൾക്കായി ഉപയോഗിക്കുന്നതു മൂലമാണ് അന്വേഷണത്തിന്റെ അടിസ്ഥാനത്തിൽ സഹായം നൽകുന്നത്. 2008 ലെ കന്നി ഓട്ടത്തിൽ 19,000 രൂപയാണ് പിരിച്ചെടുക്കാൻ കഴിഞ്ഞത്. അന്ന് പാറശാല മുതൽ കാസർഗോഡ് വരെയായിരുന്നു ഓട്ടം . ഏറ്റവും കുറവ് പണം ലഭിച്ചത് കാസർഗോഡ് നിന്നായിരുന്നു. വെറും 650 രൂപ. എന്നാൽ തന്റെ ദൗത്യത്തിന്റെ വിശുദ്ധി മനസിലാക്കി പിന്നീട് നടത്തിയ ഓട്ടത്തിൽ കാസർഗോഡ് നിന്നും രണ്ടുലക്ഷം രൂപ ലഭിച്ചതായി ഷിനു പറഞ്ഞു.\nകേരളം മുഴുവൻ ഓടിത്തീർത്ത ഷിനുവിനെ തേടി റെക്കോർഡുകൾ വന്നു തുടങ്ങിയെന്നു തന്നെ പറയാം. ഏഷ്യാ ബുക്ക് ഓഫ് റെക്കോർഡ്, ലിംകാ ബുക്ക് ഓഫ് റെക്കോർഡ്, ഇന്ത്യാ ബുക്ക് ഓഫ് റെക്കോർഡ് എന്നിവ കരസ്ഥമാക്കിയിട്ടുള്ള ഷിനുവിനു ലോകത്തിന്റെ നെറുകയിലെത്താൻ ഏഴുദിവസങ്ങൾ മാത്രം മതി. ഗിന്നസ് റെക്കോഡിലേക്കു വിവരമറിയിച്ചു ഷിനുവിന്റെ പേര് എഴുതിച്ചേർക്കാൻ ഭാരവാഹികൾ സമീപിച്ചെങ്കിലും ഷിനു ഇതിന് തയ്യാറായിട്ടില്ല. ഏഴുദിവസം കൊണ്ട് കേരളം മുഴുവൻ ഓടി തീർത്താൽ ഷിനു റെക്കോർഡിൽ ഇടംനേടും. പക്ഷെ ഇതിന്റെ പേരിൽ മാറാരോഗത്തിന്റെ പിടിയിലമർന്ന് വേദനിക്കുന്ന കുരുന്നുകൾക്ക് സഹായം എത്തിക്കുന്ന ദൗത്യത്തിൽനിന്നും മാറിനിൽക്കാൻ കഴിയില്ലെന്ന നിലപാടിലാണ് ഷിനു.\nതലസ്ഥാന നഗരിയിലെ നെയ്യാറ്റിൻകരയിൽ പനയിൽപറമ്പിൽ ശ്രീനിവാസൻ - ശുഭാദേവി ദമ്പതികളുടെ മകനാണ് അവിവാഹിതനായ ഈ ചെറുപ്പക്കാരൻ. ജീവിക്കാൻ സഹോദരങ്ങൾക്കൊപ്പം പച്ചക്കറിവ്യാപാരം നടത്തുന്ന ഷിനുവിന് ഇപ്പോൾ ഇതിനായി സമയം ലഭിക്കുന്നില്ലെന്നാണ് പറയുന്നത്. കഴിഞ്ഞ വർഷം വീട്ടിൽ എത്തിയത് 12 ദിവസം മാത്രമായിരുന്നു. ബാക്കി മുഴുവൻ സമയവും നാടു മുഴുവൻ ഓടുകയായിരുന്നു. തന്റെ ദൗത്യം ജനങ്ങളിലെത്തിക്കാൻ.


Adult – Berlytharangal\nഅശ്ലീലത്തിന്റെ നിര്‍വചനങ്ങള് മാറുകയും ഒരു കാലത്ത് നികൃഷ്ടമെന്നു കരുതിയിരുന്ന പോര്‍ണോഗ്രഫി ഒരു കലയായി വിശേഷിപ്പിക്കപ്പെടുകയും ചെയ്യുമ്പോള് ഇതൊന്നും കാണാനും കേള്‍ക്കാനും കഴിയാത്തവര് ഭാഗ്യവാന്‍മാര് അല്ലെങ്കില് നിര്‍ഭാഗ്യവാന്‍മാര് എന്നാരെങ്കിലും ആത്മഗതം ചെയ്തിട്ടുണ്ടെങ്കില് പശ്ചാത്തപിക്കുക, അന്ധര്‍ക്കു വേണ്ടി നിര്‍മിച്ച ലോകത്തെ ആദ്യത്തെ സമ്പൂര്‍ണ കൊച്ചുപുസ്തകം ആദ്യലക്കം പുറത്തിറങ്ങിയിരിക്കുന്നു. Tactile Mind എന്നു പേരിട്ടിരിക്കുന്ന ഈ അഡള്‍ട്ട് മാഗസിനില് ബ്രെയില് ലിപിയിലുള്ള ഉഗ്രന് കഥകളും വിവരണങ്ങളും വായനക്കാരന്റെ നെഞ്ചിടിപ്പുലയ്ക്കുന്ന ചിത്രങ്ങളും ആണുള്ളത്.\nഅന്ധരായിട്ടുള്ളവര് എങ്ങനെ ചിത്രം ആസ്വദിക്കും എന്നു ചോദിച്ചാല് ചിത്രങ്ങളാണ് ഈ മാഗസിന്റെ ഹൈലൈറ്റ്. ഈ മാഗസിനിലെ ചിത്രങ്ങള് ത്രിഡി മികവോടെ അന്ധര്‍ക്ക് ആസ്വദിക്കാനാവും. പ്രതലത്തില് നിന്നും തടിച്ചുയര്‍ന്നു നില്‍ക്കുന്ന ചിത്രങ്ങളാണ് മാഗസിനില് ഉള്ളത്. അതായത് ഒരു സ്ത്രീയുടെ നഗ്നചിത്രമാണെങ്കില് ഉയര്‍ത്ത താഴ്ചകളും മൃദുലതകളും എല്ലാം വളരെ ഒറിജിനലായി ഈ ചിത്രത്തിലൂടെ വിരലോടിച്ചാല് ബ്രെയില് ലിപി വായനക്കാരന് എല്ലാം മനസ്സിലാവും എന്നു ചുരുക്കം. മാഗസിനിലെ ഏതാനും ചിത്രങ്ങള് ബ്ളോഗില് സാംപിളിന് നല്‍കിയിട്ടുണ്ട്. ഏതോ പുരാതന ശില്‍പകലയുടെ പുനരാവിഷ്കാരമെന്നൊക്കെ തോന്നുമെങ്കിലും സംഗതി പുതുപുത്തനാണ്.\nപ്ളേബോയ് മാഗസിന് ഒരു ബ്രെയില് എഡിഷനുണ്ടെങ്കിലും അതില് ചിത്രങ്ങളില്ല. ഇതില് അത്യപാരങ്ങളായ ചിത്രങ്ങളാണുള്ളത്. പ്രമുഖ കനേഡിയന് ഫോട്ടോഗ്രാഫറായ ലിസ മര്‍ഫിയാണ് ഈ അപൂര്‍വസംരംഭത്തിനു പിന്നില്. ടൊറന്റോക്കാരിയായ ഈ ചേച്ചി കനേഡിയന് നാഷനല് ഇന്‍സ്റ്റിറ്റ്യൂട്ട് ഫോര് ദി ബ്ളൈന്‍ഡിലെ പ്രവര്‍ത്തക കൂടിയാണ്. അല്ലെങ്കിലും മനുഷ്യര്‍ക്കു പ്രയോജനമുള്ള വല്ലതും ചെയ്യാന് ഇവിടെ പെണ്ണുങ്ങള് തന്നെ വേണം. അത്യുഗ്രന് ചിത്രങ്ങളെ സാങ്കേതികവിദ്യ ഉപയോഗിച്ച് കഷ്ടപ്പെട്ട് ത്രിഡിയാക്കി മാറ്റിയാണ് പേജില് പുനഃസൃഷ്ടിച്ചിട്ടുള്ളത്. ഓരോ ചിത്രവും സൃഷ്ടിക്കാന് 50 മണിക്കൂറുകളാണ് വേണ്ടി വന്നത്. അതായത് മാഗസിനിലെ ഓരോ പേജും കൈകള്‍കൊണ്ട് നിര്‍മിച്ചിട്ടുള്ളവയാണ്.\nഅതുകൊണ്ട് തന്നെ മാഗസിന്റെ വിലയും അല്‍പം കൂടും. 230 ഡോളര് (ഏകദേശം 8000 രൂപ) കൊടുക്കണം ഈ മാഗസിന്റെ ഒരു കോപ്പി സ്വന്തമാക്കാന്. സാധാരണ മാഗസിന് പോലെ വായിച്ചു വലിച്ചെറിയാന് തോന്നാത്ത തരം കൊച്ചുപുസ്തകമാണത്രേ ഇത്.\nന്യൂഡ് ഫോട്ടോഗ്രഫി അന്ധരായ ആളുകള്‍ക്ക് ആസ്വദിക്കാന് കഴിയില്ലല്ലോ കഴിയില്ലല്ലോ എന്ന ചിന്തയാണത്രേ ലിസ മര്‍ഫിയെ ഇത്തരമൊരു സംരംഭത്തിനു പ്രേരിപ്പിച്ചത്. അന്ധരായ ആളുകള്‍ക്കു വേണ്ടി നഗ്നതയും ലൈഗികതയും പ്രതിപാദിക്കുന്ന ഒന്നും നിലവിലില്ലാത്തിനാലാണ് ലിസ ഏറെ അധ്വാനിച്ച് ഈ ഉദ്യമത്തിനിറങ്ങിയത്. അവര്‍ക്കും വികാരങ്ങളും വിചാരങ്ങളും ഭാവനകളുമില്ലേ എന്നാണ് ലിസ ചോദിക്കുന്നത്. പരിചയത്തിലുള്ള മോഡലുകളെ സ്വാധീനിച്ചാണ് ലിസ മാഗസിനാവശ്യമായ ചിത്രങ്ങളെടുത്തത്. ചിലതില് ലിസ സ്വയം മോഡലായിട്ടുണ്ട്. എന്നാല്, എല്ലാവരും മുഖംമൂടി ധരിച്ചിരിക്കുന്നതിനാല് ആളെ തിരിച്ചറിയാന് സാധിക്കില്ല.\nപതിനേഴു ചിത്രങ്ങളാണ് ഇതിലുള്ളത്. ബ്രെയില് പേജുകള് ഉണ്ടാക്കുന്ന തെര്‍മോഫോം പ്ളാസ്റ്റിക്കിലാണ് ഈ ചിത്രങ്ങളും വാര്‍ത്തെടുത്തിരിക്കുന്നത്. ഈ ചിത്രങ്ങളോരോന്നും പേജില് നിന്നെടുത്തുമാറ്റി വിശദമായി തൊട്ടുമനസ്സിലാക്കി ആസ്വദിക്കാനും കഴിയും. ചിത്രത്തോടൊപ്പം ബെയില് ലിപിയില് വിശദമായ കുറിപ്പുകളുമുണ്ട്.\nPosted on April 17, 2010 Categories SexualityTags 3d, Adult, blind, Blog, Book, brail, canada, dollar, images, Letters, lisa murphy, Magazine, Model, page, photographer, photography, picture, Tactile Mind, thermoform plastic, torrento, woman9 Comments on നഗ്നതയുടെ ഉള്‍ക്കാഴ്ചകള്\nപരാതികളില്ല; പരിഭവമില്ല, തലയണമന്ത്രങ്ങളില്ല. അഥവാ എന്തെങ്കിലും പ്രശ്നമുണ്ടായാല് കട്ടില് വടക്കോട്ട് മാറ്റിയിട്ട് തിരിഞ്ഞു കിടന്നുറങ്ങുന്ന പ്രശ്നമില്ല. എച്ച്ഐവിയെ പേടിക്കേണ്ട, റേറ്റ് കൂട്ടുമോ എന്നും ആശങ്ക വേണ്ട. രോഗമോ വാര്‍ധക്യമോ ഒരു ഭീഷണിയാകാനും പോകുന്നില്ല. എന്നെങ്കിലും ഇതെല്ലാം പത്രസമ്മേളനം വിളിച്ച് പരസ്യപ്പെടുത്തുമെന്നോ നിങ്ങളറിയാതെ വിഡിയോ എടുത്ത് നെറ്റില് അപ്ലോഡ് ചെയ്യുമെന്നോ ഭയപ്പെടുകയും വേണ്ട.\nഅവിവാഹിതനായി ആയുഷ്കാലം ജീവിക്കാന് തീരുമാനിക്കുന്ന ഫ്രോഡുകള്‍ക്കും കറുത്തതോ വെളുത്തതോ കാവി പൂശിയതോ ആയ കുപ്പായങ്ങള്‍ക്കുള്ളില് ദൈവത്തിന്റെ ഏജന്റായി ജീവിക്കുന്നവര്‍ക്കും, മൊത്തത്തില് പെണ്ണിനെ കൊണ്ടുള്ള പ്രയോജനം രാത്രീലിച്ചിരെ നേരത്തെ നേരമ്പോക്കു മാത്രമാണെന്നു കരുതുന്നവര്‍ക്കും അങ്ങനൊരു നേരമ്പോക്ക് ഓര്‍ത്തു മാത്രം കല്യാണം കഴിക്കുന്നവര്‍ക്കും ഇവള് പ്രയോജനപ്പെടും. പക്ഷെ, സ്ത്രീധനം എന്ന പേരില് ഒരു തുക ഇങ്ങോട്ടു കിട്ടില്ല. ഏതാണ്ട് അത്രയും വരുന്ന തുക അങ്ങോട്ടു കൊടുത്ത് സംഗതി വാങ്ങണം.\nപേര് റോക്സി. വയസ്സ്: പതിനെട്ട് തികയില്ല(ഒരിക്കലും). ഉയരം 170 സെന്റീമീറ്റര്. ഭാരം 54 കിലോഗ്രാം. നല്ല വെളുത്ത നിറം. ഇനിയങ്ങോട്ട് പെര്‍ഫെക്ട് ആകാനില്ലാത്ത വിധം മികച്ച ഫിഗറും സംഗതികളും. ലോകത്തെ ആദ്യത്തെ സെക്സ് റോബോട്ട് എന്നോ അങ്ങനെ പറയാന് ബുദ്ധിമുട്ടുള്ളവര്‍ക്ക് ആര്‍ട്ടിഫിഷ്യല് ഗേള്‍ഫ്രണ്ട് എന്നോ വിശേഷിപ്പിക്കാം. ഏകപക്ഷീയമായ ലൈംഗികപ്രവര്‍ത്തനത്തിനു വേണ്ടി വികസിപ്പിച്ചെടുത്തിട്ടുള്ള ഡമ്മികള് യുഖയുഖാന്തരങ്ങള്‍ക്കു മുമ്പേ ഭൂമിയില് ഉണ്ടായിരുന്നതാണ്.\nറോക്സിയോട് ഏകപക്ഷീയമായ ഒരു കളി നടക്കില്ല. കൃത്രിമബുദ്ധിയും തൊട്ടാല് ചോര പൊടിയുന്ന വിധം മനോഹരമായ കൃത്രിമശരീരവുമുള്ള റോക്സി ശരിക്കും ഒരു മനുഷ്യസ്ത്രീയെപ്പോലെ പെരുമാറും (ആണുങ്ങള്‍ക്കു വേണ്ടി ഉണ്ടാക്കിയതാണെന്നെരിക്കെ അതെത്രത്തോളം സത്യമായിരിക്കും എന്നത് കണ്ടറിയണം).\nപെര്‍ഫെക്ട് കംപാനിയന് എന്ന കമ്പനി നിര്‍മിച്ച റോക്സിയെ ലാസ് വെഗാസിലെ എവിഎന് അഡള്‍ട്ട് എന്റര്‍ടെയ്ന്‍മെന്റ് എക്സ്പോയില് പ്രദര്‍ശനത്തിനു വച്ചിട്ടുണ്ട്. സാധാരണ ഗേള്‍ഫ്രണ്ടിനെ ബോറടിക്കുന്നതുപോലെ റോക്സിലെ ബോറടിക്കില്ല എന്നു നിര്‍മാതാക്കള് ഉറപ്പു നല്‍കുന്നുണ്ട്. ഇവള് അങ്ങനെയായിരുന്നെങ്കില്, ഇങ്ങനെ ആയിരുന്നെങ്കില് എന്നൊക്കെ വിചാരിച്ച് കണ്ട പെണ്ണുങ്ങളുടെ പിന്നാലെ പോകുന്ന ക്ണാപ്പന്‍മാര്‍ക്ക് റോക്സി പറ്റും.\nഒറിജിനല് ഗേള്‍ഫ്രണ്ട് ഗള്ളഖാമുകന്റെ തോന്നലുകള്‍ക്കനുസരിച്ച് മാറില്ലല്ലോ. എന്നാല്, കൃത്രിമ ബുദ്ധിയുള്ള റോക്സിയില് പ്രോഗ്രാം ചെയ്തു വച്ചിരിക്കുന്ന മൂന്നു വ്യക്തിത്വങ്ങളുണ്ട്. ഓരോ രാത്രിയിലെയും മൂഡിനനുസരിച്ച് സ്വിച്ചിടാം. സ്വിച്ചിട്ടാല് റോക്സി എങ്ങനെയായിരിക്കും എന്നു വ്യക്തിത്വങ്ങളുടെ പേരില് തന്നെ സൂചിപ്പിക്കുന്നുണ്ട്. ഫ്രിജിഡ് ഫറ (അനങ്ങില്ല, ഒരേ കിടപ്പായിരിക്കും), മച്വര് മാര്‍ത്താ (ഇതിനപ്പുറം കണ്ടവളാണെന്ന ലൈന്), വൈല്‍ഡ് വെന്‍ഡി (ഇങ്ങനെയുമുണ്ടോ ഭ്രാന്ത് എന്നു പറയിപ്പിക്കും) എന്നിവയാണ് പ്രോഗ്രാം ചെയ്തു വച്ചിരിക്കുന്ന മൂന്നു വ്യക്തിത്വങ്ങള്.\nഇനിയിപ്പോള് ഞാനുദ്ദേശിച്ചത് അങ്ങനെയല്ല ഇങ്ങനെയാണ് എന്നു കുറ്റം പറഞ്ഞ് വേറെ പെണ്ണുങ്ങളെ വളയ്ക്കാമെന്നാണെങ്കില് അതും നടക്കില്ല. നിങ്ങളുടെ താല്‍പര്യങ്ങള്‍ക്കനുസരിച്ച് അവളെ മൊത്തത്തില് കസ്റ്റമൈസ് ചെയ്ത് പരുവത്തിലാക്കാം. ചുരുക്കത്തില് ഇത്തരത്തിലൊന്നിനെ സ്വന്തമാക്കിയാല് അടിപിടിയും അലമ്പും ഇല്ലാത്ത ‘കുടുംബ’ജീവിതവും ഡൈവോഴ്സില്ലാത്ത ലോകവും സൃഷ്ടിക്കാമെന്നും കമ്പനി പ്രതിനിധികള് സൂചിപ്പിക്കുന്നു. പെണ്ണുങ്ങള് വലിയ മെനക്കേടാവുന്ന ഇക്കാലത്ത് ഇങ്ങനെ വല്ല പാവയോ റോബോട്ടോ ആയിരിക്കും ഭാവിയില് ആണുങ്ങള് ഇണയായി തിരഞ്ഞെടുക്കുക എന്നു ചില ഗവേഷകരും പറയുന്നു.\nഅമേരിക്കയില് ഉണ്ടാക്കിയ ഈ സംഗതിക്കു പിന്നിലും ഒരു കഥയുണ്ട്. ഓര്‍കുട്ട് സൈറ്റ് ഉണ്ടാക്കിയ ചേട്ടന് തന്റെ കാണാതായായ കൂട്ടുകാരിലെ തിരിയാനാണ് അതുണ്ടാക്കിയതെന്ന് കേട്ടിട്ടുണ്ട്. അതുകൊണ്ടു തന്നെ ഓര്‍കുട്ടിന് ഒരു കാല്‍പനിക പരിവേഷമുണ്ടായി. അങ്ങനെ നോക്കിയാല് കണ്ണു നനയിക്കുന്ന ഒരു കഥ റോക്സിയുടെ പിന്നിലും ഉണ്ട്. റോക്സിയെ ഉണ്ടാക്കിയ ഡഗസ് ഹൈന്‍സ് എന്ന ചേട്ടന് സുന്ദരിയും സ്നേഹനിധിയുമായ ഒരു കൂട്ടുകാരിയുണ്ടായിരുന്നത്രേ. എന്നാല്, വേള്‍ഡ് ട്രേഡ് സെന്റര് ആക്രമണത്തില് വച്ച് ഡഗസിന് ആ കുട്ടുകാരിയെ നഷ്ടപ്പെട്ടു.\nആ ദുഖം താങ്ങാനാവാതെ ഏകാന്തതയുടെ അപാരതീരങ്ങളിലൂടെ അലഞ്ഞുതിരിഞ്ഞു നടന്ന ഡഗസ് ഒടുവില് സ്വന്തം കൂട്ടുകാരിയുടെ ഛായയിലും സാദൃശ്യത്തിലും റോക്സിയെ ഉണ്ടാക്കി. ഇനി പലതരം കേളീവിനോദങ്ങള്‍ക്കായി പീസ് ഒന്നിന് അഞ്ചു ലക്ഷം എന്ന നിരക്കില് ഇതു കാമഭ്രാന്തന്‍മാര്‍ക്കു വില്‍ക്കും. അങ്ങനെ സ്വന്തം കൂട്ടുകാരിയെ നാട്ടുകാര് പലവിധത്തില് ഉപയോഗിക്കുന്നല്ലോ എന്നോര്‍ത്ത് അദ്ദേഹത്തിന്റെ മിഴികള് ഈറനണിയുമായിരിക്കും.\nമൂന്നുതരം വ്യക്തിത്വങ്ങളുണ്ടെന്നൊക്കെ പറഞ്ഞാലും ഇതിന്റെ പ്രോഗ്രാമിങ് ഫെമിനിസ്റ്റുകള്‍ക്കിഷ്ടപ്പെടില്ല. കൈയ്യില് കയറിപ്പിടിക്കുമ്പോളാണ് റോക്സി ആക്ടീവ് ആകുന്നത്. വാ ചേട്ടാ അകത്തേക്കു പോകാം എന്ന ഒരൊറ്റ ലൈനേ റോക്സിക്കുള്ളൂ. റോക്സിയോട് സ്ത്രീവിരുദ്ധ- പ്രകൃതിവിരുദ്ധ നടപടികള്‍ക്കു മുതിര്‍ന്നാല് കൈമടക്കി ഠപ്പേന്നടിക്കില്ല റോക്സി. അങ്ങനെയൊരു പ്രോഗ്രാമിങ് ഇതിലില്ല. ഫെമിനിസ്റ്റുകള് കുഴപ്പമുണ്ടാക്കാതിരിക്കാനാണോ ആവോ റോക്കി എന്ന പേരില് ഇതിന്റെ ഒരു പുരുഷ വേര്‍ഷനും സൃഷ്ടിച്ചിട്ടുണ്ട്.\nPosted on January 17, 2010 Categories SexualityTags Adult, Entertainment, Frigid, girlfriend, Las Vegas, Mature, perfect companion, Robot, Wild13 Comments on ബെസ്റ്റ് (ഗേള്)ഫ്രണ്ട്


'ബംഗാളില് കോണ്‍ഗ്രസ് പ്രത്യയശാസ്ത്രം മറന്നു' | Future Kerala\nന്യൂഡെല്‍ഹി: വര്‍ഗീയ കക്ഷികളുമായി കോണ്‍ഗ്രസ് കൂട്ടുകെട്ടുണ്ടാക്കുന്നതിനെ വിമര്‍ശിച്ച് പാര്‍ട്ടിയുടെ മുതിര്‍ന്ന നേതാവ് ആനന്ദ് ശര്‍മ. പശ്ചിമ ബംഗാളിലെ മുസ്ലിം പുരോഹിതന് അബ്ബാസ് സിദ്ദിഖിയുടെ നേതൃത്വത്തിലുള്ള ഇന്ത്യന് സെക്കുലര് ഫ്രണ്ടുമായി (ഐഎസ്എഫ്) പാര്‍ട്ടി സഖ്യമുണ്ടാക്കിയതിനെതിരെയാണ് ശര്‍മ ആഞ്ഞടിച്ചത്. ഇത് പാര്‍ട്ടിയുടെ പ്രധാന പ്രത്യയശാസ്ത്രത്തിനും ഗാന്ധിയന്, നെഹ്രുവിയന് മതേതരത്വത്തിനും എതിരാണ്. മതതീവ്രവാദത്തിനെതിരായ പോരാട്ടം വിവേചന രഹിതമായിക്കണം.ഈ വിഷയം പ്രവര്‍ത്തകസമിതിയില് ഉന്നയിക്കേണ്ടതായിരുന്നുവെന്നും അദ്ദേഹം കൂട്ടിച്ചേര്‍ത്തു.\nപശ്ചിമബംഗാളില് ഇടതുമുന്നണിയുമായും ഐഎസ്എഫുമായും സഖ്യം രൂപീകരിച്ചാണ് കോണ്‍ഗ്രസ് തെരഞ്ഞെടുപ്പിനെ നേരിടുന്നത്. അതേസമയം കേരളത്തില് കോണ്‍ഗ്രസിന്‍റെ പ്രധാന എതിരാളി ഇടതുപക്ഷമാണ്. ഐഎസ്എഫുമായുള്ള സീറ്റ് പങ്കിടല് ഇടതുപക്ഷം അന്തിമമാക്കിയിട്ടുണ്ടെങ്കിലും കോണ്‍ഗ്രസ് ഇതുവരെ അങ്ങനെ ചെയ്തിട്ടില്ല. കഴിഞ്ഞ ദിവസം കൊല്‍ക്കത്തയിലെ ബ്രിഗേഡ് പരേഡ് മൈതാനത്ത് ഇടതുപക്ഷ, കോണ്‍ഗ്രസ്, ഐഎസ്എഫ് റാലിയെ സംയുക്ത നേതാക്കള് അഭിസംബോധന ചെയ്തിരുന്നു. ഇത് വ്യക്തമാക്കുന്നത് കോണ്‍ഗ്രസ് തെരഞ്ഞെടുപ്പ് വിജയത്തിനായി സ്വന്തം പ്രത്യയശാസ്ത്രത്തെവരെ തള്ളിപ്പറയുമെന്നാണ്. സംസ്ഥാന പിസിസി പ്രഡന്‍റിനെയും ആനന്ദ് ശര്‍മ വിമര്‍ശിച്ചിട്ടുണ്ട്. സംയുക്തയോഗങ്ങളിലെ പിസിസി പ്രസിഡന്‍റിന്‍റെ സാന്നിധ്യവും അംഗീകാരവും വേദനാജനകവും ലജ്ജാകരവുമാണെന്ന് ശര്‍മ കൂട്ടിച്ചേര്‍ത്തു.\nഅതേസമയം ഐഎസ്എഫുമായുള്ള പാര്‍ട്ടിയുടെ കൂട്ടുകെട്ടിനെതിരെ സംസ്ഥാന നേതാക്കള്‍ക്ക് തന്നെ അതൃപ്തിയുണ്ട്. ഹിന്ദുക്കള്‍ക്കെതിരായി വിവാദ പ്രഖ്യാപനങ്ങള് നടത്തിയ പുരോഹിതനാണ് അബ്ബാസ് സിദ്ദിഖി. ഹിന്ദു വോട്ടുകള് ബിജെപിയിലേക്ക് പോയാലും മുസ്ലീം വോട്ടുകള് ലഭിക്കണമെന്ന തന്ത്രമാകാം കോണ്‍ഗ്രസ് ഇവിടെ പയറ്റിയത്. അതേസമയം നല്ലൊരു ഭാഗം മുസ്ലീം വോട്ടുകള് പരമ്പരാഗതമായി മമതക്കൊപ്പമുള്ളതാണ്. അതിനുപുറമേ ഒവൈസിയും ഇക്കുറി ബംഗാളിലുണ്ട് ഇതെല്ലാം സൂചിപ്പിക്കുന്നത് മുസ്ലീം വോട്ടുകളിലുണ്ടാകാവുന്ന ഭിന്നതയാണ്. കൂടാതെ എഎസ്എഫുമായുള്ള സഖ്യം ദേശീയതലത്തില് കോണ്‍ഗ്രസിന് ദോഷം ചെയ്യുമെന്നും ഉറപ്പാണ്.\nPrevious നേപ്പാളില് പ്രസിഡന്‍റ് പാര്‍ലമെന്‍റ് സമ്മേളനം വിളിച്ചു\nNext മോദിയെ പ്രശംസിച്ചു; ആസാദിനെതിരെ കോണ്‍ഗ്രസിന്‍റെ പ്രതിഷേധം


ലോക്ഡൗൺ നീളും; ഇളവുകൾ നൽകാനൊരുങ്ങി കേന്ദ്രസർക്കാർ - Janayugom Online\nApril 05, 2020, 9:39 pm\nലോക്ഡൗൺ നീളും; ഇളവുകൾ നൽകാനൊരുങ്ങി കേന്ദ്രസർക്കാർ\nകോവിഡ് പ്രതിരോധ നടപടികൾക്കായി സംസ്ഥാനങ്ങള്‍ക്ക് കൂടുതല് സ്വതന്ത്ര്യം നല്‍കാനൊരുങ്ങി കേന്ദ്രസര്‍ക്കാർ. അവശ്യ സേവനങ്ങള് ഒഴികെയുള്ളവയെ ലോക്ഡൗണിന്റെ പരിധിയില് കൊണ്ടുവന്ന കേന്ദ്രം ഇതില് ഇളവുകള് വരുത്താനാണ് ഉദ്ദേശിക്കുന്നത്. കോവിഡ് സംബന്ധിച്ച വിലയിരുത്തലുകള് സംസ്ഥാനങ്ങള് നടത്തി അതിന്റെ അടിസ്ഥാനത്തില് കേന്ദ്രത്തിനു നല്‍കുന്ന വിവരങ്ങളുടെയും റിപ്പോര്‍ട്ടുകളുടെയും അവലോകനത്തിനു ശേഷമാകും ലോക്ഡൗണ് സംബന്ധിച്ച കാര്യത്തില് കേന്ദ്രം അന്തിമ തീരുമാനമെടുക്കുക. രാജ്യത്തെ പല സംസ്ഥാനങ്ങളിലും ഇത് വിളവെടുപ്പു കാലമാണ്. ഇത് കണക്കിലെടുത്ത് കാര്‍ഷിക മേഖലയുടെ പ്രവര്‍ത്തനങ്ങള്‍ക്ക് ലോക്ഡൗണില്‍നിന്നും ഇളവ് അനുവദിക്കണമെന്ന് കേന്ദ്രം നിര്‍ദ്ദേശം നല്‍കിയിരുന്നു. വിളവെടുപ്പ് സുഗമമായി നടത്താന് എല്ലാ പിന്തുണയും നല്‍കണമെന്ന് സംസ്ഥാനങ്ങളോട് അഭ്യര്‍ത്ഥിച്ചുകൊണ്ട് കേന്ദ്ര ആഭ്യന്തര വകുപ്പ് രംഗത്ത് എത്തിയിരുന്നു.\nകേന്ദ്ര ആഭ്യന്തര സഹമന്ത്രി ജി കിഷന് റെഡ്ഡിതന്നെ ഇക്കാര്യം ട്വീറ്റ് ചെയ്തിരുന്നു. കാര്‍ഷിക മേഖലയ്ക്ക് ഇളവും പിന്തുണയും നല്‍കുമ്പോള് ട്രാക്ടറും ട്രക്കും അവയുടെ പ്രവര്‍ത്തനത്തിന് ആവശ്യമായ വര്‍ക്‌ഷോപ്പുകളും അനുബന്ധ സംഗതികള്‍ക്കും ലോക്ഡൗണില് നിന്നും ഇളവു നല്‍കേണ്ടതുണ്ട്.\nകോവിഡ് ഹോട്ട് സ്‌പോട്ടുകളല്ലത്ത മേഖലകളില് വ്യവസായ‑വാണിജ്യ പ്രവര്‍ത്തനങ്ങള് ഘട്ടംഘട്ടമായി സാധാരണ നിലയിലേക്ക് എത്തിക്കുന്നതിനൊപ്പം കോവിഡ് ബാധിത മേഖലകളെ പൂര്‍ണ്ണമായും ക്വാറന്റൈനിലാക്കാനും അതിനു വേണ്ട പിന്തുണയും സഹായവും സംസ്ഥാനങ്ങളില്‍നിന്നും നേടാനുമുള്ള നടപടികളാണ് കേന്ദ്രം സ്വീകരിച്ചു വരുന്നത്. രാജ്യത്ത് ഇതുവരെ കോവിഡ് വ്യാപനം നഗര കേന്ദ്രീകൃതമായിരുന്നെങ്കില് നിസാമുദ്ദീന് മര്‍ക്കസ് പരിപാടിയുടെ ബാക്കിയായി അത് ഗ്രാമീണ‑ചേരി പ്രദേശങ്ങളിലേക്കു കൂടി വ്യപിച്ചത് വന് പ്രതിസന്ധിയാണ് സൃഷ്ടിച്ചിരിക്കുന്നത്. ഉത്തരാഖണ്ഡിലെ പനിയാല ഗ്രാമത്തിലും മഹാരാഷ്ട്രയിലെ ചേരി പ്രദേശമായ ധാരാവിയിലും ഡല്‍ഹിയിലെ ചേരികളിലും കോവിഡ് പിടിമുറുകിയത് മര്‍ക്കസ് പരിപാടിക്കു ശേഷമായിരുന്നു.\nനഗര മേഖലയെ ക്വാറന്റൈന് സംവിധാനത്തില് പൂട്ടികെട്ടാന് കഴിയുമ്പോള് ഗ്രാമീണ മേഖലയില് ഇത് ഫലപ്രദമായി നടപ്പാക്കാന് ബുദ്ധിമുട്ടാണ്. ഇടുങ്ങിയ മുറികളും ഗലികളും ക്വാറന്റൈന് വെല്ലുവിളിയാണെന്നത് സര്‍ക്കാരിനെ കുഴയ്ക്കുന്ന സംഗതിയാണ്.\nമാര്‍ച്ച് 24നാണ് രാജ്യത്ത് ലോക്ഡൗണ് പ്രഖ്യാപിച്ചത്. എന്നാല് ലോക്ഡൗണ് നിലനില്‍ക്കെ തൊഴില് നഷ്ടത്തെ തുടര്‍ന്ന് കുടിയേറ്റ തൊഴിലാളികള് നഗരം വിട്ട് ഗ്രാമങ്ങളിലേക്ക് കൂട്ടത്തോടെ പാലായനം ചെയ്തു. സ്വന്തം ഗ്രാമങ്ങളിലേക്കു പോയ ഈ തൊഴിലാളികള്‍ക്കൊപ്പം കോവിഡ് രോഗവും രാജ്യത്തെ ഗ്രാമീണ മേഖലയിലേക്ക് എത്താനുള്ള സാധ്യത തള്ളിക്കളയാനാകില്ല. നിസാമുദ്ദീന് മര്‍ക്കസ് സമ്മേളനം രാജ്യത്തെ 17 സംസ്ഥാനങ്ങളിലെ കോവിഡ് ബാധിതരുടെ സംഖ്യയില് വന് വര്‍ധനവാണ് വരുത്തിയത്.\nമര്‍ക്കസ് ഒഴിപ്പിക്കലില് പങ്കെടുത്ത പൊലീസ് ഉദ്യോഗസ്ഥരെ ഇതിനിടെ നിരീക്ഷണത്തിലാക്കി. രാജ്യത്തെ കോവിഡ് ബാധിതരുടെ സംഖ്യയില് പൊടുന്നനെയുണ്ടായ വര്‍ദ്ധനയില് 30 ശതമാനം കേസുകളും നിസാമുദ്ദീന് പരിപാടിയില് പങ്കെടുത്തവരാണ്. പരിപാടിയില് പങ്കെടുത്തവരില്‍നിന്നും കൂടുതല് രോഗവ്യാപനം ഉണ്ടാകാതിരിക്കാന് 17 സംസ്ഥാന സര്‍ക്കാരുകളാണ് കൊണ്ടുപിടിച്ച ശ്രമങ്ങളുമായി മുന്നോട്ടു പോകുന്നത്. സാഹചര്യം വിലയിരുത്താൻ നീതി ആയോഗ് ഇന്നലെ യോഗം ചേര്‍ന്നു. മുന് രാഷ്ട്രപതിമാരായ പ്രണബ് കുമാര് മുഖര്‍ജി, പ്രതിഭാ പാട്ടീല് മുന് പ്രധാനമന്ത്രിമാരായ മന്‍മോഹന് സിങ്, എച്ച് ഡി ദേവഗൗഡ, കോണ്‍ഗ്രസ് അദ്ധ്യക്ഷ സോണിയാ ഗാന്ധി തുടങ്ങിയവരുമായി പ്രധാനമന്ത്രി ഇന്നലെ ചര്‍ച്ച നടത്തി.\nകാര്‍ഷികമേഖലയിൽ വിളവെടുപ്പ്, സംഭരണം, വിപണനം എല്ലാം ലോക്ഡൗണ് പരിധിയില്‍നിന്നും നീക്കിയില്ലെങ്കില് രാജ്യത്തെ കാര്‍ഷിക മേഖലയുടെ തകര്‍ച്ചയ്ക്കും കര്‍ഷകരുടെ ആത്മഹത്യക്കുമാകും അത് വഴിവെയ്ക്കുക. ഇത് കണക്കിലെടുത്താണ് പുതിയ ഇളവുകള് നല്‍കാന് കേന്ദ്രം മുന്നോട്ടു വന്നിരിക്കുന്നത്.കേരളത്തില് തൊടുപുഴയിലെ കന്നാരവും മൂന്നാറിലെ സ്‌ട്രോബറിയും വടക്കേ ഇന്ത്യയിലെ ഗോതമ്പും ബാര്‍ലിയും കടുകും തണ്ണിമത്തനും എല്ലാം ഇത്തരത്തില് വിളവെടുപ്പിനായി തയ്യാറായി നില്‍ക്കുന്ന കാര്‍ഷിക വിളകളാണ്.\nഅവശ്യ സാധനങ്ങളുടെയും സേവനങ്ങളുടെയും മുന്‍ഗണനാ ക്രമം സംസ്ഥാനങ്ങള് നിശ്ചയിക്കുക എന്നതാണ് കേന്ദ്രം സ്വീകരിച്ചിരിക്കുന്ന നിലപാട്. ഒരേ സമയം കോവിഡ് പ്രതിരോധവും ഒപ്പം ജനജീവിതവും മുന്നോട്ടു കൊണ്ടുപോകാനുള്ള വഴികളാണ് കേന്ദ്രം തേടുന്നത്.\nലോക്ഡൗണ് അധികകാലം നീണ്ടാല് രാജ്യത്തിന്റെ മോശമായ സമ്പദ്ഘടനയെ വീണ്ടും തളര്‍ത്തും എന്ന വിലയിരുത്തലാണ് കേന്ദ്രസർക്കാരിന്റേത്. ഇതിനു പുറമെ രാജ്യത്തെ ബാങ്കുകളുടെ കിട്ടാക്കടവും വര്‍ധിക്കും എന്നതിനാല് കേന്ദ്ര സര്‍ക്കാര് അടിയന്തിരമായി തന്നെ പൊതു മേഖലാ ബാങ്കുകളിലേക്ക് മൂലധന നിക്ഷേപം നടത്തേണ്ടതുമുണ്ട്. അത്തരത്തില് കേന്ദ്ര സഹായം പൊതു മേഖലാ ബാങ്കുകള്‍ക്ക് ലഭിച്ചില്ലെങ്കില് രാജ്യത്തെ ബാങ്കിങ് മേഖലയുടെ തകര്‍ച്ചയ്ക്കാവും അത് വഴിവെയ്ക്കുക. കേന്ദ്രം പൊതു മേഖലാ ബാങ്കുകളെ സഹായിക്കാന് പുതിയ മൂലധന നിക്ഷേപം നടത്തുമെന്ന സൂചനകള് ഇതിനോടകം പുറത്തു വന്നിട്ടുണ്ട്.\nവിദേശ നിക്ഷേപകർ പിൻവാങ്ങുന്നു: മാർച്ചിൽ പിൻവലിച്ചത് 1.2 ലക്ഷം കോടി\nരാജ്യത്ത് 30,570 പുതിയ കോവിഡ് കേസുകൾ : മരണം 431\nവാട്സ്ആപ്പ് സന്ദേശങ്ങൾ തെളിവായി കാണാനാകില്ലെന്ന് സുപ്രീംകോടതി


അറ്റകുറ്റപ്പണിക്ക് അർഹതയുള്ള മുൻ പങ്കാളി പ്രവർത്തിക്കാൻ ആഗ്രഹിക്കുന്നില്ല | Law & More\nബ്ലോഗ് » അറ്റകുറ്റപ്പണിക്ക് അർഹതയുള്ള മുൻ പങ്കാളി പ്രവർത്തിക്കാൻ ആഗ്രഹിക്കുന്നില്ല\nഅറ്റകുറ്റപ്പണിക്ക് അർഹതയുള്ള മുൻ പങ്കാളി പ്രവർത്തിക്കാൻ ആഗ്രഹിക്കുന്നില്ല\nവിവാഹമോചനത്തിനുശേഷം മുൻ പങ്കാളിയുടെയും ഏതെങ്കിലും കുട്ടികളുടെയും ജീവിതച്ചെലവിന് സാമ്പത്തിക സംഭാവനയാണ് നെതർലാൻഡിൽ. ഇത് നിങ്ങൾക്ക് ലഭിക്കുന്ന അല്ലെങ്കിൽ പ്രതിമാസ അടിസ്ഥാനത്തിൽ അടയ്ക്കേണ്ട തുകയാണ്. സ്വയം പിന്തുണയ്ക്കാൻ നിങ്ങൾക്ക് മതിയായ വരുമാനം ഇല്ലെങ്കിൽ, നിങ്ങൾക്ക് ജീവഹാനിക്ക് അർഹതയുണ്ട്. സ്വയം പിന്തുണയ്ക്കാൻ നിങ്ങൾക്ക് മതിയായ വരുമാനമുണ്ടെങ്കിലും നിങ്ങളുടെ മുൻ പങ്കാളി ഇല്ലെങ്കിൽ, നിങ്ങൾ ജീവനാംശം നൽകേണ്ടതായി വന്നേക്കാം. വിവാഹ സമയത്ത് ജീവിതനിലവാരം കണക്കിലെടുക്കുന്നു. സ്പ ous സൽ പിന്തുണ നൽകുന്നത് അർഹതയുള്ള പാർട്ടിയുടെ ആവശ്യകതയെയും ബാധ്യതയുള്ള പാർട്ടിയുടെ സാമ്പത്തിക ശേഷിയെയും അടിസ്ഥാനമാക്കിയുള്ളതാണ്. പ്രായോഗികമായി, ഇത് പലപ്പോഴും കക്ഷികൾ തമ്മിലുള്ള ചർച്ചാവിഷയമാണ്. നിങ്ങളുടെ മുൻ പങ്കാളി അവൻ അല്ലെങ്കിൽ അവൾ യഥാർത്ഥത്തിൽ സ്വയം പ്രവർത്തിക്കുമ്പോൾ ജീവഹാനി അവകാശപ്പെടുന്നുണ്ടാകാം. നിങ്ങൾക്ക് ഇത് വളരെ അന്യായമായി തോന്നാം, എന്നാൽ അത്തരമൊരു സാഹചര്യത്തിൽ നിങ്ങൾക്ക് എന്തുചെയ്യാൻ കഴിയും?\nസ്പ ous സൽ പിന്തുണ\nസ്പ ous സൽ പിന്തുണ അവകാശപ്പെടുന്ന വ്യക്തിക്ക് അയാളെ അല്ലെങ്കിൽ അവൾക്ക് പിന്തുണ നൽകാൻ മതിയായ വരുമാനമില്ലെന്നും അല്ലെങ്കിൽ അയാൾക്ക് അല്ലെങ്കിൽ അവൾക്ക് ആ വരുമാനം ഉണ്ടാക്കാൻ കഴിയില്ലെന്നും തെളിയിക്കാൻ കഴിയണം. നിങ്ങൾക്ക് സ്പ ous സൽ പിന്തുണ ലഭിക്കാൻ അർഹതയുണ്ടെങ്കിൽ, നിങ്ങൾക്കായി നൽകുന്നതിന് നിങ്ങളുടെ കഴിവിന്റെ പരമാവധി നിങ്ങൾ ചെയ്യണം എന്നതാണ് ആരംഭം. ഈ കടമ നിയമത്തിൽ നിന്ന് ഉരുത്തിരിഞ്ഞതാണ്, അതിനെ പരിശ്രമത്തിന്റെ ബാധ്യത എന്നും വിളിക്കുന്നു. ജീവപര്യന്തം ലഭിക്കുന്ന മുൻ പങ്കാളിക്ക് ജീവനോപാധി ലഭിക്കുന്ന കാലയളവിൽ ജോലി അന്വേഷിക്കുമെന്ന് പ്രതീക്ഷിക്കുന്നു എന്നാണ് ഇതിനർത്ഥം.\nഒരു ശ്രമം നടത്താനുള്ള ബാധ്യത പ്രായോഗികമായി വളരെയധികം വ്യവഹാരങ്ങളുടെ വിഷയമാണ്. ബാധ്യതയുള്ള കക്ഷിക്ക് പലപ്പോഴും അർഹതയുള്ള പാർട്ടിക്ക് പ്രവർത്തിക്കാനും വരുമാനം ഉണ്ടാക്കാനും കഴിയുമെന്ന് അഭിപ്രായമുണ്ട്. അങ്ങനെ ചെയ്യുമ്പോൾ, സ്വീകർത്താവിന് സ്വയം പിന്തുണയ്ക്കാൻ ആവശ്യമായ പണം സമ്പാദിക്കാൻ കഴിയണം എന്ന നിലപാട് ബാധ്യതയുള്ള കക്ഷി പലപ്പോഴും എടുക്കുന്നു. അവന്റെ അല്ലെങ്കിൽ അവളുടെ കാഴ്ചപ്പാടിനെ പിന്തുണയ്ക്കുന്നതിന്, ബാധ്യതയുള്ള കക്ഷിക്ക്, ഉദാഹരണത്തിന്, സ്വീകർത്താവിന്റെയും ലഭ്യമായ ജോലികളുടെയും വിദ്യാഭ്യാസ കോഴ്സിന്റെ (ങ്ങളുടെ) തെളിവുകൾ സമർപ്പിക്കാൻ കഴിയും. ഈ രീതിയിൽ, ബാധ്യതയുള്ള കക്ഷി ഒരു അറ്റകുറ്റപ്പണിയും നൽകേണ്ടതില്ല, അല്ലെങ്കിൽ കുറഞ്ഞത് കഴിയുന്നത്രയെങ്കിലും വ്യക്തമാക്കേണ്ടതില്ല.\nകേസ് നിയമത്തിൽ നിന്ന് ഒരു ജോലി കണ്ടെത്താനുള്ള ശ്രമം നടത്താനുള്ള അറ്റകുറ്റപ്പണി കടക്കാരന്റെ ബാധ്യത നിസ്സാരമായി കാണരുത്. (കൂടുതൽ) വരുമാന ശേഷി സൃഷ്ടിക്കുന്നതിന് അവൻ അല്ലെങ്കിൽ അവൾ മതിയായ ശ്രമങ്ങൾ നടത്തിയിട്ടുണ്ടെന്ന് അറ്റകുറ്റപ്പണി കടക്കാരൻ തെളിയിക്കേണ്ടതുണ്ട്. അതിനാൽ, അറ്റകുറ്റപ്പണി കടക്കാരൻ അവൻ അല്ലെങ്കിൽ അവൾ ആവശ്യക്കാരനാണെന്ന് തെളിയിക്കേണ്ടതുണ്ട്. 'പ്രകടിപ്പിക്കുക', 'മതിയായ' ശ്രമങ്ങൾ എന്നിവയിലൂടെ എന്താണ് അർത്ഥമാക്കുന്നത് എന്നത് ഓരോ നിർദ്ദിഷ്ട കേസിലും പ്രായോഗികമായി വിലയിരുത്തപ്പെടുന്നു.\nചില സാഹചര്യങ്ങളിൽ, ഈ ശ്രമത്തിന്റെ ഉത്തരവാദിത്തത്തിൽ മെയിന്റനൻസ് ക്രെഡിറ്ററെ പിടിക്കാൻ കഴിയില്ല. ഉദാഹരണത്തിന് വിവാഹമോചന ഉടമ്പടിയിൽ ഇത് അംഗീകരിക്കാം. പ്രായോഗികമായി ഉടലെടുത്ത ഇനിപ്പറയുന്ന സാഹചര്യത്തെക്കുറിച്ചും നിങ്ങൾക്ക് ചിന്തിക്കാം: പാർട്ടികൾ വിവാഹമോചനം നേടുകയും ഭർത്താവ് പങ്കാളിയും കുട്ടികളുടെ പിന്തുണയും നൽകുകയും വേണം.7വർഷത്തിനുശേഷം, ജീവനാംശം കുറയ്ക്കാൻ അദ്ദേഹം കോടതിയോട് ആവശ്യപ്പെടുന്നു, കാരണം ഇപ്പോൾ തന്നെ സ്ത്രീക്ക് സ്വയം പിന്തുണയ്ക്കാൻ കഴിയുമെന്ന് അദ്ദേഹം കരുതുന്നു. വിവാഹമോചന വേളയിൽ യുവതി കുട്ടികളെ ദിവസേന പരിപാലിക്കുമെന്ന് ദമ്പതികൾ സമ്മതിച്ചതായി വാദം കേട്ടപ്പോൾ മനസ്സിലായി. രണ്ട് കുട്ടികൾക്കും സങ്കീർണ്ണമായ പ്രശ്നങ്ങളുണ്ടായിരുന്നു, തീവ്രപരിചരണം ആവശ്യമാണ്. യുവതി ആഴ്ചയിൽ ഏകദേശം 13 മണിക്കൂർ ഒരു താൽക്കാലിക ജോലിക്കാരിയായി ജോലി ചെയ്തു. അവൾക്ക് ജോലി പരിചയം കുറവായതിനാൽ, കുട്ടികളെ പരിപാലിക്കുന്നതിനാൽ, സ്ഥിരമായ ജോലി കണ്ടെത്തുന്നത് അവൾക്ക് എളുപ്പമായിരുന്നില്ല. അതിനാൽ അവളുടെ ഇപ്പോഴത്തെ വരുമാനം സാമൂഹിക സഹായ നിലവാരത്തേക്കാൾ താഴെയായിരുന്നു. ഈ സാഹചര്യങ്ങളിൽ, ഒരു ശ്രമം നടത്താനും അവളുടെ ജോലി വിപുലീകരിക്കാനുമുള്ള ബാധ്യത പൂർണ്ണമായും നിറവേറ്റുന്നതിന് സ്ത്രീക്ക് ആവശ്യമില്ല, അങ്ങനെ അവൾക്ക് മേലാൽ പിന്തുണയെ ആശ്രയിക്കേണ്ടതില്ല.\nവരുമാനം ഉണ്ടാക്കുന്നതിനുള്ള ശ്രമം നടത്താനുള്ള ബാധ്യത സ്വീകർത്താവ് നിറവേറ്റുന്നുണ്ടോയെന്നത് സംബന്ധിച്ച് ബാധ്യതയുള്ള കക്ഷി ശ്രദ്ധ പുലർത്തേണ്ടത് പ്രധാനമാണെന്ന് മുകളിലുള്ള ഉദാഹരണം കാണിക്കുന്നു. തെളിവുകൾ വിരുദ്ധമായി കാണിക്കുന്നുണ്ടോ അല്ലെങ്കിൽ വരുമാനം ഉണ്ടാക്കുന്നതിനുള്ള ബാധ്യത നിറവേറ്റുന്നില്ലെന്ന് മറ്റെന്തെങ്കിലും സംശയം ഉണ്ടെങ്കിൽ, പരിപാലന ബാധ്യത ഒരിക്കൽ കൂടി പരിശോധിക്കുന്നതിനായി ബാധ്യതയുള്ള കക്ഷി നിയമ നടപടികൾ ആരംഭിക്കുന്നത് ബുദ്ധിപരമായിരിക്കാം. നിങ്ങളുടെ പരിചയസമ്പന്നരായ കുടുംബ നിയമ അഭിഭാഷകർ നിങ്ങളുടെ സ്ഥാനത്തെക്കുറിച്ച് നിങ്ങളെ അറിയിക്കുന്നതിലും അത്തരം നടപടികളിൽ നിങ്ങളെ സഹായിക്കുന്നതിലും സന്തോഷിക്കും.\nനിങ്ങൾക്ക് ജീവനാംശം സംബന്ധിച്ച് ചോദ്യങ്ങളുണ്ടോ അല്ലെങ്കിൽ ജീവനാംശം അപേക്ഷിക്കാനോ മാറ്റാനോ അവസാനിപ്പിക്കാനോ ആഗ്രഹിക്കുന്നുണ്ടോ? തുടർന്ന് കുടുംബ നിയമ അഭിഭാഷകരെ ബന്ധപ്പെടുക Law & More. ഞങ്ങളുടെ അഭിഭാഷകർ ജീവനാംശം കണക്കാക്കുന്നതിൽ (വീണ്ടും) പ്രത്യേകതയുള്ളവരാണ്. കൂടാതെ, സാധ്യമായ അറ്റകുറ്റപ്പണി നടപടികളിൽ ഞങ്ങൾക്ക് നിങ്ങളെ സഹായിക്കാനാകും. ലെ അഭിഭാഷകർ Law & More വ്യക്തിപരവും കുടുംബപരവുമായ നിയമരംഗത്തെ വിദഗ്ധരാണ്, ഒപ്പം ഈ പ്രക്രിയയിലൂടെ സന്തോഷത്തോടെ നിങ്ങളെ നയിക്കും, ഒരുപക്ഷേ നിങ്ങളുടെ പങ്കാളിയുമായി.\nമുമ്പത്തെ പോസ്റ്റ് വാടകക്കാരനെന്ന നിലയിൽ നിങ്ങളുടെ അവകാശങ്ങൾ എന്താണ്?


ജില്ലയിലാദ്യത്തെ റെസ്ക്യൂ ഷെൾട്ടർ 28 ന് നാടിന് സമർപ്പിക്കും…. : കരുനാഗപ്പള്ളിയിലെ വിശേഷങ്ങളുമായി കരുനാഗപ്പള്ളി.com [ Karunagappally.com : Karunagappally News, Karunagappally History, Karunagappally Educational, Karunagappally Hospitals, Karunagappally Shops, Karunagappally Directory, Karunagappally Phone Numbers etc. ] – karunagappally.com\nജില്ലയിലാദ്യത്തെ റെസ്ക്യൂ ഷെൾട്ടർ 28 ന് നാടിന് സമർപ്പിക്കും….\nJanuary 26, 2021 karunagappally.com\tLeaveacomment\nകരുനാഗപ്പള്ളി : പ്രകൃതിക്ഷോഭങ്ങളിൽ പ്പെടുന്നവർക്ക് അഭയമാകാൻ തഴവയിൽ നിർമ്മാണം പൂർത്തിയാക്കിയ ദുരിതാശ്വാസ കേന്ദ്രം 28ന് നാടിനു സമർപ്പിക്കും. മൂന്നു നിലകളിലായുള്ള കെട്ടിടത്തിന്റെ നിർമ്മാണ പ്രവർത്തനങ്ങൾ ഇതിനകം പൂർത്തിയായി കഴിഞ്ഞു. രാവിലെ 10.30 ന് നടക്കുന്ന ചടങ്ങിൽ റവന്യുമന്ത്രി ഇ. ചന്ദ്രശേഖരൻ കെട്ടിടം നാടിനു സമർപ്പിക്കും. സർക്കാർ മണ്ഡലത്തിന് സമ്മാനിക്കുന്ന മറ്റൊരു ബ്രഹദ് പദ്ധതിയാണിതെന്ന് ആർ രാമചന്ദ്രൻ എം.എൽ.എ. പറഞ്ഞു.\nതഴവയിൽ പഞ്ചായത്ത് ഓഫീസിനും വില്ലേജ് ഓഫീസിനും സമീപത്തായാണ് കെട്ടിടം നിർമ്മിച്ചിരിക്കുന്നത്.\nചുഴലിക്കാറ്റ് പ്രതിരോധ പദ്ധതിയുടെ ഭാഗമായി അനുവദിച്ച തുക ഉപയോഗിച്ച് സംസ്ഥാന ദുരന്തനിവാരണ അതോറിറ്റിയാണ് ദുരിതാശ്വാസ കേന്ദ്രം നിർമിക്കുന്നത്. സംസ്ഥാനത്ത് അനുവദിച്ച 14 കേന്ദ്രങ്ങളിൽ ഉദ്ഘാടനം ചെയ്യപ്പെടുന്ന രണ്ടാമത്തെ കേന്ദ്രമാണിത്. ഒഡീഷയിൽ നിർമിച്ച ചുഴലിക്കാറ്റ് ഷെൾട്ടറ്ററുകളുടെ മാതൃകയിലാണ് കേരളത്തിലും പദ്ധതി നടപ്പാക്കുന്നത്.\n3.70 കോടി രൂപാ ചെലവിലാണ് പദ്ധതി നടപ്പാക്കുന്നത്. അയ്യായിരം സ്ക്വയർ ഫീറ്റിലധികം വിസ്തീർണ്ണമുള്ള ഇവിടെ ആയിരംപേർക്ക് വരെ താമസിക്കാനുള്ള സൗകര്യമാണ് ഉണ്ടാകുക. സ്ത്രീകൾക്കും പുരുഷൻമാർക്കും ഭിന്നശേഷിക്കാർക്കും പ്രത്യേകം താമസ സൗകര്യങ്ങൾ ഉണ്ടാകും. പൊതു അടുക്കള, ജനറേറ്റർ സംവിധാനം, കുട്ടികൾക്കുള്ള സൗകര്യങ്ങൾ, 15 ഓളം ശുചിമുറികൾ,3ഹാൾ, സ്റ്റോർ റൂമുകൾ, കളിസ്ഥലം എന്നിവയും ഉണ്ടാകും.\nതഴവ പഞ്ചായത്ത് പ്രസിഡൻ്റ് ചെയർമാനും വില്ലേജ് ഓഫീസർ കൺവീനറും പഞ്ചായത്ത് സെക്രട്ടറി ചീഫ് എക്സിക്യൂട്ടീവ് ഓഫീസറുമായുള്ള മാനേജ്മെൻ്റ് കമ്മിറ്റിക്കായിരിക്കും പരിപാലന ചുമതല.കരുനാഗപ്പള്ളി അസിസ്റ്റൻ്റ് പോലീസ് കമ്മീഷണർ, ഫയർ ഓഫീസർ, ഇറിഗേഷൻ അസിസ്റ്റൻ്റ് എൻജിനീയർ, പഞ്ചായത്ത് അംഗങ്ങൾ, ഭിന്നശേഷിക്കാരുടെ പ്രതിനിധി എന്നിവരും കമ്മിറ്റിയിൽ അംഗങ്ങളായിരിക്കും. എന്നാൽ സ്ഥാപനത്തിൻ്റെ പൂർണ്ണ നിയന്ത്രണം\nകളക്ടർ ചെയർമാനായ ജില്ലാ ദുരന്തനിവാരണ അതോറിറ്റിക്കായിരിക്കും.\nകെട്ടിടത്തിൻ്റെ ദൈനംദിന പരിപാലനത്തിനായി 20 ലക്ഷം രൂപ ട്രഷറിയിൽ സ്ഥിര നിക്ഷേപമാക്കും. ഇതിലെ പലിശയിനത്തിലെ വരുമാനം പ്രത്യേക അക്കൗണ്ടിലേക്ക് മാറ്റി ഈ തുക മാനേജിംഗ് കമ്മിറ്റിക്ക് പരിപാലന ചെലവുകൾക്കായി ഉപയോഗപ്പെടുത്താവുന്ന ക്രമീകരണമാണ് ഒരുക്കിയിരിക്കുന്നത്. ദുരന്തങ്ങൾ ഇല്ലാത്ത സാഹചര്യത്തിൽ സ്ഥിരമായല്ലാത്ത കലാ-സാംസ്കാരിക പരിപാടികൾ, പരിശീലനങ്ങൾ, സഹവാസ ക്യാമ്പുകൾ തുടങ്ങിയ പൊതു ആവശ്യങ്ങൾക്കും മാനേജ്മെൻ്റ് കമ്മിറ്റിയുടെ അനുമതിയോടെ കെട്ടിടം ഉപയോഗിക്കാം.\nദുരന്ത സാഹചര്യത്തിൽ ഉടൻ ഒഴിവാക്കി ദുരിതാശ്വാസ കേന്ദ്രമാക്കാൻ സാധിക്കുന്ന പ്രവർത്തികൾക്ക് മാത്രമായിരിക്കും കെട്ടിടം അനുവദിക്കുക. എമർജൻസി റെസ്‌പോൺസ് ടീമുകൾ ഷെൾട്ടർ മാനേജ്‌മെന്റ്, തിരച്ചിലും രക്ഷാപ്രവർത്തനവും, പ്രഥമ ശുശ്രൂഷ, മുന്നറിയിപ്പ് തുടങ്ങി നാലുതരം എമർജൻസി റെസ്‌പോൺസ് ടീമുകൾക്ക് ഇവിടെ പരിശീലനം നൽകും. ഇതിനായുള്ള അംഗങ്ങളെ പഞ്ചായത്തുതല സമിതിയാണ് തിരഞ്ഞെടുക്കുക.\n← കരുനാഗപ്പള്ളി സി.ഐ. മഞ്ജുലാലിനെ തേടി രാഷ്ട്രപതിയുടെ വിശിഷ്ട സേവാ മെഡൽ…. അഭിനന്ദനങ്ങൾ…\nമികച്ച സേവനത്തിനുള്ള ഈ വർഷത്തെ DGBR ൻ്റെ മെഡലിന് മനോജ് രത്നാകരൻ അർഹനായി… അഭിനന്ദനങ്ങൾ…. →